Yuvraj Singh Reveals Name Of Baby Boy On Father's Day | Indian Express Malayalam\nyuvraj singh reveals name of baby boy 664617 on fathers day\nജനുവരി 25 നാണ് യുവരാജിനും ഹാസലിനും ആൺകുഞ്ഞ് ജനിച്ചത്\nJune 20, 2022 11:46:19 am\nമുൻ ഇന്ത്യൻ ക്രിക്കറ്റ് താരം യുവരാജ് സിങ്ങും ഭാര്യ ഹാസൽ കീച്ചും മകന്റെ പേര് വെളിപ്പെടുത്തി. സോഷ്യൽ മീഡിയയിൽ മകനൊപ്പമുള്ള ചിത്രം പങ്കുവച്ചാണ് യുവി പേര് വെളിപ്പെടുത്തിയത്. ഓറിയോൺ കീച്ച് സിങ്ങിന് ഈ ലോകത്തിലേക്ക് സ്വാഗതം എന്നാണ് യുവരാജ് കുറിച്ചത്. ‘അച്ഛനും അമ്മയും നിന്നെ സ്നേഹിക്കുന്നു. നിന്റെ ഓരോ പുഞ്ചിരിയിലും കണ്ണുകള് തിളങ്ങും. നക്ഷത്രങ്ങള്‍ക്കിടയില് നിന്റെ പേരെഴുതിയ പോലെ’, എന്നും യുവരാജ് കുറിച്ചിട്ടുണ്ട്.\nജനുവരി 25 നാണ് യുവരാജിനും ഹാസലിനും ആൺകുഞ്ഞ് ജനിച്ചത്. ഹാസലും തന്റെ സോഷ്യൽ മീഡിയ പേജുകളിൽ ഫാദേഴ്സ് ഡേ ആശംസയ്ക്കൊപ്പം മകന്റെ ചിത്രങ്ങൾ ഷെയർ ചെയ്തിട്ടുണ്ട്. ”നമ്മള് കണ്ടുമുട്ടുന്നതിനും മുമ്പേ നിങ്ങള് ഈ ദിവസം സ്വപ്നം കണ്ടിരുന്നു, ഇപ്പോള് നിങ്ങള് ഇതാ ഒരു അച്ഛനായിരിക്കുന്നു. നിങ്ങള് പലര്‍ക്കും മാതൃകയാക്കാന് പറ്റുന്ന ഒരു പിതാവാണ്,” ഹാസൽ പറയുന്നു.\nയുവരാജും ഹാസലും 2016 ലാണ് വിവാഹിതരായത്. ഇതാദ്യമായാണ് ഇരുവരും കുഞ്ഞിന്റെ ചിത്രം സമൂഹമാധ്യണങ്ങളിൽ പങ്കുവയ്ക്കുന്നത്.\nRead More: ‘അദ്ദേഹം വ്യക്തതയും സത്യസന്ധതയും അർഹിച്ചിരുന്നു’; സാഹയോട് പരിഭവമില്ലെന്ന് ദ്രാവിഡ്\nWeb Title: Yuvraj singh reveals name of baby boy 664617 on fathers day


റഷ്യന് സാമൂഹ്യ പ്രവര്‍ത്തകയെ കുത്തേറ്റ് മരിച്ച നിലയില് കണ്ടെത്തി – Times Kerala\nസെന്റ് പീറ്റേഴ്‌സ്ബര്‍ഗ്: റഷ്യന് സാമൂഹ്യ പ്രവര്‍ത്തകയെ കുത്തേറ്റ് മരിച്ച നിലയില് കണ്ടെത്തി. ജനാധിപത്യവാദിയും, യുദ്ധവിരുദ്ധയും, എല്.ജി.ബി.ടി ആക്ടിവിസ്റ്റുമായ യെലീന ഗ്രിഗോറിയേവയെ വീടിനടുത്ത് ക്രൂരമായി കൊല്ലപ്പെട്ട നിലയിലാണ് കണ്ടെത്തിയത്.\nമരിച്ച സ്‌ത്രീ എല്.ജി.ബി.ടി-ക്കാരുടെ സുരക്ഷക്കും സംരക്ഷണത്തിനും വേണ്ടി പ്രവര്‍ത്തിക്കുന്ന പ്രശസ്തയായ സാമൂഹ്യ പ്രവര്‍ത്തകയാണെന്നാണ് വിദേശ മാധ്യമങ്ങള് റിപ്പോര്‍ട്ട് ചെയ്യുന്നത്. എല്.ജി.ബി.ടി-ക്കാരുടെ ക്ഷേമത്തിനു വേണ്ടി നിരവധി പ്രതിഷേധ പരിപാടികള് സംഘടിപ്പിച്ച ഇവര്‍ക്ക് നിരവധി വധഭീഷണികള് നേരിടേണ്ടി വന്നിരുന്നതായി മനുഷ്യാവകാശ പ്രവര്‍ത്തകര് പറയുന്നു.\nസിറിയക്ക് നേരെ ഇസ്രയേല് ആക്രമണം നടത്തിയതായി റിപ്പോർട്ട്


ജില്ലയ്ക്ക് പുറത്തു നിന്നും എത്തുന്ന മത്സ്യബന്ധന തൊഴിലാളികള് ജാഗ്രതാ പോര്‍ട്ടലില് രജിസ്റ്റര് ചെയ്യണം: മന്ത്രി എ.കെ. ശശീന്ദ്രന് : Deepika.com Nattu Visesham\nSaturday, August 1, 2020 11:27 PM IST\nകോഴിക്കോട്: അഞ്ചാം തീയതി മുതല് ട്രോളിംഗ് നിരോധനത്തിനു ശേഷം മത്സ്യബന്ധനം ആരംഭിക്കുന്നതിനാല് ജില്ല‌യ്ക്ക് പുറത്തു നിന്നും എത്തുന്ന മത്സ്യബന്ധന തൊഴിലാളികള് നിര്‍ബന്ധമായും കോവിഡ് ജാഗ്രതാ പോര്‍ട്ടലിലെ വിസിറ്റേര്‍സ് രജിസ്റ്ററില് രജിസ്റ്റര് ചെയ്ത് പാസ് എടുക്കണമെന്ന് മന്ത്രി എ.കെ. ശശീന്ദ്രന്. കോവിഡ് പ്രതിരോധ പ്രവര്‍ത്തനങ്ങളുടെ ഭാഗമായി കളക്ടറേറ്റില് നടന്ന അവലോകന യോഗത്തില് സംസാരിക്കുകയായിരുന്നു മന്ത്രി. രജിസ്റ്റര് ചെയ്യുന്നവര്‍ക്ക് തിരിച്ചറിയല് കാര്‍ഡ് നല്‍കും. പാസില്ലാതെ പ്രവേശിക്കുന്നവര്‍ക്കെതിരെ കര്‍ശന നടപടി സ്വീകരിക്കും.\nകോസ്റ്റല് പോലീസ്, ഫിഷറീസ് ഡിപ്പാര്‍ട്‌മെന്‍റ് എന്നിവരുടെ നേതൃത്വത്തില് കര്‍ശനമായി പരിശോധന നടത്തും. സമ്പര്‍ക്ക രോഗവ്യാപനം കൂടുന്ന സാഹചര്യത്തില് ജില്ലയിലും പ്രതിരോധ പ്രവര്‍ത്തനങ്ങള് ഊര്‍ജിതമാക്കും. പൊതുസ്ഥലങ്ങളിലും മാര്‍ക്കറ്റുകളിലും വ്യാപാരസ്ഥാപനങ്ങളിലും മാളുകളിലും സന്ദര്‍ശനം നടത്തുന്ന വ്യക്തികളും കോവിഡ് ജാഗ്രത പോര്‍ട്ടലിലെ വിസിറ്റേര്‍സ് രജിസ്റ്ററില് നിര്‍ബന്ധമായും രജിസ്റ്റര് ചെയ്യണം.\nമാളുകള്, വ്യാപാരസ്ഥാപനങ്ങള്, ഹാളുകള് എന്നിവര്‍ക്ക് ബന്ധപ്പെട്ട നിര്‍ദേശം നല്‍കും. ജില്ലയിലെ ആള്‍ക്കൂട്ട മേഖലകള് നിരീക്ഷിക്കുന്നതിന് വില്ലേജ് ഓഫീസര്‍മാരുടെ നേതൃത്വത്തില് 118 സ്‌ക്വാഡുകളും പോലീസിന്‍റെ നേതൃത്വത്തില് 10 ക്വിക്ക് റെസ്പോണ്‍സ് ടീമും പ്രവര്‍ത്തിക്കുന്നുണ്ട്.\nസ്വകാര്യ ലാബുകളുമായി സഹകരിച്ച് കോവിഡ് ടെസ്റ്റുകളുടെ എണ്ണം വര്‍ദ്ധിപ്പിക്കും. ഇതിനായി ചര്‍ച്ചകള് പുരോഗമിക്കുകയാണ്. ബീച്ച് ആശുപത്രി കോവിഡ് ആശുപത്രിയായി മാറ്റുന്ന സാഹചര്യത്തില് അവിടെ പ്രവര്‍ത്തിച്ചിരുന്ന ഒപി യൂണിറ്റുകള് കാരപ്പറമ്പിലെ ഹോമിയോ മെഡിക്കല് കോളജ് ആശുപത്രിയുടെ പ്രത്യേക ബ്ലോക്കിലേക്ക് മാറ്റുന്ന പ്രവൃത്തികൾ പുരോഗമിക്കുകയാണെന്നും മന്ത്രി അറിയിച്ചു. ബീച്ചാശുപത്രിയിലെ ഡയാലിസിസ് യൂണിറ്റിന് കൊയിലാണ്ടി താലൂക്ക് ആശുപത്രിയില് സൗകര്യമൊരുക്കും.\nകോവിഡ് സര്‍വീസിനായി 370 ആബുലന്‍സ് ഡ്രൈവർമാർ സ്വയം സന്നദ്ധരായി പോര്‍ട്ടലില് രജിസ്റ്റര് ചെയ്തിട്ടുണ്ട്. ഇവര്‍ക്ക് വേണ്ട പരിശീലനം നല്‍കും. രോഗവ്യാപനം തടയുന്നതിനായി ക്ലസ്റ്ററുകളിലും കണ്ടെയ്ൻമെന്‍റ് സോണുകളിലും കൂടുതല് പരിശോധനകള് നടത്തും.\nസര്‍ക്കാര് ഉദ്യോഗസ്ഥര്‍ക്കായി ചാത്തമംഗലം നീലിറ്റ് കാമ്പസില് പ്രത്യേക എഫ്എല്‍ടിസി സജ്ജമാക്കും. കളക്ടര് സാംബശിവ റാവു ജില്ലയിലെ കോവിഡ് പ്രവര്‍ത്തനങ്ങള് വിശദീകരിച്ചു. യോഗത്തില് ജില്ലാ പോലീസ് മേധാവി എ.വി. ജോര്‍ജ്ജ് റൂറല് എസ്പി ഡോ. എ. ശ്രീനിവാസ്, സബ് കളക്ടര് ജി. പ്രിയങ്ക, ഡെപ്യൂട്ടി കളക്ടര്‍മാരായ ഷാമിന് സെബാസ്റ്റ്യന്, ഇ. അനിത കുമാരി, സി. ബിജു, ടി. ജനില്‍കുമാര് ഡിഎംഒ ഡോ വി. ജയശ്രീ, വിവിധ വകുപ്പ് തല ഉദ്യോഗസ്ഥര് തുടങ്ങിയവര് പങ്കെടുത്തു.


chiyan vikram's kadaram kondan movie trailer - Malayalam Filmibeat\n| Updated: Thursday, July 4, 2019, 10:00 [IST]\nചിയാന് വിക്രമിന്റെതായി റിലീസിങ്ങിനൊരുങ്ങുന്ന എറ്റവും പുതിയ ചിത്രമാണ് കദരം കൊണ്ടന്. ആക്ഷന് ത്രില്ലറായി തിയ്യേറ്ററുകളിലേക്ക് എത്തുന്ന ചിത്രത്തില് സ്‌റ്റൈലിഷ് ഗെറ്റപ്പിലാണ് നടന് എത്തുന്നത്. സിനിമയുടെ കിടിലന് ട്രെയിലര് സോഷ്യല് മീഡിയയില് പുറത്തിറങ്ങിയിരുന്നു. വിക്രമിന്റെ പ്രകടനം തന്നെയാണ് ട്രെയിലറില് മുഖ്യ ആകര്‍ഷണമായി മാറിയിരിക്കുന്നത്.\nകമല്‍ഹാസന് ചിത്രം തൂങ്കാവനം ഒരുക്കിയ രാജേഷ് എം സില്‍വയാണ് കദരം കൊണ്ടന് സംവിധാനം ചെയ്തിരിക്കുന്നത്. അക്ഷര ഹാസന് നായികയാവുന്ന സിനിമയില് മലയാളത്തില് നിന്നും ലെനയും പ്രധാന വേഷത്തില് എത്തുന്നുണ്ട്. ജൂലായ് 19നാണ് വിക്രമിന്റെ എറ്റവും പുതിയ ചിത്രം തിയ്യേറ്ററുകളിലേക്ക് എത്തുന്നത്.\nകമല്‍ഹാസന്റെ തന്നെ രാജ്കമല് ഫിലിംസാണ് സിനിമയുടെ നിര്‍മ്മാണം. നേരത്തെ ഷൂട്ടിംഗ് പൂര്‍ത്തിയാക്കിയെങ്കിലുംചിത്രത്തിന്റെ റിലീസ് നീണ്ടു പോവുകയായിരുന്നു. നടന് നാസറിന്റെ മകന് അബി നാസറും ചിത്രത്തില് പ്രധാന വേഷത്തിലെത്തുന്നുണ്ട്.\nതുടര്‍ച്ചയായ പരാജയങ്ങള്‍ക്ക് ശേഷം തിരിച്ചുവരവിനൊരുങ്ങുന്ന വിക്രമിന് നിര്‍ണായകമാണ് ഈ ചിത്രം. കദരം കൊണ്ടന് പുറമെ ധ്രുവനച്ചത്തിരം,മഹാവീര് കര്‍ണ തുടങ്ങിയ സിനിമകളും വിക്രമിന്റെതായി അണിയറയില് ഒരുങ്ങുന്ന ചിത്രങ്ങളാണ്.\nRead more about: vikram lena kadaram kondan വിക്രം ലെന\nchiyan vikram's kadaram kondan movie trailer


Malayalam news || കൊച്ചി കായലോരത്തെ മൂന്നുനിലവീട് സച്ചിന് സ്വന്തമാക്കാനൊരുങ്ങുന്നു\nകൊച്ചി കായലോരത്തെ മൂന്നുനിലവീട് സച്ചിന് സ്വന്തമാക്കാനൊരുങ്ങുന്നു\nക്രിക്കറ്റ് ഇതിഹാസം സച്ചിന് തെന്‍ഡുല്‍ക്കര് ഇനി കൊച്ചിക്കാരന്‍കൂടിയാകും. മെറിഡിയന് ബില്‍ഡേഴ്‌സിന്റെ പനങ്ങാട്ടുള്ള ബ്ലൂ വാട്ടേഴ്‌സിന്റെ പനങ്ങാട്ടുള്ള ബ്ലൂ വാട്ടേഴ്‌സ് പ്രോജക്ടിലെ ആഡംബരവില്ലയിലെ മൂന്നുനില വീട് വാങ്ങാന് തീരുമാനിച്ചു. ദൈവത്തിന്റെ സ്വന്തം നാടായ കേരളത്തിലെത്തുമ്പോള് താമസിക്കാന് ഇടം എന്ന നിലയിലാണ് വീട് സ്വന്തമാക്കുന്നത്. അയ്യായിരം ചതുരശ്രയടി വലിപ്പമുണ്ട്. പൂന്തോട്ടവും ചുറ്റുപാടും ലാന്‍ഡ് സ്‌കേപ്പും ചെയ്‌തിട്ടുണ്ട്. ലിഫ്‌റ്റ്, ജലാശയം, മറീന, ഹെലിപാഡ്, സ്വിമ്മിങ് പൂള്, ക്ലബ് ഹൗസും തുടങ്ങിയ സൗകര്യ ങ്ങളുമുമുണ്ട്. നാലു കിടപ്പുമുറികളും രണ്ടു ലിവിങ് റൂമും ഉള്‍പ്പെടെയുള്ള സൗകര്യങ്ങളാണുള്ളത്. ഇന്റര്‍നാഷനല് അഡ്വര്‍ടൈസിങ് അസോസിയേഷന് സമ്മേളനത്തില് പങ്കെടുക്കാന് കൊച്ചിയിലെത്തിയ സച്ചിന് സമ്മേളനം കഴിഞ്ഞയുടനെ പുതിയ വീട്ടില് എത്തിയിരുന്നു. വീട് കണ്ട് ബോധ്യപ്പെട്ടതോടെ വാക്കുമുറപ്പിച്ചു. വീട് കൈമാറ്റത്തിന്റെ ഔപചാരികതകള് മാത്രമേ ഇനിയുള്ളൂ. ഉച്ചയ്‌ക്ക് ഒന്നോടെ വില്ലയിലെത്തിയ സച്ചിനെ കാണാന് പതിനൊന്നുമുതല് ആളുകള് വില്ലയ്‌ക്കരികിലേക്ക് ഒഴുകി. തൊട്ടടുത്തെ വീടുകളുടെയും കെട്ടിടങ്ങളുടെയും മുകളില് ജനങ്ങല് സ്ഥാനം പിടിച്ചു. ബോട്ട് മാര്‍ഗം സച്ചിന് സ്ഥലത്തെത്തിയപ്പോള് ആര്‍പ്പുവിളികളോടെയാണു വരവേല്‍പ്പു നല്‍കിയത്. സച്ചിന് അവരെ അഭിവാദ്യം ചെയ്യുകയുംചെയ്‌തു. കൊച്ചിയുടെ സ്‌നേഹത്തിനു സച്ചിന് നന്ദി പറഞ്ഞു. ഏറെക്കാലത്തിനു ശേഷമുള്ള കായല് യാത്രയും ആസ്വദിച്ചതായി അദ്ദേഹം പറഞ്ഞു. ഐഎസ്‌എലിനും ബ്ലാസ്റ്റേഴ്‌സിനും കൊച്ചി നല്‍കിയ പിന്തുണയ്‌ക്കു നന്ദി. ഈ സീസണിലും നിങ്ങളുടെ പിന്തുണ വേണം. എനിക്ക് ഏറെ ഇഷ്ടപ്പെട്ട സ്ഥലങ്ങളിലൊന്നാണു കൊച്ചി. കൊച്ചിയില് എത്തുമ്പോള് കുണ്ടന്നൂരിലെ വില്ലയില് കൂടുതല് സമയം ചെലവഴിക്കാന് കഴിയുമെന്നു പ്രതീക്ഷിക്കുന്നു. - സച്ചിന് പറഞ്ഞു.


കോഹ്‌ലിയും രോഹിതും കളിച്ചത് വ്യക്തിഗത നേട്ടത്തിന്; വീണ്ടും ആരോപണവുമായി മുന് പാകിസ്ഥാന് താരം\nലോകകപ്പിൽ ഇംഗ്ലണ്ടിനെതിരെ ഇന്ത്യയുടെ തോൽവിയുടെ പശ്ചാത്തലത്തിൽ ഇന്ത്യൻ താരങ്ങൾക്കെതിരെ ഗുരുതര ആരോപണവുമായി മുൻ പാക്ക് താരം ബാസിത് അലി. വിരാട് കോലിക്കും രോഹിത് ശർമയ്ക്കുമെതിരെയായിരുന്നു ബാസിത് അലിയുടെ ആരോപണം.\nകോലിയും ശര്‍മയും കളിച്ചത് വ്യക്തിഗത നേട്ടത്തിനായാണെന്ന് ബാസിത് അലി ആരോപിച്ചു. ഇരുവരും വിജയതൃഷ്ണ കാണിച്ചില്ലെന്നും ഹര്‍ദ്ദിക് പാണ്ഡ്യ മാത്രമാണ് ജയത്തിനായി പൊരുതിയതെന്നും ബാസിത് അലി പറഞ്ഞു. പവര് പ്ലേയിലെ ആദ്യ പത്തോവറില് 28 റണ്‍സ് മാത്രമാണ് കോലിയും രോഹിത്തും ചേര്‍ന്നടിച്ചത്. ഗ്രൗണ്ടില് പിക്‌നിക്കിന് വന്നവരെപ്പോലെയായിരുന്നു ഇന്ത്യന് താരങ്ങളുടെ ശരീരഭാഷയെന്നും ബാസിത് വിമര്‍ശിച്ചു.\nബാറ്റിങിനിറങ്ങിയപ്പോള് ഫോമിലാണെന്ന് ഉറപ്പുവരുത്തുക മാത്രമായിരുന്നു ഇന്ത്യന് ബാറ്റ്‌സ്മാന്‍മാരുടെ ലക്ഷ്യം. രോഹിത് ഇഷ്ടം പോലെ സമയമെടുത്താണ് സെഞ്ച്വറി പൂര്‍ത്തിയാക്കിയത്. അലസമായാണ് വിരാട് 66 റണ്‍സടിച്ചത്. 33 പന്തില് 45 റണ്‍സടിച്ച ഹര്‍ദ്ദിക് പാണ്ഡ്യ മാത്രമാണ് ജയിക്കാനായി ബാറ്റ് വീശിയത്. പാക് ടെലിവിഷന് ചാനലിന് അനുവദിച്ച അഭിമുഖത്തിലാണ് ബാസിത് അലി രൂക്ഷ വിമര്‍ശനം ഉന്നയിച്ചത്.\nലോകകപ്പ് തുടങ്ങിയ ശേഷം ഇതാദ്യമല്ല ബാസിത് അലി വിവാദ പ്രസ്താവനകളുമായി രംഗത്ത് വരുന്നത്. നേരത്തെ പാക്കിസ്ഥാനെ പുറത്താക്കാന് ഇന്ത്യ ഇനിയുള്ള കളികള് മന:പൂര്‍വം തോറ്റുകൊടുക്കുമെന്നായിരുന്നു മുന് താരത്തിന്റെ ആരോപണം.


ശ്രീധരന് പിള്ളയ്ക്ക് ശേഷം അധ്യക്ഷനായി കെ സുരേന്ദ്രന്? ചര്‍ച്ചകള് ശക്തം - BIGNEWSLIVE | Latest Malayalam News\nതിരുവനന്തപുരം: മിസോറാം ഗവര്‍ണറായി പിഎസ് ശ്രീധരന് പിള്ളയെ നിയമിച്ചതിന് പിന്നാലെ അടുത്ത ബിജെപി സംസ്ഥാന പ്രസിഡന്റ് ആരാകുമെന്ന ചര്‍ച്ചകള് ശക്തമായിരിക്കുകയാണ്. കെ സുരേന്ദ്രന്, കുമ്മനം രാജശേഖരന്, ശോഭാ സുരേന്ദ്രന് തുടങ്ങിയ പേരുകളാണ് ഈ സ്ഥാനത്തേക്ക് കൂടുതലായും ഉയര്‍ന്നു കേള്‍ക്കുന്നത്.\nബിജെപി അധ്യക്ഷസ്ഥാനത്തേക്ക് യുവനേതാവ് കെ സുരേന്ദ്രന് വേണ്ടി വി മുരളീധരന് ശക്തമായി രംഗത്തെത്തുമ്പോള് കൃഷ്ണദാസ് പക്ഷം മുന്നോട്ട് വയ്ക്കുന്നത് ശോഭാ സുരേന്ദ്രന്റെ പേരാണ്. മിസോറാം ഗവര്‍ണര് സ്ഥാനം രാജിവച്ചെത്തിയ കുമ്മനം രാജശേഖരന്റെ പേരും അധ്യക്ഷസ്ഥാനത്തേക്ക് പരിഗണിക്കപ്പെടാന് സാധ്യതയുണ്ട്.\nപ്രസിഡന്റ് സ്ഥാനത്ത് കാലാവധി തികയ്ക്കുന്നതിന് മുമ്പാണ് ശ്രീധരന് പിള്ളയും ഗവര്‍ണറായി മിസോറാമിലേക്ക് പോകുന്നത്. അടുത്ത മാസം കാലാവധി അവസാനിക്കാനിരിക്കെയാണ് ശ്രീധരന് പിള്ളയുടെ നിയമനം. ഇതോടെ അടുത്ത പ്രസിഡന്റിനുള്ള ചര്‍ച്ചകളും ശക്തമായി. എന്തായാലും അടുത്ത വര്‍ഷത്തെ തദ്ദേശ തെരഞ്ഞെടുപ്പാകും പുതിയ പ്രസിഡന്റിനു മുന്നിലുള്ള പ്രധാന വെല്ലുവിളി.\nTags: bjpK Surendranpresident\nചിത്തിര ആട്ട വിശേഷത്തിന് ഒരുങ്ങി ശബരിമല; നട ഇന്ന് തുറക്കും


Maruti Suzuki India makes 1,166 crore net profit in last quarter of 2020-2021 financial year - Malayalam Goodreturns\n» മൊത്ത ലാഭം ഇടിഞ്ഞ് മാരുതി സുസുകി; നാലാം പാദത്തില് ലഭിച്ചത് 1,166 കോടി രൂപ... 9.7 ശതമാനം കുറഞ്ഞു\nPublished: Tuesday, April 27, 2021, 22:26 [IST]\n36 min ago വിപണിയില് തിരുത്തല്; ഇപ്പോള് നിക്ഷേപം നടത്താമോ? മാര്‍ക്കറ്റ് വിദഗ്ധര് പറയുന്നു\nദില്ലി: രാജ്യത്തെ കാര് ഉത്പാദകരില് ഒന്നാം സ്ഥാനക്കാരാണ് മാരുതി സുസുകി ഇന്ത്യ ലിമിറ്റഡ്. കഴിഞ്ഞ അഞ്ച് മാസത്തില് മാരുതി സുസുകിയുടെ പ്രീമിയം ഹാച്ച് ബാക്ക് കാര് ആയ ബലേനോ റെക്കോര്‍ഡ് വില്‍പന നടന്നതായാണ് റിപ്പോര്‍ട്ടുകള്.\nഎന്നാല് 2020-2021 സാമ്പത്തിക വര്‍ഷത്തിന്റെ നാലാം പാദത്തില് മാരുതി സുസുകിയുടെ ലാഭം കഴിഞ്ഞ വര്‍ഷത്തെ അപേക്ഷിച്ച് കുറവാണെന്നാണ് റിപ്പോര്‍ട്ട്. ചെറിയ കുറവ് എന്ന് പോലും വിശേഷിപ്പിക്കാനാകാത്ത കുറവ്. പരിശോധിക്കാം...\n2020-2021 സാനാപത്തിക വര്‍ഷത്തിന്റെ അവസാന പാദത്തിലെ കണക്കുകള് ആണ് പുറത്ത് വന്നിട്ടുള്ളത്. ഇത് പ്രകാരം മാരുതി സുസുകി ഇന്ത്യയുടെ ഈ പാദത്തിലെ മൊത്തലാഭം 1,166 കോടി രൂപയാണ്. മാര്‍ച്ച് 31 ന് അവസാനിച്ച പാദത്തിലെ കണക്കാണിത്.\nകേള്‍ക്കുമ്പോള് വലിയ ലാഭം എന്നൊക്കെ തോന്നുമെങ്കിലും സത്യം അതല്ല. 2019-2020 സാമ്പത്തിക വര്‍ഷത്തിന്റെ അവസാനപാദത്തിലെ മൊത്ത വരുമാനവുമായി തട്ടിച്ചുനോക്കുമ്പോള് വലിയ ഇടിവാണ് സംഭവിച്ചിരിക്കുന്നത്. മൊത്തം 9.7 ശതമാനത്തിന്റെ ഇടിവ്.\nമൊത്ത വില്‍പന കൂടി\nമറ്റൊരു കാര്യം കൂടി ശ്രദ്ധേയമാണ്. നാലാം പാദത്തില് മാരുതി സുസുകി ഇന്ത്യയുടെ മൊത്ത വില്‍പന 2,295.86 കോടി രൂപയുടേതാണ്. കഴിഞ്ഞ വര്‍ഷത്തെ ഇതേ കാലയളവുമായി താരതമ്യം ചെയ്യുമ്പോള് 33.6 ശതമാനത്തിന്റെ വര്‍ദ്ധന ഉണ്ടായിട്ടും ഉണ്ട്. എന്നിട്ടും മൊത്തലാഭത്തില് കുറവ് സംഭവിച്ചു.\n2021 മാര്‍ച്ച് 31 ന് അവസാനിച്ച പാദത്തില് മൊത്തം 492,235 യൂണിറ്റ് വാഹനങ്ങള് ആണ് മാരുതി സുസുകി വിറ്റഴിച്ചത്. കഴിഞ്ഞ വര്‍ഷം ഇതേ കാലയവളവില് വിറ്റതിനേക്കാള് 27.8 ശതമാനം കൂടുതലാണിത്. ഇത്തവണത്തേത് റെക്കോര്‍ഡ് വില്‍പനയാണെന്നാണ് റിപ്പോര്‍ട്ടുകള്.\n492,253 വാഹനങ്ങളില് 456,707 യൂണിറ്റുകളും വിറ്റഴിച്ചത് ആഭ്യന്തര വിപണിയില് ആയിരുന്നു. കഴിഞ്ഞ വര്‍ഷവുമായു താരതമ്യം ചെയ്യുമ്പോള് 26.7 ശതമാനത്തിന്റെ വളര്‍ച്ച. കയറ്റുമതിയില് 44.4 ശതമാനത്തിന്റെ വളര്‍ച്ചയാണ് കഴിഞ്ഞ വര്‍ഷത്തെ അപേക്ഷിച്ച് ഇത്തവണ സ്വന്തമാക്കിയത്.\nഎന്തുകൊണ്ട് ലാഭം കുറഞ്ഞു\nമൊത്തവില്‍പനയില് വലിയ നേട്ടം സ്വന്തമാക്കിയിട്ടും എന്തുകൊണ്ടാണ് മൊത്തലാഭത്തില് കുറവ് വന്നത്. അസംസ്‌കൃത വസ്തുക്കളുടെ നിര്‍മാണച്ചെലവ് കൂടിയതും മറ്റ് വിഷയങ്ങളും ആണ് ലാഭം കുറയാനുള്ള കാരണം. മാരുതി സുസുകിയുടെ മറ്റ് വരുമാനങ്ങളിലും വലിയ കുറവ് വന്നിട്ടുണ്ട്.\nലാഭത്തില് നഷ്ടം നേരിട്ടെങ്കിലും ഓഹരി ഉടമകള്‍ക്ക് സന്തോഷം പകരുന്ന ഒരു വാര്‍ത്തയും പുറത്ത് വന്നിട്ടുണ്ട്. ഒരു ഓഹരിയ്ക്ക് 45 രൂപ നിരക്കില് ഡിവിഡന്റ് നല്‍കാന് കമ്പനി തീരുമാനിച്ചിട്ടുണ്ട്. 2021 ഏപ്രില് മാസത്തില് മാരുതി സുസുകി വാഹനങ്ങളുടെ വിലയും വര്‍ദ്ധിപ്പിച്ചിട്ടുണ്ട്.\nRead more about: maruti suzuki export vehicle car കയറ്റുമതി കാർ വാഹനം\nMaruti Suzuki India makes 1,166 crore net profit in last quarter of 2020-2021 financial year\nStory first published: Tuesday, April 27, 2021, 22:26 [IST]


ദീർ‌ഘകാല ദാമ്പത്യത്തിന് ഗുരുവായൂരപ്പന്റെ നടയിൽ വിവാഹം wedding ceremony at guruvayur temple and what it means ദീർ‌ഘകാല ദാമ്പത്യത്തിന് ഗുരുവായൂരപ്പന്റെ നടയിൽ വിവാഹം wedding ceremony at guruvayur temple and what it means\nദീർ‌ഘകാല ദാമ്പത്യത്തിന് ഗുരുവായൂരപ്പന്റെ....\nപല വിവാഹത്തിനും ഗുരുവായൂർ ഒരു പ്രധാന വേദി തന്നെയാണ്. നമ്മുടെ നാട്ടിൽ ഏറ്റവും കൂടുതൽ വിവാഹങ്ങൾ നടക്കുന്നതും ഗുരുവായൂരപ്പന്റെ മുൻപിൽ വെച്ച് തന്നെയാണ്. എന്നാൽ എന്തുകൊണ്ടാണ് പല വിവാഹങ്ങളും ഗുരുവായൂരിൽ വച്ച് തന്നെ നടത്തുന്നത് എന്ന് നിങ്ങൾക്കറിയുമോ? ഭഗവാന്റെ വൈകുണ്ഡമാണ് ഗുരുവായൂർ. ഭൂലോക വൈകുണ്ഡത്തിൽ ഭഗവാന് മുന്നിൽ വിവാഹം നടത്തിയാൽ ദീർ‌ഘകാല ദാമ്പത്യം ഉണ്ടാവും എന്നാണ് വിശ്വാസം.\nഎന്നാൽ വിവാഹം കഴിഞ്ഞ ശേഷം ദമ്പതികൾ ക്ഷേത്രത്തിനുള്ളിൽ പ്രവേശിക്കരുത് എന്നാണ് വിശ്വാസം. നൂറുകണക്കിന് വിവാഹങ്ങളാണ് ഓരോ ദിവസവും ഗുരുവായൂർ ക്ഷേത്രത്തിൽ നടക്കുന്നത്. അത് മാത്രമല്ല പല പ്രമുഖരുടേയും വിവാഹവും ഗുരുവായൂർ ക്ഷേത്രത്തിൽ വെച്ചാണ് നടന്നിട്ടുള്ളത്. ഇതിൽ ഏറ്റവും നല്ല മാതൃകാ ദാമ്പത്യത്തിന് ഉദാഹരണമാണ് സിനിമാ താരം സംയുക്താ വർമ്മയും ബിജുമേനോനും.\nഭഗവാൻ ശ്രീകൃഷ്ണന്‍റെ മാതാപിതാക്കളായ ദേവകിയും വസുദേവരും പൂജിച്ചിരുന്ന വിഗ്രഹമാണ് ഗുരുവായൂർ ക്ഷേത്രത്തിൽ പ്രതിഷ്ഠയിൽ ഉള്ളത് എന്നാണ് വിശ്വാസം. ഗുരുവും വായുവും ചേർന്നതിനാലാണ് ഗുരുവായൂർ എന്ന് പേര് ലഭിച്ചതും. ഇവിടെ വച്ച് വിവാഹം നടത്തുന്നതിന് പിന്നിൽ പല വിധത്തിലുള്ള വിശ്വാസങ്ങളും ഉണ്ട്.\nഗുരുവായൂരിൽ വെച്ച് വിവാഹം നടത്തിയാൽ ദീർഘമാംഗല്യമാണ് ഫലം എന്നാണ് വിശ്വാസം. അതുകൊണ്ട് തന്നെയാണ് പലരും വിവാഹം ഗുരുവായൂരിൽ നടത്തുന്നതിന് പലരും വഴിപാട് നേരുന്നത്. ദീർഘസുമംഗലികൾ ആയിരിക്കും ഗുരുവായൂരിലെ വിവാഹത്തിന് ശേഷം. ദാമ്പത്യത്തിൽ കലഹങ്ങൾ ഒന്നും ഇല്ലാതെ തന്നെ ജീവിതം സുഖകരമായി മുന്നോട്ട് പോവുന്നതിനും ഗുരുവായൂരപ്പന്റെ അനുഗ്രഹം ഉണ്ടാവുന്നു\nവിവാഹത്തിന് ശേഷം വധൂവരൻമാർക്ക് ക്ഷേത്രത്തിൽ ഉടനേ പ്രവേശിക്കാൻ പാടുള്ളതല്ല. അതിന് പിന്നിലും നിരവധി ഐതിഹ്യങ്ങൾ നിലവിലുണ്ട്. മാത്രമല്ല വിവാഹ ശേഷം വധുവും വരനും അതുകൊണ്ട് തന്നെ ക്ഷേത്രത്തിന് പുറത്ത് നിന്നാണ് പ്രാര്‍ത്ഥിക്കാറുള്ളത്. എപ്പോഴും ഭഗവാന്റെ അനുഗ്രഹത്തോടെ ജീവിത കാലം മുഴുവൻ ഒരുമിച്ച് കഴിയാനാവും എന്നത് തന്നെയാണ് ഇവിടെ വിവാഹം നടത്തുന്നതിന് പിന്നിലെ ഏറ്റവും വലിയ വിശ്വാസവും.\nപലരും വിവാഹം ഗുരുവായൂരിൽ വെച്ച് നടത്താമെന്ന് വഴിപാട് നടത്തുന്നതിന്റെ ഫലമായും ക്ഷേത്രത്തിൽ വിവാഹം നടത്തുന്നുണ്ട്. വിവാഹ ശേഷം ഇവർക്ക് ക്ഷേത്രത്തിൽ കയറാൻ അനുവാദമില്ലെങ്കിലും അതിന് ശേഷം എപ്പോൾ വേണമെങ്കിലും ഇവർക്ക് ക്ഷേത്രത്തിൽ പ്രവേശിക്കാവുന്നതാണ്. ഒന്നിന് പുറകേ ഒന്നായി ദിവസവും നടക്കുന്ന വിവാഹങ്ങൾ സൂചിപ്പിക്കുന്നതും ഗുരുവായൂരപ്പൻറെ അനുഗ്രഹത്തിനായി എത്തുന്ന ദമ്പതികളുടെ ആഗ്രഹപൂര്‍ത്തീകരണത്തെയാണ്.


ഗള്‍ഫ് നാടുകളിലൊക്കെ പരസ്യമായി പുറകിലേക്ക് കൈ കെട്ടി വെടി വെച്ചിടുകയാണ്. ചോദ്യവും ഉത്തരവുമൊന്നും അധികമില്ല... ശിക്ഷിക്കാന് വൈകുന്നതെന്തിന്; വെറുതെ വിട്ടാല് ഈശ്വരന് പോലും മാപ്പ് കൊടുക്കില്ല, നടിയെ ആക്രമിച്ച കേസില് ബോംബ് പൊട്ടിച്ച് മല്ലിക സുകുമാരന് - metromatinee.com Lifestyle Entertainment & Sports\nനടിയെ ആക്രമിച്ച കേസ് നിർണായക നീക്കത്തിലേക്ക് കടക്കുകയാണ്. കേസിലെ തുടരന്വേഷണം മേയ് 30\nതിനകം അവസാനിപ്പിച്ച് തുടരന്വേഷണത്തിന് റിപ്പോർട്ട് സമർപ്പിക്കണം. ഇതേ തുടർന്ന് പരമാവധി തെളിവുകൾ ശേഖരിക്കാനുള്ള നീക്കത്തിലാണ് ഇപ്പോൾ അന്വേഷണ സംഘം.\nഅതിനിടെ താൻ അതിജീവിതയുടെ ഒപ്പമാണെന്ന് ആവർത്തിച്ചിരിക്കുകയാണ് നടി മല്ലിക സുകുമാരൻ. അവരോട് തെറ്റ് ചെയ്തവർ ആരായാലും നൂറ് ശതമാനം ശിക്ഷ അർഹിക്കുന്നുണ്ട് എന്നും മല്ലിക സുകുമാരൻ പറഞ്ഞു. ഒരു മാധ്യമത്തിന് നൽകിയ അഭിമുഖത്തിലാണ് മല്ലിക സുകുമാരന്റെ പ്രതികരണം.\nഅതേസമയം സൂര്യനെല്ലി പെൺകുട്ടിയേയും വിജയ് ബാബുവിന് എതിരെ പരാതി ഉന്നയിച്ച യുവനടിയേയും അപമാനിക്കുന്ന പരാമർശങ്ങളും മല്ലിക സുകുമാരൻ അഭിമുഖത്തിൽ നടത്തുകയുണ്ടായി.\nമല്ലിക സുകുമാരന്റെ വാക്കുകള് ഇങ്ങനെ:\nഎല്ലാ ആണുങ്ങളും ബോറന്മാരാണ് എന്ന് സ്ഥാപിക്കാന് ശ്രമിക്കുന്നത് തെറ്റ്. പെണ്ണുങ്ങളുടെ ഭാഗത്തും തെറ്റുണ്ട്. സൂര്യനെല്ലി കേസില് 149 പീഡനം നടന്നു എന്ന് പറഞ്ഞപ്പോള് ഒരു ചാനലില് താന് ചോദിച്ചു, 149 പീഡനം എങ്ങനെയാണ് പീഡനമാകുന്നത്, ഒന്നോ രണ്ടോ ഒക്കെ സംഭവിച്ചു, ബാക്കി എങ്ങനെ പീഡനമാകും എന്ന് ചോദിച്ചതിന് താന് സ്ത്രീ വിദ്വേഷിയാണ് എന്ന് പറഞ്ഞവരുണ്ട്.\nഈ അതിജീവിത എന്ന കുട്ടിയോട് ഒരു അമ്മയ്ക്ക് ഉളളത് പോലെയുളള വാത്സല്യമോ സങ്കടമോ ഒക്കെ ഉണ്ട്. അത് പറയാന് ഒരു മടിയും ഇല്ല. ആര് ചെയ്തു എന്നതല്ല. ആര് ചെയ്താലും എപ്പോ ചെയ്താലും എന്തുകൊണ്ട് ചെയ്താലും അത് നൂറ് ശതമാനം ശിക്ഷാര്‍ഹമാണ്. അതിനെ ന്യായീകരിക്കാന് നടക്കുന്നവരും ഉണ്ട്. സ്വന്തം ഭാര്യയ്‌ക്കോ പെങ്ങള്‍ക്കോ സംഭവിക്കുമ്പോള് കാണാം ഇവരുടെ തനിനിറം.\nആ കുട്ടിക്ക് നീതി ലഭിക്കണം എന്നതില് സംശയം ഇല്ല. ഇതൊക്കെ കണ്ട് പിടിക്കാന് എന്താണ് ഇത്ര താമസമെന്നത് അത്ഭുതമാണ്. പോലീസുകാര്‍ക്ക് അവരുടേതായ സമയം വേണമായിരിക്കും. എന്ത് തന്നെ ആയാലും ആ തെറ്റ് സംഭവിച്ചു എന്നത് എല്ലാവര്‍ക്കും അറിയാം. പീഡനത്തിന്റെ കഥ പറയാന് തുടങ്ങുന്ന കുട്ടിയല്ല അത്. ആ കുട്ടി അവളുടെ ജോലിക്ക് വരികയായിരുന്നു\nഡബ്ബിംഗിന് വരുമ്പോള് കാര് വഴിയില് തടഞ്ഞ് നിര്‍ത്തി നടന്ന ഒരു അതിഭീകരമായ സംഭവം. സിനിമാ രംഗത്താണ് ഇത്രയും ഭയാനകമായ ഒരു സംഭവം ആദ്യമായിട്ടുണ്ടായത് എന്ന് എല്ലാവരും മുദ്രയടിച്ചതാണ്. ഇതൊക്കെ ചെയ്യുന്നവരുടെ അച്ഛനമ്മമാര് പറഞ്ഞ് കൊടുക്കേണ്ടേ നിങ്ങളെ വെച്ച് മുതലെടുക്കുകയാണ് എന്ന്. എന്തുകൊണ്ടാണ് ഇതിനൊക്കെ തക്കതായ ശിക്ഷ നല്‍കാത്തത്\nഅതിലൊന്നും താമസം വരുത്തരുത്. ഗള്‍ഫ് നാടുകളിലൊക്കെ പരസ്യമായി പുറകിലേക്ക് കൈ കെട്ടി വെടി വെച്ചിടുകയാണ്. ചോദ്യവും ഉത്തരവുമൊന്നും അധികമില്ല. അങ്ങനെ പേടിപ്പിക്കുന്ന രീതിയുളള ശിക്ഷ കിട്ടിയില്ലെങ്കില് ഇത് കൂടിക്കൊണ്ടിരിക്കും എന്ന് മല്ലിക സുകുമാരന് പറഞ്ഞു. നടനും നിര്‍മ്മാതാവുമായ വിജയ് ബാബുവിന് എതിരെയുളള പീഡന ആരോപണത്തിലും മല്ലിക സുകുമാരന് പ്രതികരിച്ചു.\nആരോപണം ഉന്നയിച്ച പെണ്‍കുട്ടി വിജയ് ബാബു അത്തരക്കാരനാണ് എന്ന് അറിഞ്ഞതിന് ശേഷവും എന്തിന് അവിടേക്ക് പോയി എന്നാണ് മല്ലിക സുകുമാരന്റെ ചോദ്യം. അതിന് കൃത്യമായ ഉത്തരം വേണം. അങ്ങനെ ഉളള ഒരാളുടെ അടുത്ത് നിന്ന് മോശം അനുഭവം ഉണ്ടാകുമ്പോള് അച്ഛനെയോ ചേട്ടനെയോ അല്ലെങ്കില് ബന്ധുക്കളെയോ പോലീസിനെയോ അറിയിക്കണ്ടേ. എന്തൊക്കെ വഴികള് ഈ നാട്ടിലുണ്ട്. അതൊന്നും ഉപയോഗപ്പെടുത്താതെ പെട്ടെന്ന് ഒരു സുപ്രഭാതത്തില് പറയുന്നു 19 പ്രാവശ്യം പീഡിപ്പിച്ചുവെന്ന്.\nആണിന് എതിരെയാണെങ്കിലും പെണ്ണിന് എതിരെ ആണെങ്കിലും പറയുമ്പോള് തക്കതായ കാരണം വേണം. താന് അതുകൊണ്ടാണ് അതിജീവിതയുടെ കൂടെ നില്‍ക്കുന്നത്. വ്യക്തമായി അതിന്റെ കാര്യങ്ങള് തനിക്ക് അറിയാം. ജോലിക്ക് വരുമ്പോള് വഴിയില് തടഞ്ഞ് നിര്‍ത്തി ഒരാളെ ഇത്ര ക്രൂരമായി ഉപദ്രവിക്കുക എന്ന് പറഞ്ഞാല്.. അവരെ ആരെങ്കിലും വെറുതെ വിട്ടാല് ഈശ്വരന് പോലും മാപ്പ് കൊടുക്കില്ല.\nഅവള്‍ക്ക് ഇഷ്ടമുണ്ടെന്ന് തോന്നിയിട്ടുണ്ട്; സിനിമയുടെ സെറ്റില് അവളുടെ അച്ഛന് കൂടെ വരാറുണ്ടല്ലോ; നമിതയുമായുള്ള പ്രണയത്തെക്കുറിച്ച് ധ്യാന് ശ്രീനിവാസന്!


ഫ്രാന് ബ്ലാസ്റ്റേഴ്‌സിലെത്തും, ആരാധകര്‍ക്ക് സന്തോഷ വാര്‍ത്ത\nമോഹന് ബഗാനായി കളിയ്ക്കുന്ന സ്പാനിഷ് മിഡ്ഫീല്‍ഡറായ ഫ്രാന്‍സിസ്‌കോ ഹാവിയര് ഗോണ്‍സാലസ് മുനോസ് കേരള ബ്ലാസ്‌റ്റേഴ്‌സിലെത്തുമെന്ന് ഏതാണ്ട് ഉറപ്പായി. സ്പാനിഷ് താരവുമായുളള കരാറിന്റെ അന്തിമ ഘട്ടത്തിലാണ് ബ്ലാസ്റ്റേഴ്‌സ് എന്നാണ് ലഭിക്കുന്ന സൂചന.\nബ്ലാസ്റ്റേഴ്‌സ് പരിശീലകന് കിബു വികൂനയുടെ ക്ഷണം സ്വീകരിച്ചാണ് ഫ്രാന് ബ്ലാസ്റ്റേഴ്‌സിലേക്ക് വരുന്നത്. അടുത്ത സീസണില് എടികെയ്‌ക്കൊപ്പം ലയിച്ച് ഐഎസ്എലില് പന്തുതട്ടാനിറങ്ങുന്ന ബഗാന് ഫ്രാന് ഗോണ്‍സാലെസിനെ വിട്ടുകൊടുക്കാന് ആഗ്രഹമില്ല. എന്നാല് ബ്ലാസ്റ്റേഴ്‌സ് പരിശീലകന് വിക്കൂനയ്‌ക്കൊപ്പം ചേരാനാണത്രേ താരത്തിന്റെ തീരുമാനം. ഗോണ്‍സാലെസിന്റെ സമൂഹമാധ്യമ പോസ്റ്റുകള് ചില സൂചനകള് ഇക്കാര്യത്തില് നല്‍കുന്നുമുണ്ട്.\nറയല് മഡ്രിഡിന്റെ അക്കാദമിയിലൂടെ വളര്‍ന്ന ഫ്രാന് ഗോണ്‍സാലെസ് കഴിവുറ്റ മിഡ് ഫീല്‍ഡറാണ്. 31കാരനായ സ്പാനിഷ് താരം ലാലിഗയില് റയല് സരഗോസ, ഡിപോര്‍ട്ടീവോ ടീമുകളില് കളിച്ചാണ് ഇന്ത്യയിലെത്തിയത്. 31കാരനായ താരം സെന്റര് ബാക്കായും ഡിഫന്‍സീവ് മിഡ്ഫീല്‍ഡറായും കളിക്കാന് കഴിവുള്ള താരമാണ്. ന്നാല് ബഗാനില് അറ്റാക്കിംഗ് മിഡായായിരുന്നു ഗോണ്‍സാലസ് കളിച്ചത്\nഫ്രാനെ കൂടാതെ മോഹന് ബഗാനിലെ കിബുവിന്റെ ശിഷ്യന്മായ ഹോസെബ ബെയ്റ്റിയ, ബാബ ഡിയവാറ എന്നിവരും ബ്ലാസ്റ്റേഴ്‌സിലെത്തുമെന്ന് സൂചനയുണ്ട്. സ്പാനിഷ് ലാ ലിഗയിലെ സെവിയ്യ, ലെവാന്തെ, ഗെറ്റാഫെ ക്ലബ്ബുകളില് കളിച്ചിട്ടുള്ള സെനഗല് താരം ഡിയവാറ (32) ഐ ലീഗ് തുടങ്ങിയ ശേഷം പകരക്കാരന് സ്ട്രൈക്കറായാണു ബഗാനിലെത്തിയത്.


Emalayalee.com - ‘കടക്ക് പുറത്ത്’ -ലഹരിക്കെതിരെ ആഞ്ഞടിക്കാം...(ജോബി ബേബി)\nഎങ്ങനെ മുറിച്ചുമാറ്റിയാലും ഭയാനകമായ കരുത്തോടെ വീണ്ടും ആഴത്തിലും വ്യാപ്തിയിലും വേരുപടര്‍ത്തുന്ന ലഹരി മാഫിയ നാടിന്‍റെ മുന്നിലുള്ള ഏറ്റവും സങ്കീര്‍ണമായ പ്രശ്നങ്ങളിലൊന്നാണ്. അതിന്‍റെ പേരില് ഇങ്ങു ദൂരെ കഴിയുന്ന നമ്മള് അമേരിക്കന് മലയാളികളിലുമുണ്ട് ജന്മനാടിനെപ്പറ്റിയുള്ള ആശങ്ക.\nലഹരിമരുന്നുകളുടെ വ്യാപനം കൊടിയ സാമൂഹികവിപത്താവുകയാണെന്നതും ലഹരിസംഘത്തിന്‍റെ നീരാളിപ്പിടിത്തത്തില് അമര്‍ന്നവരില് ഭൂരിപക്ഷവും യുവാക്കളും വിദ്യാര്‍ഥികളുമാണെന്നതും കേരളം നേരിടുന്ന അതീവ ഭീഷണമായ ശാപംതന്നെ. മദ്യവും പുകയിലയും കടന്ന് ലഹരി ഉപയോഗം കഞ്ചാവും ബ്രൗണ്‍ഷുഗറും മുതല് മാരകമായ രാസലഹരികളിലേക്കുവരെ എത്തിയിരിക്കുന്നത് സര്‍ക്കാരിന്‍റെയും പൊതുസമൂഹത്തിന്‍റെയും ഉറക്കംകളയേണ്ടതാണ്.\nസംസ്ഥാനത്തെ നഗരങ്ങളില് മുതല് ഗ്രാമങ്ങളില്‍വരെ ലഹരിമരുന്നുകളുടെ ഉപയോക്താക്കളും വില്‍പനക്കാരുമുണ്ടെന്നതാണു യാഥാര്‍ഥ്യം. വലിയ നഗരങ്ങള് വലിയ ലഹരിവലയിലാണു മയങ്ങിക്കിടക്കുന്നത്. നാടന് കഞ്ചാവു മുതല് കൊക്കെയ്ന് വരെ ഒഴുകിയെത്തുന്ന കേന്ദ്രമായി കൊച്ചി ‘വളര്‍ന്നു’കഴിഞ്ഞു. ചെറുപൊതിക്കച്ചവടക്കാര്‍ക്കു പുറമേ, ഓണ്‍ലൈന് ലഹരിവ്യാപാരികളും ഉപയോക്താക്കളും നമ്മുടെ നാട്ടില് സജീവമാണ്. മാരകമായ ന്യൂജെന് ലഹരികളും നിശ്ശബ്ദമായി കേരളത്തെ കീഴടക്കുന്നു.\nരാജ്യാന്തര ലഹരിവിപണിയുമായി കേരളത്തിനുള്ള ബന്ധം തെളിയിക്കുന്നതാണ് ഇവിടെ ലഭിക്കുന്ന ലഹരി മരുന്നുകളുടെ വൈവിധ്യം. വിദേശ കമ്പോളങ്ങളിലെ വിലകൂടിയ ലഹരിപദാര്‍ഥങ്ങള് പാക്കിസ്ഥാന്, അഫ്ഗാനിസ്ഥാന് എന്നിവിടങ്ങള് വഴി നേപ്പാള് അതിര്‍ത്തി കടത്തിയാണ് റോഡ്, റെയില് മാര്‍ഗം കേരളത്തിലെത്തിക്കുന്നതെന്ന വിവരവുമുണ്ട്. ലഹരിയുടെ ആവശ്യക്കാരിലേറെയും കൗമാരം പിന്നിടാത്തവരാണ്; വെറുമൊരു തമാശയ്ക്ക് തുടങ്ങി പിന്നീട് അടിമകളായി മാറുന്നവര്. ലഹരിക്കെണിയില് വീണവരില് പെണ്‍കുട്ടികളുമുണ്ടെന്ന വിവരം പൊലീസിനെ മാത്രമല്ല, കേരളത്തെ ഒന്നാകെ ഞെട്ടിക്കുന്നു.\nഇന്റർനെറ്റിലെ അധോലോകമാണ് ഡാർക് വെബ്. ലഹരിക്കടത്തുകാർ മുതൽ രാജ്യാന്തര കള്ളക്കടത്തുകാരും കൊലപാതകികളും വിഹരിക്കുന്ന ഇടം. കൊക്കെയ്ൻ അടക്കമുള്ള വിദേശനിർമിത ലഹരിമരുന്നുകൾ കേരളംവഴി കടന്നുപോകുന്നുണ്ട്. കൊച്ചിയിൽ ഒരു വർഷത്തിനിടെ നർകോട്ടിക്സ് കൺട്രോൾ ബ്യൂറോ (എൻസിബി) നാലു കേസുകളിലായി 11 കിലോയിലധികം കൊക്കെയ്ൻ പിടികൂടിയിരുന്നു. ഒരു വനിതയടക്കം പിടിയിലായ4കാരിയർമാരും വിദേശികളാണ്. ഡാർക് വെബ് വഴിയാണ് ഇതിന്റെ ഇടപാടുകൾ നടക്കുന്നതെന്നാണു വിവരം. കൊക്കെയ്ൻ കടത്തിയതിനു വിദേശികളായ കാരിയർമാർ എറണാകുളത്തു പിടിയിലായെങ്കിലും പിന്നിലുള്ളവരെ കണ്ടെത്താൻ കഴിഞ്ഞിരുന്നില്ല. ഡാർക് വെബ് വഴിയുള്ള ഇടപാടുകളായതിനാലാണ്, മറ്റു കണ്ണികളെ കണ്ടെത്തുന്നതിനു തടസ്സം (ക്രോം, ഫയർഫോക്സ് തുടങ്ങിയ സാധാരണ ഇന്റർനെറ്റ് ബ്രൗസറുകൾക്ക് പകരം പ്രത്യേകതരം ബ്രൗസർ വഴിയാണ് ഡാർക് വെബ് ഉപയോഗിക്കുക).\nകൃത്രിമ രാസലഹരികളാണ് സിന്തറ്റിക് ഡ്രഗ്സ്. എംഡിഎംഎ, എൽഎസ്ഡി, കെറ്റമീൻ, ഫെന്റനിൽ സിട്രേറ്റ്, പെന്റാസോസിൻ തുടങ്ങിയവ രാസലഹരികളുടെ കൂട്ടത്തിൽപെടും. ഇന്ത്യയിൽ വ്യവസായ ആവശ്യങ്ങൾക്കു മാത്രം ഉപയോഗിക്കുന്ന രാസവസ്തുക്കൾ ദുരുപയോഗം ചെയ്താണ് ഇവയുടെ നിർമാണം.\nഎംഡിഎംഎയുടെ വിളിപ്പേര് റേപ്പ് ഡ്രഗ് എന്നാണ്. പാർട്ടികൾക്കിടെ നഖത്തിന്റെ തുമ്പോളം എംഡിഎംഎ ബീയറിലും മറ്റും രഹസ്യമായി കലർത്തി പെൺകുട്ടികൾക്കു നൽകി ചൂഷണം ചെയ്യുന്ന രീതി ബെംഗളൂരുവിലും മറ്റും വ്യാപകമായപ്പോഴാണ് ഈ പേരുവീണത്. ലൈസർജിക് ആസിഡ് ഡൈതൈലമൈഡ് എന്ന ലഹരിവസ്തുവിന്റെ ചുരുക്കപ്പേരാണ് എൽഎസ്ഡി. ഒരു കിലോയിൽ താഴെവരെ കഞ്ചാവ് കൈവശം വയ്ക്കുന്നതു ജാമ്യം കിട്ടാവുന്ന കുറ്റമാണ്. എന്നാൽ, എൽഎസ്ഡി .002 ഗ്രാമിലധികം കയ്യിൽ വച്ചാൽ ജാമ്യം കിട്ടില്ല. എംഡിഎംഎ ഒരു ഗ്രാമിന് 1000 രൂപയാണു വില.3തവണ ഉപയോഗിക്കാമെന്നതും ഒരു തവണ ഉപയോഗിച്ചാൽ3ദിവസത്തോളം ലഹരി ലഭിക്കുമെന്നതും പ്രത്യേകത. മിനി എൽഎസ്ഡി സ്റ്റാംപിന് 1500 രൂപയാണു വില. എന്നാൽ, ലഹരി ഒരു ദിവസം കൊണ്ടു തീരുമത്രേ.\nകെറ്റമീൻ, ഫെന്റനിൽ സിട്രേറ്റ് വ്യവസായ – വൈദ്യശാസ്ത്ര ആവശ്യങ്ങൾക്ക് ഉപയോഗിക്കുന്ന മാരകരാസവസ്തുക്കളാണിവ. ഓവർഡോസ് ഉള്ളിലെത്തിയാൽ തൽക്ഷണം മരണം. ഇത്തരം രാസപദാർഥങ്ങളുടെ ‘.002’ ഗ്രാം മാത്രമേ, മനുഷ്യശരീരത്തിനു താങ്ങാനാകൂ. പെന്റാസോസിൻ ഷെഡ്യൂൾ എച്ച് വൺ ഇനത്തിൽപെട്ട മാരക ലഹരി ആംപ്യൂൾ. പച്ചകുത്തലിന്റെ വേദന ഇല്ലാതാക്കാനെന്ന പേരിൽ കേരളത്തിനു പുറത്തെ ചില ടാറ്റൂ സെന്ററുകളിൽ ഉപയോഗിക്കുന്നു. ഒരുവട്ടം ഉപയോഗിച്ചാൽ പിന്നെ മോചനമില്ല. കോളജ് വിദ്യാർഥികളാണു പ്രധാന ഇരകൾ.\nലഹരിയിലേക്ക് ഒഴുകിത്തീരാനുള്ളതല്ല നമ്മുടെ പുതുതലമുറ. ജീവിതത്തിന്‍റെ സൗന്ദര്യം മുഴുവന് നഷ്ടപ്പെടുത്തിയ ചെറുപ്പക്കാരെയും താലോലിച്ചു വളര്‍ത്തി വലുതാക്കിയ സ്വപ്നങ്ങള് കൈമോശംവന്നു കേഴുന്ന രക്ഷിതാക്കളെയുമല്ല കേരളം കാണേണ്ടത്. നാളെയുടെ പ്രതീക്ഷകളെ തല്ലിക്കെടുത്താന് ലഹരിമരുന്നുസംഘങ്ങളെ ഒരു കാരണവശാലും അനുവദിച്ചുകൂടാ. ഈ വലിയ ലക്ഷ്യത്തിനുവേണ്ടി കേരളത്തിലെ ലഹരിവിരുദ്ധ പോരാട്ടങ്ങളെല്ലാം ഒരുമിച്ച് ഒരേ ദിശയില് മുന്നോട്ടുനീങ്ങേണ്ടതുണ്ട്.\nലഹരിമരുന്നു മാഫിയക്കാര്‍ക്കും ഗുണ്ടകള്‍ക്കും കടുത്ത മുന്നറിയിപ്പുമായി തിരുവനന്തപുരത്തും കൊച്ചിയിലും പ്രത്യേക ദൗത്യസംഘങ്ങള് രൂപീകരിച്ചു പൊലീസ് സജീവമായ് കഴിഞ്ഞിരിക്കുകയാണ് ഇപ്പോള്. തിരുവനന്തപുരം സിറ്റി പൊലീസ് ആരംഭിച്ച ‘ഓപ്പറേഷന് ബോള്‍ട്ടും’ കൊച്ചി സിറ്റി പൊലീസിന്‍റെ ‘ഓപ്പറേഷന് കിങ് കോബ്ര’യും പ്രതീക്ഷ തരുന്ന പുതുമുന്നേറ്റങ്ങള്‍തന്നെ.\nലഹരി വസ്തുക്കൾ, ഉപയോഗം എന്നിവയെക്കുറിച്ചുള്ള പരാതികൾ നൽകാൻ എക്സൈസ് വകുപ്പിന്റെ വാട്സാപ് നമ്പറുകൾ: 9447178000, 9061178000\nഅമീബിക് മസ്തിഷ്കജ്വരം; നീന്തല്‍ക്കുളത്തില് നിന്നു പടരും\nകോവിഡ് ബാധിക്കുന്ന ചെറുപ്പക്കാരില് സ്‌ട്രോക്ക് സാധ്യതയേറുന്നതായി റിപ്പോര്‍ട്ട്\nകോവിഡ്: പ്രമേഹരോഗികള്‍ക്ക് കൂടുതല് കരുതല് വേണം


തൃശൂര്: കൊടുങ്ങല്ലൂര് കോട്ടപ്പുറം– മൂത്തകുന്നം പാലത്തില് നിയന്ത്രണം വിട്ട സ്കൂട്ടര് കണ്ടെയ്‌നര് ലോറിക്കടിയിലേക്കു മറിഞ്ഞ് ദമ്പതികള് മരിച്ചു. കാര പുതിയ റോഡ് നെടുംപറമ്പില് കരീമിന്റെ മകന് മുഹമ്മദ് ഷാന് (34), ഭാര്യ ഹസീന (30) എന്നിവരാണു മരിച്ചത്. സ്കൂട്ടറില് യാത്ര ചെയ്യുകയായിരുന്ന ഇരുവരും അപകടസ്ഥലത്തു തന്നെ മരിച്ചു. ഇന്നലെ വൈകിട്ട് 5.45നു പാലത്തിന്റെ മൂത്തകുന്നത്തിനും വി.പി തുരുത്തിനും ഇടയിലായിരുന്നു അപകടം.\nഎറണാകുളം ലിസി ആശുപത്രിയില് പോയി മടങ്ങുകയായിരുന്നു ഇവര്. കോഴിക്കോട്ടേക്കു പോകുകയായിരുന്ന കണ്ടെയ്‌നര് ലോറിയെ മറികടക്കുന്നതിനിടെ നിയന്ത്രണം വിട്ടു ലോറിക്കടിയിലേക്കു വീഴുകയായിരുന്നെന്നു പറയുന്നു. സൗദിയില് ഡ്രൈവര് ആയിരുന്ന മുഹമ്മദ് ഷാന് ഒരു ആഴ്ച മുന്‍പാണ് നാട്ടിലെത്തിയത്. ക്വാറന്റീനില് കഴിഞ്ഞ് ഇന്നലെയാണു പുറത്തിറങ്ങിയത്. കബറടക്കം ഇന്ന് എറിയാട് കടപ്പൂര് പള്ളിയില്. മക്കള്: നിയ ഫാത്തിമ, അമല് ഫര്‍ഹാന്.


കൊവിഡ് ബാധിതരുടെ വിവരങ്ങള് ചോര്‍ന്നതില് ആശങ്ക; അന്വേഷണം ആരംഭിച്ച് കാസര്‍കോട് ജില്ലാ ഭരണകൂടം - ഇ വാർത്ത | evartha\nകൊവിഡ് ബാധിതരുടെ വിവരങ്ങള് ചോര്‍ന്നതില് ആശങ്ക; അന്വേഷണം ആരംഭിച്ച് കാസര്‍കോട് ജില്ലാ ഭരണകൂടം\nകാസര്‍കോട് ജില്ലയിലെ കൊവിഡ് ബാധിതരുടെ വിവരങ്ങള് ചോര്‍ന്നതില് ആശങ്ക. സംഭവം ഗൗരവമുള്ളതാണെന്നും അന്വേഷണം ആരംഭിച്ചതായും കാസർകോട് ജില്ലാ ഭരണകൂടം വ്യക്തമാക്കി. സമാന്തരമായി സംസ്ഥാന ആരോഗ്യ വകുപ്പും അന്വേഷണം നത്തും.\nജില്ലയിലെ കൊവിഡ് രോഗം ഭേദമായവരെ വിളിച്ച് തുടര് ചികില്‍സ വേണമെന്നും തങ്ങളുടെ സ്വകാര്യ ആശുപത്രിയിലേക്ക് എത്തണമെന്നും ആവശ്യപ്പെട്ട് ചില സ്വകാര്യ ആശുപത്രിയിലെ ഡോക്ടര്‍മാര് വിളിച്ചിരുന്നു. ഇതുമായി ബന്ധപ്പെട്ട വാര്‍ത്ത ഏഷ്യാനെറ്റ് ആണ് റിപ്പോര്‍ട്ട് ചെയ്തത്. മാത്രമല്ല, ഇവരില് ചിലര്‍ക്ക് ബംഗുളുരുവിലെ കൊവിഡ‍് സെല്ലില് നിന്നെന്ന് പരിചയപ്പെടുത്തിയും ഫോൺ കോളുകള് വന്നു.\nഫോണ് കാളുകളില് രോഗത്തിന്‍റെ വിശദാംശങ്ങളാണ് ഇവര് തേടാന് ശ്രമിച്ചത്. തിരികെവിളിക്കാന് കഴിയാത്ത നമ്പറുകളില് നിന്നാണ് പല കോളുകളുമെത്തിയത് ഇവരില് ചിലര് ഹിന്ദിയിലാണ് സംസാരിച്ചതെന്നാണ് വിവരം.\nTopics: Covid affected Data loss health KASARGOD


സുഹൃത്തിനെ കൊന്ന് റെയില്‍വേ ട്രാക്കില് തള്ളി യുവാവ്; കൊലക്ക് പിന്നിൽ ?\nPavithra Janardhanan June 26, 2019\nസുഹൃത്തിനെ ക്രൂരമായി മർദ്ദിച്ചതിന് ശേഷം കൊലപ്പെടുത്തി മൃതദേഹം റെയില്‍വേ ട്രാക്കില് ഉപേക്ഷിച്ച സംഭവത്തിൽ പ്രതിയെ പൊക്കി പോലീസ്.ഡല്‍ഹിയിൽ ദല്‍ബിർ എന്ന യുവാവിനെയാണ് സുഹൃത്ത് കൂടിയായ ഗുല്‍കേഷ് എന്നയാൾ കൊലപ്പെടുത്തിയത്.ദല്‍ബിറിനെ ഇയാള് കൊലപ്പെടുത്തിയത് ഭാര്യയെ വിവാഹം കഴിക്കാനാണെന്ന് ഇയാള് പോലീസിനോട് പറഞ്ഞു.\nജൂണ് 24 നും 25 നും ഇടയിലായിരുന്നു കൊലപാതകം നടന്നത്. ഗുല്‍കേഷ് വിളിച്ചതനുസരിച്ച് എത്തിയതായിരുന്നു സുഹൃത്ത് ദല്‍ബിര്. സൗഹൃദം നടിച്ച് ദല്‍ബിറിനെ റെയില്‍വേ പാളത്തിന് സമീപത്തേക്ക് കൂട്ടിക്കൊണ്ടുപോയ ഗുല്‍കേഷ് ഇയാളെ ഇഷ്ടിക കൊണ്ട് തലക്കടിച്ച് അബോധാവസ്ഥയിലാക്കി.\nശേഷം ഇയാളുടെ ശരീരം റെയില്‍വേ ട്രാക്കില് ഉപേക്ഷിക്കുകയായിരുന്നു. പിന്നീട് റെയില്‍വേ ട്രാക്കില് ഒരു അജ്ഞാത മൃതദേഹം കണ്ടെന്ന് പ്രതി തന്നെയാണ് പൊലീസിനെ വിളിച്ച് അറിയിച്ചത്.


സുരേന്ദ്രന്‍റെ മകൾക്കെതിരായ കമന്‍റ്; അക്കൗണ്ട് വ്യാജമെന്ന് അജ്നാസ് | Pravasi Veekshanam\nHome News സുരേന്ദ്രന്‍റെ മകൾക്കെതിരായ കമന്‍റ്; അക്കൗണ്ട് വ്യാജമെന്ന് അജ്നാസ്\nദോഹ: ബിജെപി സംസ്ഥാന അധ്യക്ഷൻ കെ. സുരേന്ദ്രന്‍റെ മകളെ അധിക്ഷേപിച്ച് ഫേസ്ബുക്കിൽ പരാമർശം നടത്തിയ വിഷയത്തിൽ നിരപരാധിയാണെന്നും തന്‍റെ ഫോട്ടോ ചേർത്തുള്ള വ്യാജ ഫേസ്ബുക്ക് അക്കൗണ്ടിൽ നിന്നാണ് കമൻറ് വന്നിരിക്കുന്നതെന്നും ഖത്തർ പ്രവാസിയും ടിക്ടോക് താരവുമായ അജ്നാസ്.\nപേരാമ്പ്ര മേപ്പയൂർ സ്വദേശിയായ അജ്നാസ് വർഷങ്ങളായി ഖത്തറിൽ സ്വകാര്യകമ്പനിയിൽ ജോലി ചെയ്തുവരികയാണ്. അഞ്ചുവർഷമായി ടിക്ടോകിൽ സജീവമാണ്. നിരവധി ഫോളോവേഴ്സുമുണ്ട്. കഴിഞ്ഞ ദിവസം അന്താരാഷ്ട്ര ബാലികാദിനത്തോടനുബന്ധിച്ച് കെ. സുരേന്ദ്രൻ മകളോടൊപ്പമുള്ള ഫോട്ടോ ഫേസ്ബുക്കിൽ പോസ്റ്റ് െചയ്തിരുന്നു. ഇതിന് താഴെയാണ് വ്യാജ ഐഡിയിൽ നിന്ന് മോശം പരാമർശം വന്നത്. എന്നാൽ ബിജെപി പ്രവർത്തകരുടെ പരാതിയിൽ അജ്നാസിനെതിരെ മേപ്പയൂർ പൊലീസ് കേസെടുക്കുകയായിരുന്നു. Ajnas Ashas Ajnas എന്നതാണ് അജ്നാസിൻെറ ഫേസ്ബുക്ക് അക്കൗണ്ട്. എന്നാൽ Ajnas Ajnas എന്ന അക്കൗണ്ടിൽ നിന്നാണ് മോശം പരാമർശം വന്നത്. ഇതിൻെറ ഡിസ്േപ്ല ഫോട്ടോ ആയി ഉപയോഗിച്ചിരിക്കുന്നത് അജ്നാസിന്‍റെ ഫോട്ടോയാണ്. kiran.chinju എന്ന യൂസർ ഐഡിയിൽ നിന്നാണ് ഈ അക്കൗണ്ട് ഉണ്ടാക്കിയിരിക്കുന്നത്.\nനിരവധി ഫോളോവേഴ്സ് ഉള്ള ആളെന്ന നിലക്ക് തനിക്ക് ടിക്ക്ടോക്കിൽ നിരവധി എതിർപ്പുകൾ ഉണ്ടാവാറുണ്ട്. കഴിഞ്ഞ ജനുവരി 13ന് തന്‍റെ ഫേസ്ബുക്ക് അക്കൗണ്ട് വ്യാജ പാസ്വേർഡ് ഉപയോഗിച്ച് തുറക്കാൻ ശ്രമം നടത്തിയിട്ടുണ്ടെന്ന മെയിൽ ഫേസ്ബുക്കിൽ നിന്ന് കിട്ടിയിരുന്നു. ഇതിന് ശേഷം ഫേസ്ബുക്ക് പാസ്വേർഡ് അജ്നാസ് മാറ്റുകയും ചെയ്തിരുന്നു. ഇതിന് േശഷമാണ് വിവാദമായ കാര്യങ്ങൾ ഉണ്ടായിരിക്കുന്നത്. ആർക്കും മറ്റൊരാളുടെ ഫോട്ടോ ഉപയോഗിച്ച് വ്യാജ അക്കൗണ്ടുകൾ ഉണ്ടാക്കാൻ സാധിക്കുമെന്നിരിക്കേ കാര്യങ്ങൾ അന്വേഷിക്കാതെയാണ് പൊലീസ് തനിക്കെതിെര കേസ് എടുത്തത് എന്നും അജ്നാസ് .\nPrevious articleലേബർ ക്യാംപുകളിൽ ഡ്രൈ റേഷൻ കിറ്റ് വിതരണം\nNext articleയുഎസും ബ്രിട്ടനുമായി ചേർന്ന് സൗദിയുടെ നാവികാഭ്യാസം\nഗ്രീൻ രാജ്യങ്ങളുടെ എണ്ണം ചുരുക്കി അബുദാബി\nഷാര്‍ജയില് നിന്ന് കോഴിക്കോട്ടേക്ക് പോയ വിമാനത്തിന് യന്ത്രത്തകരാര്


കൊവിഡ് രോഗി എംഎല്‍എയ്ക്കൊപ്പം ഫോട്ടോയെടുത്തു, | covid 19 virus\n'കാറിന് കൈകാട്ടി, ഫോട്ടോ എടുത്തു; ഐസൊലേഷന് സ്വയം തീരുമാനിച്ചതെന്ന് കമറുദ്ദീന് എംഎല്‍എ\nKasaragod, First Published 20, Mar 2020, 10:45 AM IST\n''അവര് ഒരു ഫോട്ടോയെടുക്കട്ടെയെന്ന് ചോദിച്ചു. എംഎല്‍എയല്ലേ, അവര്‍ക്കൊപ്പം നിന്ന് ഫോട്ടോയെടുത്തു. അതില് ഒരാള് കാസര്‍ഗോഡ് ഇപ്പോള് കൊവിഡ് രോഗം സ്ഥിരീകരിച്ച വ്യക്തിയായിരുന്നു'.\nകാസര്‍ഗോഡ്: കാസര്‍ഗോഡ് കൊവിഡ് 19 വൈറസ് രോഗം ബാധിച്ച വ്യക്തി എംഎല്‍എയ്ക്കൊപ്പം നിന്ന് ഫോട്ടോയെടുത്തു. മഞ്ചേശ്വരം എംഎംഎല്‍എ എംസി കമറുദ്ദീനൊപ്പമാണ് കൊവിഡ് സ്ഥിരീകരിച്ച വ്യക്തി ഫോട്ടോ എടുത്തത്. കാസര്‍ഗോഡേയ്ക്ക് പോകുന്ന വഴിയില് കാറിന് മൂന്ന് യുവാക്കള് കൈകാണിച്ചപ്പോള് വാഹനം നിര്‍ത്തുകയും ഫോട്ടോ എടുക്കണമെന്ന് ആവശ്യപ്പെട്ടപ്പോള് അനുവദിക്കുകയുമായിരുന്നുവെന്ന് എംഎല്‍എ ഏഷ്യാനെറ്റ് ന്യൂസിനോട് പ്രതികരിച്ചു.\n'അവര് ഒരു ഫോട്ടോയെടുക്കട്ടെയെന്ന് ചോദിച്ചു. എംഎല്‍എയല്ലേ, അവര്‍ക്കൊപ്പം നിന്ന് ഫോട്ടോയെടുത്തു. അതില് ഒരാള് കാസര്‍ഗോഡ് ഇപ്പോള് കൊവിഡ് രോഗം സ്ഥിരീകരിച്ച വ്യക്തിയായിരുന്നു. അദ്ദേഹത്തെ നേരത്തെ പരിചയമുണ്ടായിരുന്നു. ഈ സാഹചര്യത്തിലാണ് സ്വയം ഐസൊലേഷനിലേക്ക് പോകാമെന്ന് കരുതിയത്. മറ്റ് ജനങ്ങള്‍ക്ക് രോഗം വരരുതെന്ന് കരുതിയാണ് ജനങ്ങളില്‍നിന്നും മാറിനില്‍ക്കാന് തീരുമാനിച്ചത്'.\nകൊവിഡ് രോഗിയുമായി ബന്ധം: കാസർകോട്, മഞ്ചേശ്വരം എംഎൽഎമാർ ഐസൊലേഷനിൽ\nജില്ലയിൽ ഏറ്റവുമൊടുവിൽ കൊവിഡ് ബാധ സ്ഥിരീകരിച്ച രോഗിയുമായി ഇടപഴകിയിരുന്നു എന്ന് കണ്ടെത്തിയതിനെത്തുടർന്ന് കാസർകോട്ടെ രണ്ട് എംഎൽഎമാർ സ്വയം ഐസൊലേഷനിലേക്ക് മാറിയിരിക്കുകയാണ്. കാസർകോട് എംഎൽഎ എൻ എ നെല്ലിക്കുന്നിലും, മഞ്ചേശ്വരം എംഎൽഎ എം സി കമറുദ്ദീനുമാണ് സ്വയം ഐസൊലേഷനിലേക്ക് മാറിയത്. ഒരു വിവാഹച്ചടങ്ങിൽ വച്ചാണ് എൻ എ നെല്ലിക്കുന്നില് രാഗിയുമായി ഇടപഴകിയ സാഹചര്യമുണ്ടായത്.


എറണാകുളം ജില്ലയിൽ രണ്ട് ഷിഗെല്ല കേസ് കൂടി സ്ഥിരീകരിച്ചു. | Malayali Manasu\nHome Kerala എറണാകുളം ജില്ലയിൽ രണ്ട് ഷിഗെല്ല കേസ് കൂടി സ്ഥിരീകരിച്ചു.\nഎറണാകുളം ജില്ലയിൽ രണ്ട് ഷിഗെല്ല കേസ് കൂടി സ്ഥിരീകരിച്ചു.\nകാലടി പഞ്ചായത്തിലുള്ള ഒരേ വീട്ടിലെ4വയസ്സും6വയസ്സുമുള്ള കുട്ടികൾക്കാണ് ഷിഗെല്ല രോഗം സ്ഥിരീകരിച്ചത്.\nകോവിഡ് ബാധയെത്തുടർന്ന് ആശുപത്രി ചികിത്സയിലിരിക്കെ നടത്തിയ പരിശോധനകളിലാണ് ഇവർക്ക് ഷിഗല്ല രോഗം സ്ഥിരീകരിച്ചത്.\nആശുപത്രിയിൽ നിന്നും ഡിസ്ചാർജ് ചെയ്ത കുട്ടികളുടെ ആരോഗ്യനില തൃപ്തികരമായി തുടരുന്നു.\nപ്രദേശത്ത് ആരോഗ്യ വകുപ്പും , പഞ്ചായത്തും സംയുക്തമായി പ്രതിരോധ നടപടികൾ സ്വീകരിച്ചു വരുന്നു.\nകുടിവെള്ളത്തിൽ നിന്നും രോഗബാധ സംശയിക്കുന്നതിനാൽ പ്രദേശത്തെ കിണറുകളിലെ വെള്ളം പരിശോധനയ്ക്കായി ശേഖരിച്ചിട്ടുണ്ട്.\nനിലവിൽ പ്രദേശത്തെ ആർക്കും തന്നെ സമാന രോഗലക്ഷണങ്ങൾ റിപ്പോർട്ട് ചെയ്യപ്പെട്ടിട്ടില്ല.\nരോഗ പ്രതിരോധത്തിൻ്റെ ഭാഗമായി പൊതുജനങ്ങൾ ശുചിത്വ ശീലങ്ങൾ പാലിക്കുന്നതിൽ കൂടുതൽ ജാഗ്രത പുലർത്തണം.\nPrevious articleധീരജ്കുമാറിനെ സി.പി.എം പുറത്താക്കി.\nNext articleഎസ്. ഹരീഷിനും എം.ആർ. രേണുകുമാറിനും സ്വീകരണം


സ്വര്‍ണക്കടത്ത് കേസ്; പത്തു പ്രതികള്‍ക്ക് ജാമ്യം – Chandrika Daily\nBy web desk 1 Thursday October 15, 2020 16:24 pm\nസ്വര്‍ണക്കടത്ത് കേസ്; പത്തു പ്രതികള്‍ക്ക് ജാമ്യം\nയുഎപിഎ ചുമത്തിയ കേസിലാണ് പ്രതികള്‍ക്ക് ജാമ്യം അനുവദിച്ചത്. മൂന്നുപേര്‍ക്ക് ജാമ്യമില്ല\nകൊച്ചി: സ്വര്‍ണ്ണക്കടത്തുമായി ബന്ധപ്പെട്ട കേസില് പത്തു പ്രതികള്‍ക്ക് എന്‍ഐഎ കോടതി ജാമ്യം അനുവദിച്ചു. യുഎപിഎ ചുമത്തിയ കേസിലാണ് പ്രതികള്‍ക്ക് ജാമ്യം അനുവദിച്ചത്. മൂന്നുപേര്‍ക്ക് ജാമ്യമില്ല. മുഹമ്മദ് ഷാഫി, മുഹമ്മദ് അലി, ഷറഫുദ്ദീന് എന്നിവര്‍ക്കാണ് ജാമ്യമില്ലാത്തത്.\nസ്വര്‍ണ്ണക്കടത്ത് കേസിലെ പ്രധാന പ്രതികളായ സ്വപ്‌നയും സരിതും എന്‍ഐഎ കോടതിയില് നല്‍കിയ ജാമ്യ ഹര്‍ജി നേരത്തെ പിന്‍വലിച്ചിരുന്നു. കൊഫെപോസെ കേസില് ഒരു വര്‍ഷം കരുതല് തടങ്കലിന് നിര്‍ദ്ദേശിച്ച സാഹചര്യം അടക്കമാണ് ഹര്‍ജി പിന്‍വലിക്കാന് കാരണം.\nഅതേസമയം മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം ശിവശങ്കറിന്റെ അറസ്റ്റ് ഈമാസം 23 വരെ ഹൈക്കോടതി തടഞ്ഞു. ശിവശങ്കര് നല്‍കിയ മുന്‍കൂര് ജാമ്യ ഹര്‍ജിയിലാണ് ഇടക്കാല ഉത്തരവ്. കോടതി അറസ്റ്റ് തടഞ്ഞതിന് തൊട്ട് പിറകെ ചോദ്യം ചെയ്യലിനായി എം ശിവശങ്കര് എന്‍ഫോഴസ്‌മെന്റിന് മുന്നില് ഹാജരായി.\nCategories: india, main stories, News, sub story Tags: gold smuggling


Vodafone Idea: ഇനി 5ജി; 3ജി ഉപഭോക്താക്കളെ 4ജിയിലേയ്ക്ക് വോഡഫോൺ ഐഡിയ അപ്ഗ്രേഡ് ചെയ്യുന്നു - vodafone idea to upgrade 3g users to 4g | Samayam Malayalam\nvodafone idea to upgrade 3g users to 4g\nRinku Francis | Samayam Malayalam | Updated: 28 Sep 2020, 12:11:00 PM\nരാജ്യമെമ്പാടുമുള്ള 3ജി ഉപഭോക്താക്കളെ 4ജി, 4ജി അധിഷ്ഠിത സെര്‍വറുകളിലേയ്ക്ക് മാറ്റുകയാണ് വോഡഫോൺ ഐഡിയ. അതേസമയം കമ്പനിയുടെ 2ജി സേവനങ്ങൾ നിര്‍ത്തലാക്കില്ല.\nന്യൂഡൽഹി: 3ജി ഉപഭോക്താക്കളെ പൂര്‍ണമായി 4ജിയിലേയ്ക്ക് അപ്ഗ്രേഡു ചെയ്യാൻ ഒരുങ്ങുകയാണ് വോഡഫോൺ ഐഡിയ.എതിരാളികൾ ആയ ഭാരതി എയര്‍ടെല്ലിനോടും റിലയൻസ് ജിയോയോടും മത്സരിയ്ക്കാൻ തയ്യാറായി ആണ് നീക്കം.\nവിയുടെ ജിഗാനെറ്റ് നെറ്റ്‍വര്‍ക്കിലൂടെ ഏറ്റവും വേഗത ഏറിയ ഡാറ്റ ഉപഭോക്താക്കൾക്ക് നൽകാൻ ഇപ്പോൾ തങ്ങൾക്ക് ആകും എന്ന് കമ്പനി അടുത്തിടെ വ്യക്തമാക്കിയിരുന്നു. 3ജി അധിഷ്ഠിത സേവനങ്ങൾ ഉപയോഗിയ്ക്കുന്ന കമ്പനിയുടെ ഉപഭോക്താക്കൾ 4ജി, മാറാൻ ആണ് കമ്പനി നൽകുന്ന നിര്‍ദേശം. 4ജി അധിഷ്ഠിത സേര്‍വറുകളിലേയ്ക്ക് അപ്ഗ്രേഡ് ചെയ്യപ്പെടും.\nഅതേസമയം വോഡഫോൺ ഐഡിയ തങ്ങളുടെ 2ജി സേവനം പൂര്‍ണമായി നിര്‍ത്തലാക്കുന്നില്ല എന്നതു ശ്രദ്ധേയമാണ്. ഗ്രാമപ്രദേശങ്ങളിൽ നിരവധി 2ജി ഉപഭോക്താക്കൾ ഇപ്പോഴും ഉണ്ട് എന്ന് കമ്പനി പറയുന്നു.\nAlso Read: ഇന്ത്യയിലെ ഏറ്റവും ശക്തമായ 4ജി ശൃംഖല ജിഗാനെറ്റ് അവതരിപ്പിച്ച് വി\n2 ജി ഉപഭോക്താക്കൾക്ക് ആയുള്ള വോയിസ് സേവനങ്ങൾ നൽകുന്നത് കമ്പനി തുടരും. അതേസമയം 3ജി ഉപഭോക്താക്കളെ 4ജിയിലേയ്ക്ക് അപ്ഗ്രേഡു ചെയ്യും. വോഡഫോണും ഐഡിയയും സംയുക്തമായി അടുത്തിടെ വി എന്ന ബ്രാൻഡ് അവതരിപ്പിച്ചിരുന്നു.\nഏറ്റവും ശക്തമായ 4ജി ശൃംഖലയായ ജിഗാനെറ്റ് കമ്പനി അടുത്തിടെ അവതരിപ്പിച്ചിരുന്നു.അതിവേഗ ഡൗണ്‍ലോഡുകളും അപ് ലോഡുകളും തല്‍സമയം സാധ്യമാക്കാന് പുതിയ നെറ്റ് വര്‍ക്കിലൂടെ കഴിയും. കോവിഡിനു ശേഷം വന് തോതിലുള്ള ഡാറ്റാ ഉപയോഗം ഇതു സാധ്യമാക്കും എന്നാണ് കമ്പനിയുടെ കണക്കുകൂട്ടൽ.\nഭാര്യയുടെ ആഭരണങ്ങൾ വിറ്റ് 9.9 കോടി രൂപ കിട്ടി, എല്ലാം ചെലവായി; കടം വീട്ടാൻ പണമില്ല; അനിൽ അംബാനി ആര്‍ട്ടിക്കിള് ഷോ\nവോഡഫോൺ ഐഡിയ 4ജി വോഡഫോൺ ഐഡിയ വോഡഫോൺ3ജി ഉപഭോക്താക്കളെ അപ്ഗ്രേഡ് ചെയ്യുന്നു വി Vodafone Idea to upgrade 3G users to 4G vodafone idea 4g offers Vodafone Idea 4G Vodafone Idea VI\nWeb Title : vodafone idea to upgrade 3g users to 4g


കേരളം തദ്ദേശ തിരഞ്ഞെടുപ്പിന് സജ്ജമെന്ന് കമ്മീഷന് | Global Indian News\nHome Latest news കേരളം തദ്ദേശ തിരഞ്ഞെടുപ്പിന് സജ്ജമെന്ന് കമ്മീഷന്\nകേരളം തദ്ദേശ തിരഞ്ഞെടുപ്പിന് സജ്ജമെന്ന് കമ്മീഷന്\nകൊച്ചി: കൊവിഡ് പ്രോട്ടോകോള് പാലിച്ച് തദ്ദേശ തിരഞ്ഞെടുപ്പ് നടത്തുന്നതിന് സജ്ജമാണെന്ന് സംസ്ഥാന തിരഞ്ഞെടുപ്പ് കമ്മീഷന്. ഒരുക്കങ്ങള് അവസാന ഘട്ടത്തിലാണ്. മുഴുവന് രാഷ്ട്രീയ പാര്‍ട്ടികളോടും ചര്‍ച്ച ചെയ്ത ശേഷമാണ് തിരഞ്ഞെടുപ്പ് നടത്തുന്നതുമായി മുന്നോട്ട് പോകുന്നതെന്നും കമ്മീഷന് ഹൈക്കോടതിയില് വ്യക്തിമാക്കി.\nതിരഞ്ഞെടുപ്പ് മാറ്റിവെക്കണമെന്ന പി സി ജോര്‍ജിന്റെ ഹരജിക്ക് ഹൈക്കോടതിയില് മറുപടി നല്‍കുകയായിരുന്നു കമ്മീഷന്. തിരഞ്ഞെടുപ്പ് കമ്മീഷന്റെ മറുപടിയെ തുടര്‍ന്ന് ഹരജി വിധി പറയുന്നതതിനായി മാറ്റിവെച്ചു.\nഅതിനിടെ തിരഞ്ഞെടുപ്പ് മുന്നൊരുക്കങ്ങള് ചര്‍ച്ച ചെയ്യാന് തെരഞ്ഞെടുപ്പ് കമ്മീഷനും ഡിജിപിയും തിരുവനന്തപുരത്ത് കൂടിക്കാഴ്ച നടത്തി. തിരഞ്ഞെടുപ്പ് കമ്മീഷണറുമായുള്ള കൂടിക്കാഴ്ചയില് തിരഞ്ഞെടുപ്പ് രണ്ട് ഘട്ടമായി നടത്തുന്നതാണ് ഉചിതം എന്ന് സംസ്ഥാന പോലീസ് മേധാവി അറിയിച്ചു.\nഎങ്കിലും തിരഞ്ഞെടുപ്പ് കമ്മീഷന് നിര്‍ദേശപ്രകാരം പോലീസ് സേനയെ നല്‍കും. പോലീസ് വിന്യാസത്തിന്റെ കാര്യം ചര്‍ച്ച ചെയ്ത് തീരുമാനിക്കുമെന്ന് ഡി ജി പി ലോക്‌നാഥ് ബഹ്‌റ പറഞ്ഞു. തെരഞ്ഞെടുപ്പ് പ്രഖ്യാപനം വ്യാഴാഴ്ച വരുമെന്നാണ് സൂചന. ബുധനാഴ്ച ചീഫ് സെക്രട്ടറിയുമായും തിരഞ്ഞെടുപ്പ് കമ്മീഷന് കൂടിക്കഴ്ച നടത്തുന്നുണ്ട്.\nPrevious articleവൃദ്ധ ദമ്പതികളുടെ പട്ടിണി വിറ്റ് യൂട്യൂബര് പണമുണ്ടാക്കി\nNext articleമാദക റാണി നമിത കിണറ്റില് വീണു


രാജ്യത്ത് മത നിരപേക്ഷത വെല്ലുവിളി നേരിടുന്നു: എം സ്വരാജ് | Pravasi | Deshabhimani | Monday Mar 20, 2017\nരാജ്യത്ത് മത നിരപേക്ഷത വെല്ലുവിളി നേരിടുന്നു: എം സ്വരാജ്\nമനാമ > സമകാലിക ഇന്ത്യയില് മത നിരപേക്ഷത അപകടകരം ആയ വെല്ലുവിളികളെ നേരിടുകയാണെന്നും അതിനെതിരെ മത നിരപേക്ഷ ശക്തികളുടെ കൂട്ടായ്മ ഉയര്‍ന്നു വരേണ്ടതുണ്ടന്നും എം സ്വരാജ് എം എല് എ പ്രസ്താവിച്ചു. ദേശീയത തര്‍ക്കവിഷയമായി ഉയര്‍ത്തികൊണ്ടുവന്നു എതിര്‍ക്കുന്നവരെ എല്ലാം ദേശദ്രോഹികള് എന്ന മുദ്രചാര്‍ത്തുകയാണ് സംഘ പരിവാര് ചെയ്യുന്നതെന്നും അദ്ദേഹം പറഞ്ഞു.\nബഹ്റൈന് പ്രതിഭ സംഘടിപ്പിച്ച ഇഎംഎസ് -എകെജി ദിനാചരണത്തില് അനുസമരണ പ്രഭാഷണം നടത്തുക ആയിരുന്നു അദ്ദേഹം.\nഇന്ത്യക്കു ആന്തരികമായ ഒരു കരുത്ത് ഉണ്ട്. അത് ഇന്ത്യയിലെ മത നിരപേക്ഷ പാരമ്പര്യത്തിന്റെ കരുത്താണ്. ചരിത്രം പരിശോധിച്ചാല് ബുദ്ധനും അശോക ചക്രവര്‍ത്തിയും എല്ലാം ഈ മൂല്യം ഉയര്‍ത്തിപിടിച്ചവരാണെന്ന് കാണാന് കഴിയും. ഇന്ത്യയില് ഒരുകാലത്തും ഭരിക്കുന്ന വ്യക്തിയുടെ മതമോ ജാതിയോ നോക്കി ഒരു രാഷ്ട്രീയ ചര്‍ച്ചയും ഉണ്ടായിട്ടില്ല. ഹിന്ദുക്കള് ബഹുഭൂരിപക്ഷം ഉള്ള ഈ രാജ്യത്ത് ദീര്‍ഘ കാലം ഭരണം നടത്തിയിരുന്നത് ദല്‍ഹി സുല്‍ത്താന് മാരും മുഗള് ചക്രവര്‍ത്തി മാരും ആയിരുന്നു. ഇന്ത്യയില് മുസ്ളിം മതവിശ്വാസികള് പ്രസിഡന്റ്മാരും മറ്റു നിരവധി ഭരണാധികാരികളുമായി ഇരുന്നിട്ടുണ്ട്. അന്നൊന്നും താക്കോല് സ്ഥാനത്ത് വരുന്നവരുടെ മതവും ജാതിയും ഒന്നും ഒരു പ്രശ്നവും അല്ലായിരുന്നു. ഇന്ന് സ്ഥിതിഗതികള് ആകെ മാറിയിരിക്കുന്നു. അതിനു നിദാനമായതു ആര്‍എസ്എസ്സിനാല് നിയന്ത്രിക്കപ്പെടുന്ന ബിജെപിക്ക് കഴിഞ്ഞ ലോകസഭാ തിരഞ്ഞെടുപ്പില് ഒറ്റയ്ക്ക് ഭരിക്കാനുള്ള ഭൂരിപക്ഷം കിട്ടി എന്നതാണ്.\nലോകത്തിലെ തന്നെ മറ്റൊരു സംഘടനയുമായി താരതമ്യം ചെയ്യാന് പോലും കഴിയാത്ത തരത്തിലുള്ള ലക്ഷണമൊത്ത ഒരു ഫാസിസിസ്റ് ഭീകര സംഘടനയാണ് ആര്‍എസഎസ്. മുസ്സോളിനിയും ഹിറ്റ്ലറും പുലര്‍ത്തിയിരുന്ന ആശയങ്ങള് തന്നെയാണ് ആര്‍എസ്എസ്സും ഉയര്‍ത്തിപ്പിടിക്കുന്നത്. ഇന്ത്യയുടെ ഭീഷണി മുസ്ളിം, ക്രിസ്ത്യന് പിന്നെ കമ്മ്യുണിസ്റ്റുകാരും എന്നാണ് വിചാരധാരയില് ഉള്ളത്. വിചാരധാര പ്രാമാണിക ഗ്രന്ഥമായി അംഗീകരിച്ച സംഘടനയാണ് ആര്‍എസ്എസ്. അവര്‍ക്കു മറ്റു ജനവിഭാഗങ്ങളെ അസഹിഷ്ണുതയോടെ മാത്രമേ നോക്കി കാണാന് കഴിയൂ. ആര് എസ് എസ് നിയന്ത്രിത ഭരണം തുടര്‍ന്നാല് രാജ്യം നിരപരാധികളായ മനുഷ്യരുടെ ശ്മശാന ഭൂമിയായി മാറും.\nഇന്ത്യന് മത നിരപേക്ഷത ആക്രമിക്കപ്പെടുമ്പോള് അത് ഉയര്‍ത്തിപ്പിടിക്കാന് ബാധ്യത പെട്ട കോണ്‍ഗ്രസ് എവിടെ എത്തി നില്‍ക്കുന്നു എന്നതും ഈ അവസരത്തില് ചിന്തിക്കേണ്ടതുണ്ട്. കഴിഞ്ഞ നാലപ്പത്തു കൊല്ലം ആയി തോറ്റുകൊണ്ടേ ഇരിക്കുന്ന ഒരു രാഷ്ട്രീയ പാര്‍ട്ടി ആണ് കോണ്‍ഗ്രസ്.\nഇന്ത്യയില് മത നിരപേക്ഷതയുടെ ഒരു ബദല് ഉയര്‍ന്നു വരിക തന്നെ ചെയ്യും. അതിനുള്ള പോരാട്ടങ്ങള്‍ക്ക് കരുത്ത് പകരുന്നതാണ് ഇഎംഎസ്സും എകെജി യും പോലുള്ള മഹാന്മാരായ കമ്മ്യൂണിസ്റ്റ് വിപ്ളവ കാരികളുടെ ഓര്മ പുതുക്കല്. അത് കേവലം ഒരു അനുഷ്ഠാനം അല്ല മറിച്ച് പോരാട്ടങ്ങള്‍ക്കുള്ള ഊര്‍ജ്ജം ആര്‍ജിക്കല് കൂടിയാണ്. ഇന്ത്യന് കമ്മ്യൂണിസ്റ്റ് പ്രസ്ഥാനത്തിലെ അസാധാരണ വ്യക്തിത്വത്തിന്റെ ഉടമകള് ആയിരുന്നു എകെജി യും ഇഎംഎസും. ആധുനിക കേരളത്തിന്റെ സൃഷ്ടാവായ ഇഎംഎസ്സിന്റെ കാഴ്ച്ച്ചപ്പാടു ആയിരുന്നു ഭാഷ സംസ്ഥാന രൂപീകരണത്തില് ഊന്നിയ കേരളം സംസ്ഥാന രൂപീകരണ നയം. ദീഘ കാലം രാഷ്ട്രീയ കേരളത്തിന്റെ അജണ്ട നിശ്ചയിച്ചിരുന്നത് ഇഎംഎസ് എന്ന മഹാന് ആയിരുന്നു. സ്വാതന്ത്യ്രത്തിന്റെ പൊന് പുലരി ദിനത്തിനും അധ്വാനിക്കുന്നവന് വേണ്ടി ജയിലില് കിടക്കേണ്ടി വന്ന എകെജി അടിച്ചമര്‍ത്തപ്പെട്ട ജനവിഭാഗങ്ങളുടെ പ്രതീകമായിരുന്നു. ഇന്ത്യന് പാര്ലമെന്ററിലെ ഇടതുപക്ഷ രാഷ്ട്രീയത്തിന്റെ നാവ് ആയിരുന്നു എകെജി .\nഅദ്ലിയ ബാന്‍് സാങ് തായ് ഹാളില് നടന്ന അനുസ്മരണ പരിപാടിയില് പി കെ രാജേഷ് അധ്യക്ഷനായി. പ്രിതിഭയുടെ സ്നേഹോപഹാരം എം സ്വരാജിന് സി വി നാരായണന് സമര്‍പ്പിച്ചു. സി വി നാരായണന് സംസാരിച്ചു. മഹേഷ് മൊറാഴ സ്വാഗതം പറഞ്ഞു. ബഹ്റൈന് കേരളീയ സമാജം പ്രസിഡന്റ് പി വി രാധാകൃഷ്ണപിള്ള , ജനറല് സെക്രെട്ടറി എന് കെ വീരമണി എന്നിവര് പങ്കെടുത്തു.


Balachandra Menon talks about Dileep - Malayalam Filmibeat\nദിലീപ് തന്നെ കാണാന് വന്നിരുന്നു! പ്രശ്‌നങ്ങള് നേരിട്ട ദിലീപിനെ പ്രശംസിച്ച് ബാലചന്ദ്ര മേനോന്\n| Published: Saturday, June 1, 2019, 15:47 [IST]\nമലയാളത്തിലെ പ്രമുഖ നിര്‍മാതാവും തിരക്കഥകൃത്തും നടനുമായ ബാലചന്ദ്ര മേനോന് ദിലീപിനെ അഭിനന്ദിച്ച് രംഗത്ത് എത്തിയിരിക്കുകയാണ്. അടുത്തിടെ കേസില് കുടുങ്ങിയ ദിലീപ് അതിനെ ധൈര്യത്തോടെ നേരിട്ടതിനെയാണ് സംവിധായകന് അഭിനന്ദിച്ചത്. ബാലചന്ദ്ര മേനോന്റെ യൂട്യൂബ് ചാനലായ ഫില്‍മി ഫ്രൈഡേയ്‌സിലൂടെ പുറത്ത് വിട്ട വീഡിയയോയിലാണ് അദ്ദേഹം തുറന്ന് സംസാരിച്ചിരിക്കുന്നത്.\nദിലീപ് കേസ് മലയാള സിനിമയെ ഏറെ ഞെട്ടിച്ച സംഭവമാണ്. നമ്മളാരും ഇഷ്ടപ്പെടുന്ന ഒന്നല്ലായിരുന്നു അത്. ഞാനതിന്റെ ന്യായ അന്യായങ്ങളിലേക്ക് പോവുകയല്ല. എന്നാല് ദിലീപിനെ പോലെ ജനങ്ങള് ഇഷ്ടപ്പെടുന്ന ഒരു അഭിനേതാവ് ഇങ്ങനെ ഒരു അവസ്ഥയില് പെട്ടാല് എങ്ങനെ പ്രതികരിക്കുമെന്ന് പത്രം വായിച്ചാലൊന്നും മനസിലാവില്ല. എന്റെ കാഴ്ചപ്പാടില് പല കാര്യങ്ങളും നമ്മള് അനുഭവിക്കുന്നില്ല എന്നാണ്. പത്രത്തില് ഒരു കുറ്റകൃത്യം വായിച്ചാല് അതിന്റെ ഗ്രാവിറ്റി അത്രമേല് മനസിലാക്കാന് നമുക്കാവില്ല.\nആ പ്രശ്‌നത്തില് അകപ്പെടുന്ന ഒരാള് നേരിടുന്ന മാനസികമായ ഒരു പ്രതിസന്ധിയെ പറ്റി നമുക്ക് സ്വപ്‌നത്തില് പോലും ചിന്തിക്കാന് പറ്റില്ലെന്നം ബാലചന്ദ്ര മേനോന് പറയുന്നു. എന്നാലും ശരത്ത് എന്ന ചിത്രത്തിന്റെ സെറ്റില് തന്നെ കാണാന് ദിലീപ് വന്നിരുന്നു. വാക്കുകളിലൂടെ താന് ആത്മവിശ്വാസം നല്‍കിയെന്നും തനിക്ക് സംഭവിച്ച പ്രശ്‌നങ്ങള് സധൈര്യത്തോടെയാണ് ദിലീപ് നേരിട്ടതെന്നും അതില് താന് ദിലീപിനെ അഭിനന്ദിക്കുന്നുവെന്നും പറഞ്ഞാണ് അദ്ദേഹം അവസാനിപ്പിക്കുന്നത്.\nRead more about: balachandra menon dileep ബാലചന്ദ്ര മേനോന് ദിലീപ്\nBalachandra Menon talks about Dileep\nStory first published: Saturday, June 1, 2019, 15:47 [IST]


cjournal, Author at Calicut Journal - Page3of 96\nHome » Author Archives: cjournal (page 3)\nAuthor Archives: cjournal\nകുറ്റ്യാടിയിലെ ലീഗ് പ്രവര്‍ത്തകന്‍റെ കൊല; എസ് ഡി പി ഐക്കെതിരെ രൂക്ഷവിമര്‍ശനവുമായി പിണറായി വിജയന്\nനിയമസഭയില് എസ്ഡിപിഐക്കെതിരെ രൂക്ഷ വിമര്‍ശനവുമായി മുഖ്യമന്ത്രി പിണറായി വിജയന്. കൊല നടത്താന് പരിശീലനം നല്‍കുന്ന സംഘത്തിലൊന്നാണ് എസ്ഡിപിഐയെന്ന് മുഖ്യമന്ത്രി ആരോപിച്ചു. കോഴിക്കോട് വേളത്ത് യൂത്ത് ലീഗ് പ്രവര്‍ത്തകന് നസറുദ്ദീന് കൊല്ലപ്പെട്ടതുമായി ബന്ധപ്പെട്ട് സഭ നിര്‍ത്തിവെച്ച് ചര്‍ച്ച ചെയ്യണമെന്ന് ആവശ്യപ്പെട്ട് കുറ്റ്യാടി എംഎല്‍എ പാലക്കല് അബ്ദുളള അവതരിപ്പിച്ച അടിയന്തരപ്രമേയ നോട്ടീസിനുളള മറുപടിയിലാണ് മുഖ്യമന്ത്രി കടുത്ത വിമര്‍ശനവുമായി രംഗത്ത് എത്തിയത്. നമ്മുടെ നാട്ടില് ആളെക്കൊല്ലുന്ന ചില സംഘനടകള് ഉണ്ടെന്നും അതിലൊന്നാണ് എസ്ഡിപിഐയെന്നും മുഖ്യമന്ത്രി പറഞ്ഞു. കൊലപാതകം അന്വേഷിക്കാന് പ്രത്യേക അന്വേഷണ സംഘത്തെ നിയമിക്കുന്ന കാര്യവും സര്‍ക്കാര് പരിഗണിക്കുമെന്നും എസ്ഡിപിഐക്ക് ...\nമുന്നണി മാറ്റം ആലോചനയിലില്ലെന്ന് കെഎം മാണി\nസംസ്ഥാനത്ത് ബജറ്റ് നിർദ്ദേശങ്ങൾ ഇന്ന് മുതൽ പ്രാബല്യത്തിൽ\nപാര്‍ലമെന്‍റ് സമ്മേളനത്തിന് ഇന്ന് തുടക്കം\nവെളിച്ചെണ്ണക്കും ബസുമതി അരിക്കും അലക്കു സോപ്പിനും ബര്‍ഗറിനും വില കൂടും;സംസ്ഥാനത്ത് ബജറ്റ് നിർദ്ദേശങ്ങൾ ഇന്ന് മുതൽ പ്രാബല്യത്തിൽ\nനികുതി വര്‍ധനവും നികുതി ഇളവും ഉള്‍പ്പെടെ സംസ്ഥാനത്ത് ബജറ്റ് നിര്‍ദ്ദേശങ്ങള് ഇന്ന് മുതല് പ്രാബല്യത്തില് വരും . ഇന്ന് രാവിലെ ശൂന്യ വേളയില് മന്ത്രി ഡോ തോമസ് ഐസക്ക് ധനകാര്യ ബില് നിയമസഭയില് അവതരിപ്പിക്കും. പുതുക്കിയ നികുതി വര്‍ധന നടപ്പിലാകുമ്പോള് കുടുംബാംഗങ്ങള് തമ്മിലുള്ള ഭൂമി കൈമാറ്റത്തിന് രജിസ്‌ട്രേഷന് ഫീസ് കൂടും. വെളിച്ചെണ്ണ , ബസുമതി അരി, ആട്ട,മൈദ, റവ,സൂചി ഗോതമ്പ്,ബര്‍ഗര്,പീസ,അലക്കു സോപ്പ് എന്നിവയ്‌ക്കെല്ലാം കൂടിയ വില നല്‍കേണ്ടി വരും. പ്ലാസ്റ്റിക് പ്ലേറ്റുകള്‍ക്കും കപ്പുകള്‍ക്കും വില വര്‍ധിക്കും. പഴക്കമുള്ള വാഹനങ്ങള്‍ക്കുള്ള ഹരിത നികുതി നടപ്പിലാകാന് വൈകും. അതേ ...\nകോഴിക്കോട് ജില്ലാ ജയിലില് തടവുകാരന് തൂങ്ങിമരിച്ചു\nകോഴിക്കോട് ജില്ലാ ജയിലില് തടവുകാരന് തൂങ്ങിമരിച്ചു. ബേപ്പൂര് സ്വദേശി ദാസനാണ് മരിച്ചത്. പീഢനക്കേസിലെ പ്രതിയായിരുന്നു ദാസന്. ജയിലിലെ ടോയ്‌ലറ്റില് ഉടുത്ത മുണ്ടിലാണ് ഇദ്ദേഹം തൂങ്ങിയത്. പീഡനക്കേസിലെ പ്രതിയായ ഇയാളെ 30-12-2015 ലാണ് ജയിലില് എത്തിച്ചത്. 10 വര്‍ഷത്തെ തടവ് ശിക്ഷയായിരുന്നു ഇയാള്‍ക്ക് വിധിച്ചത്. ഇയാളെ കണ്ണൂര് സെന്‍ട്രല് ജയിലിലേക്ക് മാറ്റാനിരിക്കുകയായിരുന്നെന്ന് ജയില്‍സൂപ്രണ്ട് വ്യക്തമാക്കി.\nകോഴിക്കോട് മെഡിക്കല് കോളേജില് ചികിത്സ തേടിയെത്തുന്നവര് ഡിഫ്ത്തീരിയ ഭീഷണിയില്\nകോഴിക്കോട് മെഡിക്കല് കോളേജില് ചികിത്സ തേടിയെത്തുന്നവര് ഡിഫ്ത്തീരിയ ഭീഷണിയില്. മറ്റു രോഗങ്ങള്‍ക്ക് ചികിത്സ തേടിയെത്തുന്നവരും ഡിഫ്ത്തീരിയ സ്ഥിരീകരിച്ചവരും ഒരേ ക്യൂവില് ചികിത്സയ്ക്കായി എത്തുന്നതാണ് ഭീഷണി ഉയര്‍ത്തുന്നത്.ഡിഫ്ത്തീരിയ ബാധിച്ച് രോഗിയുടെ 100 മീറ്റര് ചുറ്റളവ് വരെ രോഗം പടരാനുള്ള സാധ്യത നിലനില്‍ക്കുന്നുവെന്ന് ലോകാരോഗ്യ സംഘടനയുടെ റിപ്പോര്‍ട്ട് നിലനില്‍ക്കുമ്പോഴാണ് മെഡിക്കല് കോളേജിലെ ജനറല് മെഡിസിന് ഒപിയില് നിന്നും ഇത്തരത്തിലൊരു കാഴ്ച. കോഴിക്കോട് മെഡിക്കല് കോളേജില് മാത്രം ഡിഫ്ത്തീരിയ ബാധിച്ച് ചികിത്സ തേടിയെത്തിയവരുടെ എണ്ണം അമ്പതോളം വരും. രണ്ടു ഡിഫ്ത്തീരിയ മരണവും റിപ്പോര്‍ട്ട് ചെയ്തിട്ടുണ്ട്. പകര്‍ച്ചവ്യാധികള് നിയന്ത്രണ വിധേയമാക്കാന് ...\nകടലിനു മേലെ പറക്കാന് ‘ഹൈഡ്രോഫോയില്’ വരുന്നു;ആദ്യഘട്ടം കൊച്ചിയില് നിന്ന് കോഴിക്കോട്ടേക്ക്\nകടല്‍ജലത്തിനു മേലെ പറക്കാന് ‘ഹൈഡ്രോഫോയില്’ അതിവേഗ യാത്രാബോട്ട് സര്‍വീസ് സംസ്ഥാനത്തു നടപ്പാക്കാന് ശ്രമം. ആദ്യഘട്ടത്തില് കൊച്ചിയില് നിന്നു കോഴിക്കോട്ടേക്കും അടുത്ത ഘട്ടത്തില് വിഴിഞ്ഞത്തു നിന്നു കൊച്ചിയിലേക്കും ഇതില് ‘പറക്കാം’. രാജ്യത്തു തന്നെ ആദ്യമായി നടപ്പാക്കുന്ന സംരംഭം ദുബായ് കേന്ദ്രമായുള്ള പ്രവാസികളുടെ നേതൃത്വത്തിലുള്ള ‘ഫെയ്‌സ് ബോട്ട് ട്രിപ്’ എന്ന സ്വകാര്യ കമ്പനിയുടെ സഹകരണത്തോടെ തുറമുഖ വകുപ്പാണ് ആവിഷ്‌കരിക്കുന്നത്. യാത്ര തുടങ്ങി കുറഞ്ഞ സമയത്തിനുള്ളില് വേഗമാര്‍ജിക്കുന്നതോടെ ബോട്ടിന്റെ പ്രൊപ്പല്ലര് മാത്രമാകും വെള്ളത്തില് തൊട്ടിരിക്കുകയത്രെ. സാധാരണ കടല്‍യാത്രയിലെ തിരമാലകള് മൂലമുള്ള ഉലച്ചില് ഇതില് അറിയില്ല. ഗ്രീസില് ഇത്തരം ബോട്ടുകള് ...\nനഗരത്തില് ഇന്ന് ഉച്ചവരെ ഓട്ടോ-ടാക്സി പണിമുടക്ക്;മാംഗോ കാബ്സ് ടാക്സി സര്‍വ്വീസിനെതിരെ പ്രതിഷേധവുമായി ഓട്ടോ-ടാക്സി തൊഴിലാളികള്\nമാംഗോ കാബ്‌സ് ടാക്‌സി സര്‍വീസിനെതിരെ പ്രതിഷേധവുമായി നഗരത്തിലെ ഓട്ടോടാക്‌സി മോട്ടോര് സംയുക്ത തൊഴിലാളി യൂണിയനുകള് സമരത്തിലേയ്ക്ക്. ഇന്ന് സൂചനാപണിമുടക്ക് നടത്തും. ഓട്ടോടാക്‌സി തൊഴിലാളി യൂണിയന് കോഓഡിനേഷന് കമ്മിറ്റിയുടെ ആഭിമുഖ്യത്തില് രാവിലെ പത്ത് മണി മുതല് ഉച്ചവരെയാണ് സമരമെന്ന് എ.ഐ.ടി.യു.സി സിറ്റി ഓട്ടോ സെക്ഷന് സെക്രട്ടറി പി.എം പത്മനാഭന് പറഞ്ഞു. ഓണ്‍ലൈന് ടാക്‌സിയുടെ മറവില് സിറ്റിയില് അനധികൃത സര്‍വീസ് നടത്താന് മാംഗോ കാബ്‌സ് നീക്കം നടത്തുന്നതായി നേതാക്കള് ആരോപിച്ചു. നിലവിലുള്ള ഓട്ടോ ടാക്‌സി തൊഴിലാളികളുടെ തൊഴില് ഇല്ലാതാക്കാനുള്ള നീക്കമാണ് മാംഗോ കാബ്‌സ് നടത്തുന്നത്. ഇതിനെതിരെ പ്രക്ഷോഭം ...


ഗർഭാരംഭത്തിൽ പരിപ്പ് ശീലമാക്കൂ,കുഞ്ഞ് സ്മാർട്ടാവും | health benefits of lentil during pregnancy - Malayalam BoldSky\n| Updated: Thursday, September 19, 2019, 11:36 [IST]\nഗർഭകാലം വളരെയധികം അരുതുകളുടേയും കൂടെ കാലമാണ്. എന്നാൽ പലപ്പോഴും പലര്‍ക്കും അരുതുകൾ എന്താണെന്ന് പോലും അറിയാത്ത അവസ്ഥയുണ്ടാവുന്നുണ്ട്. ഇത്തരം കാര്യങ്ങൾ വളരെയധികം ശ്രദ്ധിക്കേണ്ടതായി വരുന്നുണ്ട്. ഗർഭം ധരിച്ചു എന്ന് ഉറപ്പായിത്തുടങ്ങിയാൽ പിന്നെ അതീവ ശ്രദ്ധയിലൂടെയാണ് പലരും ഓരോ ദിവസവും മുന്നോട്ട് പോവുന്നത് തന്നെ. എന്തൊക്കെ കഴിക്കണം , എത്ര വെള്ളം കുടിക്കണം, എത്രയൊക്കെ ശ്രദ്ധിക്കണം, എത്ര മണിക്കൂർ ഉറങ്ങണം എന്നിവയെല്ലാം വളരെയധികം ശ്രദ്ധിക്കേണ്ട കാര്യമാണ്. അതുകൊണ്ട് തന്നെ മുന്നോട്ടുള്ള ഓരോ ദിവസവും മാസങ്ങളും എല്ലാം അതീവശ്രദ്ധയോടെയാണ് ഓരോ അമ്മമാരും മുന്നോട്ട് പോവുന്നത്.\nMost read:ഇരട്ടക്കുട്ടികളെങ്കിൽ പ്രസവസമയത്ത് ഇതെല്ലാം അറിയണം\nഎന്നാൽ ഭക്ഷണത്തിന്‍റെ കാര്യത്തിൽ എന്ത് ചെയ്യണം, എന്ത് ചെയ്യരുത് എന്ന കാര്യം വളരെയധികം അറിഞ്ഞിരിക്കേണ്ടതാണ്. കഴിക്കേണ്ട ഭക്ഷണം വളരെയധികം ശ്രദ്ധിക്കണം. കാരണ അമ്മ കഴിക്കുന്ന ഭക്ഷണത്തിലൂടെയാണ് കുഞ്ഞിന്‍റെ വളർച്ചക്ക് ആവശ്യമായ പ്രോട്ടീനും മറ്റും ലഭിക്കുന്നത്. അതുകൊണ്ട് തന്നെ ഇത്തരം കാര്യങ്ങൾ അൽപം ശ്രദ്ധിക്കണം. പരിപ്പ് ഇത്തരത്തിൽ കുഞ്ഞിന്റെ ആരോഗ്യത്തിന് വളരെയധികം സഹായിക്കുന്ന ഒന്നാണ്. കുഞ്ഞിന്‍റെ ആരോഗ്യത്തിന് മാത്രമല്ല ഗർഭകാലം സുരക്ഷിതമാക്കുന്നതിനും പരിപ്പിന്റെ ഉപയോഗം സഹായിക്കുന്നുണ്ട്. എന്തൊക്കെ ഗുണങ്ങളാണ് പരിപ്പ് കഴിക്കുന്നതിലൂടെ ഗർഭകാലത്ത് ഉണ്ടാവുന്നത് എന്ന് നമുക്ക് നോക്കാവുന്നതാണ്.\nകുഞ്ഞിന്‍റെ വളർച്ച ശരിയല്ലെങ്കിൽ\nഇന്നത്തെ കാലത്ത് കുഞ്ഞിന് വളർച്ചക്കുറവ് വളരെയധികം വർദ്ധിച്ച് കൊണ്ടിരിക്കുന്ന അവസ്ഥയാണ് ഉള്ളത്. എന്നാല് ഇതിനെ പ്രതിരോധിക്കുന്നതിന് വേണ്ടി ഫോളിക് ആസിഡ് പലപ്പോഴും ഗർഭം ധരിക്കുന്നതിന് മുൻപ് തന്നെ കഴിക്കുന്നവരാണ് പലരും. പക്ഷേ പരിപ്പ് കഴിക്കുന്നതിലൂടെ ഇത് ഫോളിക് ആസിഡിന്റെ കുറവ് പരിഹരിക്കുന്നു. കാരണം ധാരാളം ഫോളിക് ആസിഡ് പരിപ്പിൽ അടങ്ങിയിട്ടുണ്ട്. ഇത് കുഞ്ഞിനുണ്ടാവുന്ന വൈകല്യങ്ങളെയെല്ലാം ഇല്ലാതാക്കുന്നതിനും കുഞ്ഞിന് ഗർഭത്തിൽ വരാൻ ഇടയുള്ള പ്രശ്നങ്ങൾക്ക് പരിഹാരം കാണുന്നതിനും സഹായിക്കുന്നുണ്ട്. അതുകൊണ്ട് പരിപ്പ് ഒരു കാലത്തും ഒഴിവാക്കേണ്ട ഒരു ഭക്ഷണമല്ല.\nരക്തസമ്മർദ്ദം നിയന്ത്രണത്തിൽ ആക്കാൻ പറ്റാത്തത് പലപ്പോഴും ഗർഭകാലത്ത് പ്രശ്നങ്ങൾ ഉണ്ടാക്കുന്നുണ്ട്. ഗർഭിണികളിൽ പലപ്പോഴും രക്തസമ്മര്‍ദ്ദം ഏറ്റക്കുറച്ചിലുകൾ ഉണ്ടാക്കുന്നുണ്ട്. ഇത് പലപ്പോഴും നിങ്ങളുടെ ഗർഭകാലം അസ്വസ്ഥതകൾ ഉണ്ടാക്കുന്നുണ്ട്. എന്നാൽ ഇനി പരിപ്പ് കഴിക്കുന്നതിലൂടെ അത് ഗർഭകാലത്ത് രക്തസമ്മർദ്ദം നിയന്ത്രിച്ച് നിർത്തുന്നതിന് സഹായിക്കുന്നുണ്ട്. കാരണം പരിപ്പിൽ ധാരാളം പൊട്ടാസ്യം അടങ്ങിയിട്ടുണ്ട്. ഇത് രക്തസമ്മർദ്ദത്തെ നിയന്ത്രിക്കുന്നതിന് സഹായിക്കുന്നുണ്ട്.\nമലബന്ധം പോലുള്ള പ്രശ്നങ്ങൾക്ക് പരിഹാരം കാണുന്നതിന് വേണ്ടി ഗർഭകാലത്ത് പലരും പല വഴികളും തേടാറുണ്ട്. എന്നാൽ പലപ്പോഴും ഇതെല്ലാം പരാജയപ്പെടുന്ന അവസ്ഥയിലേക്കാണ് എത്തുന്നത്. മലബന്ധത്തിന് പരിഹാരം കാണുന്നതിന് ധാരാളം ഫൈബർ അടങ്ങിയ ഭക്ഷണങ്ങൾ കഴിച്ചാൽ മതി. അതിൽ ഏറ്റവും അധികം ഫൈബർ അടങ്ങിയ ഘടകങ്ങളിൽ പ്രധാനപ്പെട്ടതാണ് പരിപ്പ്. പരിപ്പ് കഴിക്കുന്നതിലൂടെ ഇത് മലബന്ധത്തിന് പരിഹാരം നൽകി ദഹന പ്രശ്നങ്ങൾക്ക് പരിഹാരം കാണുന്നതിനും സഹായിക്കുന്നുണ്ട്.\nമാനസിക സമ്മർദ്ദത്തിന് പരിഹാരം\nഗർഭകാലത്ത് പല വിധത്തിലുള്ള ഹോർമോൺ മാറ്റങ്ങൾ ഉണ്ടാവുന്നുണ്ട്. ഇതിന് പരിഹാരം കാണുന്നതിന് വേണ്ടി നമുക്ക് പരിപ്പ് കഴിക്കാവുന്നതാണ്. കാരണം ധാരാളം വിറ്റാമിൻ ബി5പരിപ്പിൽ ധാരാളം അടങ്ങിയിട്ടുണ്ട്. ഇത് മാനസിക സമ്മർദ്ദമെന്ന പ്രതിസന്ധിക്ക് കാരണമാകുന്ന ഹോർമോൺ മാറ്റങ്ങളെ ഇല്ലാതാക്കുന്നതിന് സഹായിക്കുന്നുണ്ട്. മാത്രമല്ല മൈഗ്രേയ്ൻ പോലുള്ള അസ്വസ്ഥതകൾക്ക് പരിഹാരം കാണുന്നതിനും പരിപ്പ് കഴിക്കാവുന്നതാണ്. അതുകൊണ്ട് തന്നെ സംശയിക്കാതെ ഗർഭകാലത്ത് പരിപ്പ് ശീലമാക്കാവുന്നതാണ്.\nഗർഭകാലത്ത് സ്ത്രീകളെഏറ്റവും അധികം ബാധിക്കുന്ന ഒന്നാണ് അനീമിയ അഥവാ വിളർച്ച. അതുകൊണ്ട് തന്നെ ഈ പ്രശ്നങ്ങൾ ഗർഭസ്ഥശിശുവിനേയും പലപ്പോഴും ബാധിക്കുന്നുണ്ട്. ഇത്തരം പ്രശ്നം കൂടുതൽ അപകടങ്ങളിലേക്ക് നിങ്ങളെ എത്തിക്കുന്നുണ്ട്.. അനീമിയ പരിഹാരം കാണുന്നതിന് നമുക്ക് പരിപ്പ് കഴിക്കാവുന്നതാണ്. ധാരാളം അയേൺ അടങ്ങിയിട്ടുണ്ട് പരിപ്പിൽ. ഇത് നിങ്ങളുടെ വിളർച്ചക്ക് പരിഹാരം കാണുന്നതിന് സഹായിക്കുന്നുണ്ട്. ഗർഭകാലത്ത് മാത്രമല്ല അല്ലാത്ത അവസ്ഥയിലും നമുക്ക് പരിപ്പ് കഴിക്കാവുന്നതാണ്.\nകൊളസ്ട്രോൾ നിലക്ക് നിർത്തുന്നു\nഗർഭകാലത്ത് കഴിക്കുന്ന ഭക്ഷണത്തിലൂടെ അത് പലപ്പോഴും നിങ്ങളിൽ കൊളസ്ട്രോൾ വർദ്ധിപ്പിക്കുന്നതിനുള്ള സാധ്യതയുണ്ട്. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിന് വേണ്ടി നമുക്ക് പരിപ്പ് കഴിക്കാവുന്നതാണ്. പരിപ്പ് കഴിക്കുന്നതിലൂടെ അത് ശരീരത്തിലെ ചീത്ത കൊളസ്ട്രോൾ ഇല്ലാതാക്കുന്നതിനും ആരോഗ്യത്തിനും സഹായിക്കുന്നുണ്ട്.\nകുഞ്ഞിന്‍റെ വളർച്ചക്കും പരിപ്പ് സഹായിക്കുന്നുണ്ട്. ഗർഭസ്ഥശിശുവിന്റെ ആരോഗ്യത്തിന്‍റെ കാര്യത്തിൽ വെല്ലുവിളിയുണ്ടാക്കുന്ന പല പ്രശ്നങ്ങളും ഉണ്ട്. ഇതിനെയെല്ലാം പരിഹരിക്കുന്നതിന് വേണ്ടി സഹായിക്കുന്ന ഒന്നാണ് പരിപ്പ്. ഇത് കുഞ്ഞിക്കാലിന്റേയും കൈയ്യിന്റേയും വളർച്ചക്കും കരുത്തിനും മികച്ച ഫലം നൽകുന്ന ഒന്നാണ്. കുഞ്ഞിന്റെ വളർച്ചയോടൊപ്പം തന്നെ കുഞ്ഞിന്റെ മസിലിന്റേയും ആരോഗ്യത്തിന്റേയും വളർച്ചക്ക് സഹായിക്കുന്നുണ്ട് പരിപ്പ്.\nRead more about: pregnancy baby health ഗർഭിണി ആരോഗ്യം കുഞ്ഞ്\nhealth benefits of lentil during pregnancy\nWe have listed some of the health benefits of lentils during pregnancy. Read on


santhivila dinesh about actor tilakan | തിലകൻ ചേട്ടന് മക്കൾ ഒരിക്കലും സ്വസ്ഥത കൊടുത്തിട്ടില്ല; മനസമാധാനം എന്തെന്ന് അറിയാതെയാണ് ആ മനുഷ്യൻ മരിച്ചത്; സ്വന്തം ഫ്‌ളാറ്റിൽ നിന്ന് ഇറങ്ങിപോരേണ്ട അവസ്ഥ അദ്ദേഹത്തിനുണ്ടായി; മകളുമായി വഴക്കിട്ട് താമസിച്ചത് ഷോബിക്കൊപ്പം; സാമ്പത്തികത്തിലായിരുന്നു മക്കളുടെ നോട്ടം; വെളിപ്പെടുത്തലുമാ.യി ശാന്തിവിള ദിനേശ് - MarunadanMalayalee.com\nJuly 02, 2020 | 04:16 PM IST | Permalink\nതിരുവനന്തപുരം: മലയാള സിനിമയിലെ പെരുന്തച്ഛനാണ് നടൻ തിലകൻ. പകരം വയ്ക്കാനില്ലാത്ത നടനവൈഭവം ആയിരുന്നു അദ്ദേഹം. അനശ്വര നടന്റെ വിയോഗത്തിന് ഇപ്പുറവും തിലകന്റെ അഭാവം മലയാള സിനിമയിൽ അലതല്ലി നിൽക്കുകയാണ്. അതിന് വിദൂരമായ സാധ്യതയുണ്ടെന്ന് സിനിമാക്കാർ പോലും കരുതുന്നുമില്ല. തിരശ്ശീലയിൽ പകരം വയ്ക്കാൻ കഴിയാത്തവിധം പകർന്നാടിയ വേഷങ്ങൾ ആരാധകർക്ക് മുന്നിൽ ഇന്നും വിസ്മയമായി നിലകൊള്ളുകയാണ്.\nമലയാള സിനിമയിലെ പെരുന്തച്ചനായി വാഴ്‌ത്തപ്പെടുമ്പോഴും ജീവിതത്തിൽ ഏറെ വിഷമതകൾ അദ്ദേഹത്തിന് നേരിടേണ്ടി വന്നിട്ടുണ്ടെന്ന് സഹപ്രവർത്തകനും സുഹൃത്തുമായ ശാന്തിവിള ദിനേശ് പറയുന്നു.\nതിലകന് മക്കൾ ഒരിക്കലും സ്വസ്ഥത കൊടുത്തിട്ടില്ലെന്നും, മനസമാധാനം എന്തെന്ന് അറിയാതെയാണ് അദ്ദേഹത്തിന്റെ മരണമെന്നും ദിനേശ് പ്രതികരിച്ചു. ഒരു ഓൺലൈൻ ചാനലിന് നൽകിയ അഭിമുഖത്തിലായിരുന്നു സംവിധായകന്റെ വെളിപ്പെടുത്തൽ.ശാന്തിവിള ദിനേശിന്റെ വാക്കുകൾ-തിലകൻ ചേട്ടന് മക്കളിൽ ഏറ്റവും വാത്സല്യം ഷമ്മിയോടായിരുന്നു.\nഅദ്ദേഹത്തെ ഏറ്റവും കൂടുതൽ വിഷമിപ്പിച്ചതും ഷമ്മിയാണ്. തലവേദനയുണ്ടായിട്ടുള്ളതും ഷമ്മിയിൽ നിന്നാണ്. എന്നാലും അദ്ദേഹത്തിന് ഷമ്മിയെ ഭയങ്കര ഇഷ്ടമായിരുന്നു. തന്റെ പിൻഗാമിയെന്ന് വളരെ അന്തസോടെ പറയുമായിരുന്നു.\nതിലകൻ ചേട്ടന് മക്കൾ സ്വസ്ഥത കൊടുത്തിരുന്നില്ലെന്ന് എനിക്ക് തോന്നിയിട്ടുണ്ട്. മനസമാധാനം എന്തെന്ന് അറിയാതെയാണ് ആ മനുഷ്യൻ മരിച്ചത്. ചേട്ടന് ടെൻഷvd] മാത്രമേ മക്കൾ എന്നും കൊടുത്തിട്ടുള്ളൂ. സ്വന്തം ഫ്‌ളാറ്റിൽ നിന്ന് ഇറങ്ങിപോരേണ്ട അവസ്ഥ അദ്ദേഹത്തിനുണ്ടായി. മകളുമായി വഴക്കിട്ട് ഇളയമകനായ ഷോബിക്കൊപ്പമാണ് തിലകൻ ചേട്ടൻ അവസാന നാളുകളിൽ താമസിച്ചിരുന്നത്.\n'സമ്പത്തികലാണ് മക്കൾക്ക് നോട്ടം; നമ്മളെ വേണ്ട. അച്ഛൻ അനാരോഗ്യവാനാണെന്നുള്ള ബോധമൊന്നും അവർക്കില്ല'- കാണാൻ ചെന്നപ്പോൾ അദ്ദേഹം എന്നോട് പറഞ്ഞത് ഇതായിരുന്നു.


നവരാത്രി ആഘോഷങ്ങള്‍ക്കും വിദ്യാരംഭ ചടങ്ങുകള്‍ക്കും മാര്‍ഗരേഖ; പത്തില് താഴെയുള്ള കുട്ടികള്‍ക്കും നിയന്ത്രണം - Keralabhooshanam Daily നവരാത്രി ആഘോഷങ്ങള്‍ക്കും വിദ്യാരംഭ ചടങ്ങുകള്‍ക്കും മാര്‍ഗരേഖ; പത്തില് താഴെയുള്ള കുട്ടികള്‍ക്കും നിയന്ത്രണം\nHome/NEWS/BREAKING NEWS/നവരാത്രി ആഘോഷങ്ങള്‍ക്കും വിദ്യാരംഭ ചടങ്ങുകള്‍ക്കും മാര്‍ഗരേഖ; പത്തില് താഴെയുള്ള കുട്ടികള്‍ക്കും നിയന്ത്രണം\nതിരുവനന്തപുരം: സംസ്ഥാനത്ത് നവരാത്രി ആഘോഷങ്ങള് നടത്തുന്നതുമായി ബന്ധപ്പെട്ട് ആരോഗ്യ വകുപ്പ് മാര്‍ഗനിര്‍ദേശം പുറത്തിറക്കി. നവരാത്രി ആഘോഷങ്ങളുടെ ഭാഗമായി നടത്തുന്ന ബൊമ്മക്കൊലുവും വിദ്യാരംഭവും വീടുകള്‍ക്കുള്ളിലോ,രണ്ടോ മൂന്നോ കുടുംബങ്ങളോ മാത്രം ചേര്‍ന്ന് നടത്തണം.\nനാവില് ആദ്യക്ഷരം കുറിക്കാന് ഉപയോഗിക്കുന്ന സ്വര്‍ണം ഉള്‍പ്പെടെ ഉള്ളവ ഒറ്റ തവണ മാത്രമേ ഉപയോഗിക്കാവു.വീണ്ടും വീണ്ടും ഉപയോഗിക്കാന് പാടില്ല. ക്ഷേത്രങ്ങളില് അടക്കം വിദ്യാരംഭ ചടങ്ങുകള്‍ക്ക് എത്തുന്നവരുടെ ഫോണ് നമ്പര് വിശദാംശങ്ങള് അടക്കം ശേഖരിക്കണം. 65 വയസിന് മുകളില് ഉള്ളവരും ഗര്‍ഭിണികളും 10വയസിന് താഴെ ഉള്ള കുട്ടികളും ആഘോഷങ്ങളില് നിന്ന് വിട്ടുനില്‍ക്കുന്നതാകും ഉചിതം.\nമുഖ്യമന്ത്രിയുമായോ കുടുംബവുമായോ തനിക്ക് അടുപ്പമില്ല; സ്വപ്ന സുരേഷിന്റെ മൊഴി പുറത്ത്


pallissery allegation against suja karthika | സുജാ കാർത്തിക ദൃശ്യങ്ങൾ കണ്ടെന്ന വ്യാജ പ്രചരണം 'പ്രൊഫ ഡിങ്കനെ' തളയ്ക്കാനോ? ദുബായ് യാത്രയെ അട്ടിമറിക്കാൻ ഗൂഢാലോചന സജീവമെന്ന തിരിച്ചറിവിലേക്ക് ജനപ്രിയ നായകൻ; പല്ലിശേരിക്കെതിരെ കാവ്യയുടെ ഉറ്റ സുഹൃത്ത് കോടതിയിലേക്ക്; ദൃശ്യത്തെളിവിനായി ഹൈക്കോടതിയെ സമീപിക്കുന്നതിൽ പുനരാലോചനയും; കരുതലോടെ നീങ്ങാൻ ദിലീപിനെ ഉപദേശിച്ച് രാമൻപിള്ള വക്കീൽ - MarunadanMalayali.com\nFebruary 14, 2018 | 01:48 PM IST | Permalink\nകൊച്ചി: നടി ആക്രമിക്കപ്പെട്ട സംഭവത്തിൽ ഗുരുതര വെളിപ്പെടുത്തലുമായി രംഗത്തെത്തിയ സിനിമാ മംഗളം എഡിറ്റർ പല്ലിശ്ശേരിക്കെതിരെ നിയമനടപടിക്കൊരുങ്ങി നടി സുജ കാർത്തിക. നടി ആക്രമിക്കപ്പെടുന്ന ദൃശ്യങ്ങൾ താനും കണ്ടുവെന്ന പല്ലിശ്ശേരിയുടെ പരാമർശനത്തിനെതിരെയാണ് താരം നിയമ നടപടിക്കൊരുങ്ങുന്നത്. പല്ലിശ്ശേയുടെ അഭ്രലോകം എന്ന ലേഖനത്തിൽ നടി സുജ കാർത്തികയെ ചോദ്യം ചെയ്യണോ? നടി ആക്രമിക്കപ്പെടുന്ന ദൃശ്യങ്ങൾ സുജ കാർത്തിക കണ്ടു എന്ന തലക്കെട്ടിലാണ് പല്ലിശ്ശേരി കാര്യങ്ങൾ അവതരിപ്പിച്ചത്. ലേഖനത്തിൽ സുജ കാർത്തികയെക്ക്തിരെ ഗുരുതര ആരോപണങ്ങളാണ് പല്ലിശ്ശേരി ഉന്നയിക്കുന്നത്.\nനടി ആക്രമിച്ച ദിവസം മുതൽ ചർച്ചയായത് മാഡത്തെ കുറിച്ചാണ്. പല പേരുകളും ചർച്ചയാക്കി. ഇതിനിടെ പുതിയൊരു ചർച്ച തുടങ്ങി വയ്ക്കുകയയായിരുന്നു പല്ലിശ്ശേരി ചെയ്തത്. എന്നാൽ ഒട്ടും ആധികാരികമല്ലാതെ ആരോ പറഞ്ഞു, കേട്ടു എന്നൊക്കെ പറഞ്ഞാണ് ലേഖനം. നടി സുജാ കാർത്തികയെ ചോദ്യം ചെയ്യുമോ? എന്ന തലക്കെട്ടിലാണ് കാര്യങ്ങൾ അവതരിപ്പിക്കുന്നത്. ഗുരുതരമായ ആരോപണമാണ് ലേഖകൻ നടത്തുന്നത്. ഈ സാഹചര്യത്തിലാണ് സുജാ കാർത്തിക നിയമനടപടിക്ക് ഒരുങ്ങുന്നത്.\n2002ൽ പുറത്തിറങ്ങിയ മലയാളി മാമന് വണക്കം എന്ന ചിത്രത്തിലൂടെയാണ് സുജ സിനിമകളിലേയ്ക്ക് കടന്ന് വന്നത്. കാവ്യാ മാധവന്റെ അടുത്ത സുഹൃത്തുക്കളിൽ ഒരാളാണ് സുജ. 2010 ജനുവരി 31ന് സുജ വിവാഹിതയായി. മർച്ചന്റ് നേവിയിൽ എൻജിനീയറായ രാകേഷ് കൃഷ്ണനാണ് സുജയെ വിവാഹം ചെയ്തിരിക്കുന്നത്. ഇതോടെ അഭിനയത്തിൽ നിന്ന് അകന്നു. ദിലീപ് ജയിലിലായപ്പോഴും മറ്റും കാവ്യയ്ക്ക് താങ്ങും തണലുമായി നിന്നതും സുജയാണ്. ഇതുകൊണ്ടാണ് പല്ലിശേരിയുടെ ആരോപണങ്ങൾ ഏറെ ചർച്ചയായത്.\nനടിയെ ആക്രമിച്ച യഥാർത്ഥ ദൃശ്യങ്ങൾ ഇനിയും പൊലീസിന് കണ്ടെത്താനായിട്ടില്ല. ഇതു സംബന്ധിച്ച് ഏറെ ദുരൂഹതകൾ ഉണ്ട്. ഈ ദൃശ്യങ്ങൾ ദിലീപ് കണ്ടിട്ടുണ്ടെന്ന് പോലും അന്വേഷണ ഉദ്യോഗസ്ഥർ കോടതിയെ അറിയിച്ചിരുന്നു. ദിലീപ് ദുബായിലേക്ക് പോയതും ഇതിനാണെന്നും പറഞ്ഞു. ദിലീപിന്റെ പുതിയ ചിത്രമായ ഡിങ്കൻ ഷൂട്ടിംഗിലേക്ക് കടക്കുകയാണ്. ഇതിന്റെ ഷൂട്ടിങ് ദുബായിലാണ്. സിനിമയിൽ അഭിനയിക്കാനായി ദിലീപ് ജാമ്യ വ്യവസ്ഥയിൽ ഇളവ് തേടി കോടതിയെ സമീപിക്കാൻ സാധ്യതയുണ്ട്. ഇതിനിടെയാണ് ദൃശ്യങ്ങളിൽ പുതിയ കഥകൾ പ്രചരിപ്പിക്കുന്നത്. ദിലീപിന്റെ ദുബായിലെ ഷൂട്ടിങ് മുടക്കാനുള്ള നീക്കമായാണ് ഇതിനെ ദിലീപ് അനുകൂലികൾ കാണുന്നത്. ഈ സാഹചര്യത്തിലാണ് പല്ലിശേരിക്കെതിരെ സുജാ കാർത്തിക നിയമനടപടിക്ക് ഒരുങ്ങുന്നത്.\nനേരത്തെ ദൃശ്യത്തെളിവുകൾ ആവശ്യപ്പെട്ടുള്ള ദിലീപിന്റെ ഹർജി അങ്കമാലി കോടതി തള്ളിയിരുന്നു. ഇതിനെതിരെ അപ്പീൽ പോകാൻ ദിലീപ് ആലോചിച്ചിരുന്നു. എന്നാൽ കരുതലോടെ മുന്നോട്ട് പോയാൽ മതിയെന്നാണ് അഡ്വക്കേറ്റ് രാമൻപിള്ള ദിലീപിന് നൽകിയിരിക്കുന്ന ഉപദേശം. ഹൈക്കോടതിയിൽ നിന്ന് എതിർ പരാമർശം ഉണ്ടായാൽ അത് വിചാരണ കോടതിയെ സ്വാധീനിക്കുമെന്നാണ് വിലയിരുത്തൽ. ഈ സാഹചര്യത്തിലാണ് വ്യാജ പ്രചരണത്തെ തടയാനായി സുജാ കാർത്തിക നിയമ നടപടിയുമായി മുന്നോട്ട് വരുന്നതും.\nനടി സുജാ കാർത്തികയെ ചോദ്യം ചെയ്യുമോ? എന്ന തലക്കെട്ടിലാണ് പല്ലിശ്ശേരി കാര്യങ്ങൾ അവതരിപ്പിച്ചത്. ഗുരുതരമായ ആരോപണമാണ് പല്ലിശ്ശേരി നടത്തുന്നത്. നടിയെ ആക്രമിച്ച കേസിൽ ദിലീപിനെ പ്രതിക്കൂട്ടിൽ നിർത്തുന്ന പലതും റിപ്പോർട്ട് ചെയ്തത് പല്ലിശ്ശേരിയായിരുന്നു. എന്നാൽ സുജാ കാർത്തികയ്ക്കെതിരായ ആരോപണത്തിൽ വ്യക്തമായ തെളിവൊന്നും പല്ലിശ്ശേരി പറയുന്നു. ഈ ഊഹാപോഹത്തിന്റെ അടിസ്ഥാനത്തിലുള്ള ഈ പരാമർശങ്ങൾ ഏറെ നിയമ പ്രശ്നങ്ങളും ഉണ്ടാക്കിയേക്കും. പല്ലിശ്ശേരിയുടെ ആരോപണങ്ങളെ സുജാ കാർത്തിക നിയമപരമായി നേരിടുമെന്ന് മറുനാടൻ നേരത്തെ റിപ്പോർട്ട് ചെയ്തിരുന്നു. മംഗളം സിനിമയിൽ പറയുന്നത് വാസ്ത വിരുദ്ധമായ കാര്യങ്ങളാണെന്നാണ് നടിയോട് അടുത്ത വൃത്തങ്ങൾ മറുനാടനോട് വിശദീകരിച്ചിരുന്നു.\nസുജാ കാർത്തികയുടെ കൂട്ടുകാരിയിൽ നിന്നാണ് പീഡന ദൃശ്യത്തിന്റെ കഥ ചോർന്നതെന്ന് പേരു വെളിപ്പെടുത്താതെ ഒരാൾ സൂചിപ്പിക്കുകയുണ്ടായി എന്ന് പറഞ്ഞാണ് സൂജാ കാർത്തികയെ വെട്ടിലാക്കുന്ന റിപ്പോർട്ട് പല്ലിശ്ശേരി നൽകുന്നത്. കഴിഞ്ഞ ഒരു വർഷമായി നടി ആക്രമിക്കപ്പെട്ട സംഭവം ചർച്ച ചെയ്യപ്പെടുന്നു. ഇതുവരെ ദൃശ്യം കിട്ടിയിട്ടില്ല, ആരും കണ്ടിട്ടില്ല എന്നൊക്കെയാണല്ലോ പറയുന്നത്. എന്നാൽ അതു ശരിയല്ല കാണേണ്ടവരെല്ലാം ദ്യശ്യം കണ്ടിട്ടുണ്ട്. ഈ കേസിന്റെ തുടക്കം മുതൽ പറഞ്ഞു കേൾക്കുന്ന പേരാണല്ലോ കാവ്യയുടെയും ദീലീപിന്റെയും ഹൃദയം സൂക്ഷിപ്പുകാരിയായ നടി സുജാ കാർത്തികയുടെ പേര്. പിന്നീടെന്തു സംഭവിച്ചു ? ഒരു കാര്യം ഉറപ്പാണ് നടി ആക്രമിക്കപ്പെടുന്ന ദൃശ്യം സുജാ കാർത്തിക കണ്ടിട്ടുണ്ട്-പല്ലിശ്ശേരി എഴുതുന്നു.\nസുജാ കാർത്തിക മാത്രമല്ല അവരുടെ വേണ്ടപ്പെട്ട സർക്കിൾ മുഴുവനും. വേണ്ട രീതിയിൽ അന്ന് ചോദ്യം ചെയ്തിരുന്നെങ്കിൽ സീഡി എവിടെ ഉണ്ടെന്നറിയുമായിരുന്നു. ഒരുപക്ഷേ അന്വേക്ഷണ ഉദ്യോഗസ്ഥർക്കു സുജാ കാർത്തികയിൽ നിന്നും ആവശ്യമുള്ളതൊക്കെ ലഭിച്ചിരിക്കാം. വളരെ രഹസ്യമായി ഇക്കാര്യം സൂക്ഷിക്കുന്നതാകാനും മതി. പലരും ഇക്കാര്യം മുൻപ് എന്നോട് പറഞ്ഞിട്ടുള്ളതാണെങ്കിലും ഞാൻ എഴുതിയിരുന്നില്ല. എന്നാൽ വിശ്വസിക്കാൻ തക്ക തെളിവുകളാണ് ഇക്കാര്യത്തിൽ പിന്നീട് ലഭിച്ചത്. അതുകൊണ്ട് പുതുതായി വന്ന സൂചനകൾ തള്ളികളയാൻ തോന്നിയില്ല. സത്യം കണ്ടെത്തേണ്ടത് അന്വേക്ഷണ ഉദ്യോഗസ്ഥരാണ്-ഇങ്ങനെയാണ് സുജാ കാർത്തികയ്ക്ക് എതിരായ വാർത്ത പല്ലിശ്ശേരി നൽകുന്നത്.\nഎന്നാൽ ഇതൊക്കെ വ്യാജ പ്രചരണമാണെന്നും ദിലീപിനെ കുടുക്കാനുള്ള കഥ മെനയുകായാണ് ഇത്തരം വാർത്ത എഴുതുന്നവർ ചെയ്യുന്നതെന്ന് ദിലീപ് അനുകൂലികളും പറയുന്നു. ഇവയെ നിയമപരമായി നേരിടുമെന്നാണ് അവരുടെ നിലപാട്.


കവിയും ഗാനരചയിതാവുമായ പൂവച്ചല് ഖാദര് അന്തരിച്ചു …. – celluloid\nകവിയും ഗാനരചയിതാവുമായ പൂവച്ചല് ഖാദര് അന്തരിച്ചു ….\nകവിയും ചലച്ചിത്രഗാന രചയിതാവുമായ പൂവച്ചല് ഖാദര് (73) അന്തരിച്ചു. കൊവിഡ് ബാധയെത്തുടര്‍ന്നു തിരുവനന്തപുരം മെഡിക്കല് കോളജിലെ തീവ്ര പരിചരണ വിഭാഗത്തില് ചികിത്സയിലായിരുന്ന അദ്ദേഹം തിങ്കളാഴ്ച രാത്രി 12.15 നാണ്് മരണപ്പെട്ടത്. സംസ്‌കാരം ഇന്നു പൂവച്ചല് ജുമാ മസ്ജിദില്.ഹൃദയ സ്തംഭനമാണ് മരണകാരണമെന്ന് ബന്ധുക്കള് അറിയിച്ചു.\nചലച്ചിത്രഗാനങ്ങളിലൂടെയും ലളിതഗാനങ്ങളുടെയും ശ്രദ്ധേയനായ പൂവച്ചല് ഖാദര് 1200 ലേറെ സിനിമാഗാനങ്ങളെഴുതിയിട്ടുണ്ട്. ചിത്തിര തോണിയില്, നാഥാ നീവരും കാലൊച്ച(ചാമരം), ശരറാന്തല് തിരിതാണു(കായലും കയറും), ആദ്യസമാഗമ ലജ്ജയില്( ഉത്സവം) അനുരാഗിണി (ഒരു കുടക്കീഴില്), ഏതൊ ജന്മകല്‍പ്പനയില്(പാളങ്ങള്), നീയെന്റെ പ്രാര്‍ത്ഥന കേട്ടൂ( കാറ്റുവിതച്ചവന്) മൗനമേ നിറയും.തുടങ്ങി നിരവധി ശ്രദ്ധേയഗാനങ്ങളും പൂവച്ചലിന്റെ തൂലികയില് നിന്നും പിറന്നതാണ്.\n1972ല് കവിത എന്ന ചിത്രത്തിന് വേണ്ടി പാട്ടെഴുതിയാണ് ചലച്ചിത്ര ഗാനരചനയിലേക്ക് കാലെടുത്തുവെച്ചത്. 1973 ല് പുറത്തിറങ്ങിയ കാറ്റ് വിതച്ചവന് എന്ന ചിത്രത്തിലെ ഗാനങ്ങളിലൂടെ പൂവച്ചല് ഖാദര് ശ്രദ്ധേയനായി. പ്രശസ്ത സംവിധായകരായ കെ ജി ജോര്‍ജ്, പി എന് മേനോന്, ഐ വി ശശി, ഭരതന്, പത്മരാജന് തുടങ്ങിയവര്‍ക്കൊപ്പവും പുവച്ചര് ഖാദര് പ്രവര്‍ത്തിച്ചിട്ടുണ്ട്. സര്‍ക്കാര് ജീവനക്കാരനായി എഞ്ചിനീയറായി കോഴിക്കോട് എത്തിയതിന് പിന്നാലെയാണ് പൂവച്ചല് ഖാദര് മലയാളി ഇന്നുകാണുന്ന നിലയിലേക്കുള്ള വളര്‍ച്ച ആരംഭിക്കുന്നത്. സ്‌കൂള് പഠന കാലത്ത് കയ്യെഴുത്ത് മാസികയില് കവിതയെഴുതിയായിരുന്നു തുടക്കം.\nപൂവച്ചല് ഖാദറിന്റെ നിര്യാണത്തില് പൊതുവിദ്യാഭ്യാസ തൊഴില് മന്ത്രി വി ശിവന്‍കുട്ടി അനുശോചിച്ചു. ഒട്ടേറെ ചലച്ചിത്രഗാനങ്ങളുടേയും ലളിതഗാനങ്ങളുടേയും രചയിതാവും കവിയുമായ പൂവച്ചല് ഖാദറിന്റെ നിര്യാണത്തില് പൊതുവിദ്യാഭ്യാസ തൊഴില് മന്ത്രി വി ശിവന്‍കുട്ടി അനുശോചിച്ചു.ശരറാന്തല് തിരിതാണു, ചിത്തിര തോണിയില്, നാഥാ നീവരും കാലൊച്ച,ഏതോ ജന്മകല്‍പ്പനയില്, അനുരാഗിണി തുടങ്ങി മലയാളികളുടെ ഹൃദയം കവര്‍ന്ന നിരവധി മനോഹര ഗാനങ്ങളുടെ രചയിതാവിന്റെ നിര്യാണം മലയാള സിനിമാ ഗാന രംഗത്തിനും കവിതയ്ക്കും തീരാനഷ്ടമാണെന്ന് അദ്ദേഹം പറഞ്ഞു.\nTags: lyricist, Poovachal Khader\nയുക്തിയും വിശ്വാസവും തമ്മിലുളള യുദ്ധം തുടര്‍ന്ന് കൊണ്ടേ ഇരിക്കും….കോള്‍ഡ് കേസ് ടീസര്\nഷോട്ട് ഗണ് പിടിച്ച് വിജയ്, ‘ബീസ്റ്റ്’ ഫസ്റ്റ് ലുക്ക്….


ലോക്ക് ഡൗൺ ആദ്യ ദിനം പൂർണ വിജയം : Deepika.com Nattu Visesham\nചാത്തന്നൂർ: അടച്ചു പൂട്ടലിന്‍റെ ആദ്യദിനം ചാത്തന്നൂർ പോലീസ് സബ്ഡിവിഷനിൽ വിജയമായിരുന്നുവെന്ന് എസിപി വൈ.നിസാമുദീൻ പറഞ്ഞു.\nജനങ്ങൾ വീടുകളിൽ തന്നെ കഴിഞ്ഞു. അത്യാവശ്യ സാധനങ്ങൾ വില്ക്കുന്ന പലചരക്ക്, പച്ചക്കറി പഴം, മെഡിക്കൽ സ്റ്റോറുകൾ എന്നിവ മാത്രമാണ് പ്രവർത്തിച്ചത്. ഇവിടെ സാമൂഹിക അകലം പാലിച്ചാണ് സാധനങ്ങൾ കൊടുത്തത്. ഹോട്ടലുകൾ പ്രവർത്തിച്ചുവെങ്കിലും കൗണ്ടറുകളിലൂടെ പാഴ്സലായാണ് ഭക്ഷണസാധനങ്ങൾ നൽകിയത്.\nവിവാഹങ്ങൾ ഉണ്ടായിരുന്നെങ്കിലും കോവിഡ് പ്രോട്ടോക്കോൾ പാലിച്ച് തീരെക്കുറച്ച് ആളുകൾ മാത്രമേ പങ്കെടുത്തുള്ളൂ. റോഡിൽ അത്യാവശ്യ യാത്രക്കാർ മാത്രമേ ഉണ്ടായിരുന്നുള്ളൂ. വാഹനങ്ങളും വിരളമായിരുന്നു.\nചാത്തന്നൂർ പോലീസ് സബ്ഡിവിഷനിലെ പാരിപ്പള്ളി, പരവൂർ, ചാത്തന്നൂർ, കൊട്ടിയം, കണ്ണനല്ലൂർ പോലീസ് സ്റ്റേഷൻ പരിധികളിൽ ശാന്തമായാണ് ആദ്യ അടച്ചുപൂട്ടൽ ദിനം കടന്നു പോയത്. അനിഷ്ട സംഭവങ്ങളൊന്നും റിപ്പോർട്ട് ചെയ്തിട്ടില്ല. അനാവശ്യ യാത്രക്കാരെ നിയന്ത്രിക്കാനും യാത്രക്കാരെ പരിശോധിക്കാനുമായി ഇടറോഡുകൾ പോലീസ് ബാരിക്കേഡ് വച്ച് അടച്ചിരുന്നു. ദേശീയപാതയിലും പ്രധാന പാതകളിലും ബാരിക്കോഡ് സ്ഥാപിച്ച് ഗതാഗതം ഒരു വരിയാക്കിയായിരുന്നു വാഹന പരിശോധന. ഉൾപ്രദേശങ്ങളിലും പോലീസ് പെട്രോളിംഗ് നടത്തി കൊണ്ടിരുന്നു.


സ്ഥലവും സമയവും പിണറായിക്കു പറയാം: സംവാദത്തിന് തയ്യാറെന്ന് കെ. സുരേന്ദ്രന്\nSaturday 21st October 2017 12:03pm\nകോഴിക്കോട്: സംസ്ഥാനത്തെ സര്‍ക്കാര് സ്‌കൂളുകളില് സ്‌കോളര്‍ഷിപ്പ് പരീക്ഷയുടെ മറവില് സംഘപരിവാര് ആശയങ്ങള് പ്രചരിപ്പിക്കുന്ന പുസ്തകം വിതരണം ചെയ്യുന്നു. ആര്.എസ്.എസ് വിദ്യാവിഭാഗം വിദ്യാഭാരതിയാണ് പുസ്തകം വിതരണം ചെയ്യുന്നത്. ന്യൂസ് 18 കേരളയാണ് വാര്‍ത്ത പുറത്തുകൊണ്ടുവന്നത്.\nവിദ്യാഭ്യാസവകുപ്പിന്റെ അനുമതിയില്ലാതെയാണ് പുസ്തകവിതരണം. നാല് മുതല് പത്ത് വരെയുള്ള ക്ലാസുകളില് സ്‌കോളര്‍ഷിപ്പ് പരീക്ഷയുടെ മറവിലാണ് സംഘപരിവാറിന്റെ ആശയപ്രചരണം. ആര്.എസ്.എസ് നേതാക്കളായ സവര്‍ക്കറേയും ഹെഡ്ഗെവാറിനേയും വീര പുരുഷന്‍മാരാക്കുന്നതുമാണ് പുസ്തകത്തിലെ ഉള്ളടക്കം.\nDont Miss ‘സിനിമ സംവിധായകര് ശ്രദ്ധിക്കുക, നിങ്ങള്‍ക്ക് വിലങ്ങിടാനുള്ള നിയമംവരുന്നുണ്ട്, ബി.ജെ.പിയെ പുകഴ്ത്തുന്ന സിനിമയേ അനുവദിക്കൂ’ മെര്‍സല് വിവാദത്തില് ചിദംബരം\nസംഘപരിവാര് ആശയങ്ങളാണ് പുസ്തക വിതരണത്തിലൂടെ സ്‌കൂളുകളില് പ്രചരിപ്പിക്കുന്നത്. ഡിസംബര് 8,9 തിയതികളില് നടക്കുന്ന സ്‌കോളര്‍ഷിപ്പ് പരീക്ഷയ്ക്ക് വേണ്ടിയാണ് പുസ്തകം എന്ന് പറഞ്ഞുകൊണ്ടാണ് സ്‌കൂളുകളിലെ പുസ്തവിതരണം. 50 രൂപയാണ് പുസ്‌കത്തിനായി ഈടാക്കുന്നത്.\nസംഘപരിവാര് അനുകൂലികളായ അധ്യാപകര് വഴിയാണ് സ്‌കൂളുകളില് പുസ്തകം വിതരണം ചെയ്യുന്നത്. അതേസമയം പുസ്തകം ചരിത്രത്തേയും വര്‍ത്തമാനകാലത്തേയും വളച്ചൊടിക്കുന്നതാണെന്ന ആരോപണവുമായി രക്ഷിതാക്കള് തന്നെ രംഗത്തെത്തിയിട്ടുണ്ട്.\nവിദ്യാനികേതന്റെ നേതൃത്വത്തിലുള്ള സ്‌കൂളുകളില് ഡിസംബര് 8 നാണ് പരീക്ഷ നടക്കുന്നത്. പൊതുവിദ്യാലയങ്ങളിലെ വിദ്യാര്‍ത്ഥികള്‍ക്ക് 9ാം തിയതിയാണ് സ്‌കോളര്‍ഷിപ്പ് പരീക്ഷ നടക്കുന്നത്.\nഇതുവരെ വിദ്യാനികേതന്റെ സ്‌കൂളുകളില് മാത്രം നടത്തിവരുന്ന പരിപാടികളാണ് പൊതുവിദ്യാലങ്ങളിലേക്ക് കൂടി എത്തിക്കാനുള്ള സംഘപരിവാറിന്റെ നീക്കം.\nമുഹറം ദിനത്തില് വിദ്യാര്‍ത്ഥികള്‍ക്ക് നേരെ വെടിവെച്ചത് മുഖംമൂടി ധരിച്ചെത്തിയ ആര്.എസ്.എസുകാര്; ഗുരുതര ആരോപണവുമായി മമത\nTuesday 18th September 2018 7:28pm\nSunday 16th September 2018 4:49pm


Marunadan Prayan: ജാന്‍കി.\nജാന്‍കിയെ ഞാന് പരിചയപ്പെടുന്നത് കുറച്ചു ദിവസം മുന്‍പാണ്. കഴിഞ്ഞ കഥയിലെ കഥാപാത്രത്തിനു ജാനകീമേനോന് എന്നു പേരിടുമ്പോള് ജാന്‍കി എന്ന പേരിലൊരാള് തൊട്ടടുത്ത വീട്ടില് ഉണ്ടെന്ന് ഞാനറിഞ്ഞിരുന്നില്ല. നഗരം അങ്ങിനെയാണ്. എല്ലാവീടിനുമുന്നിലും അതിഗൂഢവും വ്യാജ്യവുമായ മൗനം കൊണ്ട് മതില് തീര്‍ത്തിരിക്കും.\nഅല്ലെങ്കിലും ആ കഥാപാത്രത്തിന് ആദ്യം ജാനകിയെന്നായിരുന്നില്ലല്ലൊ പേരിട്ടിരുന്നത്. ആദ്യം ജയന്തിയും പിന്നീട് സൂസനും പിന്നീടെപ്പോഴോ ജാനകീമേനോനെന്ന ജാനിയും ആയി സ്വയം മാറുകയായിരുന്നു അവള്. കോളെജില് എന്റെ വളരെ സീനിയറായിരുന്ന ഒരു കസിന് ബ്ലോഗ് വായിച്ചപ്പോഴാണ് ആ പേര് ശരിക്കും എന്നെ അതുഭുതപ്പെടുത്തിയത്. വായിക്കുന്നതിന്നിടയില് "നിനക്കു ജാനിയെ അറിയുമായിരുന്നോ" എന്ന ചോദ്യം അപ്രതീക്ഷിതമായിരുന്നു. "ഏതു ജാനി " എന്നചോദ്യത്തിന് "എന്റെ സീനിയറായിരുന്ന ജാനി" എന്നായിരുന്നു ഉത്തരം. ഞാനെത്തും മുന്‍പ് കോളജിലുണ്ടായിരുന്ന അവരെപ്പറ്റി കേട്ടതായിപോലും ഓര്‍മ്മയില്ലായിരുന്നു. ചിലപ്പോള് ഹോസ്റ്റലില് റാഗിങ് കഥകളിലെ പൊടിപ്പിലും തൊങ്ങലിലും ഒരലുക്കായി ജാനിയും പെട്ടിരുന്നോയെന്ന് എത്ര ആലോചിച്ചിട്ടും ഓര്‍ത്തെടുക്കാന് പറ്റിയില്ല.ആ കഥാപാത്രങ്ങള് രണ്ടും ഹോസ്റ്റലിലെ കോറിഡോറിലൂടെ ചൂളം വിളിച്ചുനടന്നതിന്നു സിസ്റ്റര്‍മാരുടെ വഴക്കുകേട്ടിരുന്ന പെട്ടന്നു കടന്നുവന്ന മാറ്റങ്ങളില് തീര്‍ത്തും മറ്റൊരാളായി മാറേണ്ടിവന്ന എന്റെ തന്നെ സ്വഭാവത്തിലെ വൈരുദ്ധ്യാത്മകതയെ ഇഴപിരിച്ചെടുത്ത് ഇത്തിരി നിറം കൊടുത്തതാണെന്നായിരുന്നു എന്റെ വിശ്വാസം. അല്‍ഭുതലോകത്തെ ആലിസിനെപ്പോലെ നിനച്ചിരിക്കാതെ റിയാലിറ്റിയിലേക്ക് എടുത്തെറിയപ്പെട്ടപ്പോഴും കൂടെ തീരെ മാഡല്ലാത്ത ഒരു ഹാറ്ററുണ്ടായിരുന്നതിനാല് പരീക്ഷണം പോലെവരുന്ന സങ്കടങ്ങള്‍ക്കിടയിലും ഒരു സ്വപ്നം പോലെ ജീവിച്ചുതീര്‍ക്കുന്നു ജീവിതം.\n"ശരിക്കും ഇതിലെഴുതിയപോലെത്തന്നെയായിരുന്നു ജാനകീ മേനോന്, ഇപ്പോഴെവിടെയാണാവോ........" അവര് പറ്ഞ്ഞുനിര്‍ത്തിയപ്പോള് ഓര്‍മ്മ വന്നത് തോട്ടിലൂടെ ഒഴുകിയെത്തി എന്തെന്നറിയാതെ ചെവിയില് പിറുപിറുത്ത കാറ്റിനെയായിരുന്നു. അത് ഒരുപക്ഷെ ഈ കഥ തന്നെയാവണം.\nഞാന് പറഞ്ഞുവന്നത് ജാന്‍കിയെക്കുറിച്ചാണല്ലൊ. അവരെ ഞനാദ്യം പരിചയപ്പെട്ടത് കുറച്ചു നീരസത്തോടെയാണ്.രാവിലത്തെ തിരക്കിനിടയില് ഗ്യാസ് തീര്‍ന്നെന്ന എന്റെ അലാം ഉയര്‍ന്നപ്പോള് മാത്രമാണ് സ്പെയര് സിലിണ്ടര് പതിനഞ്ചു ദിവസം മുന്‍പ് ഞാനില്ലാത്തപ്പോള് അയല് വിട്ടുകാര് കൊണ്ടുപോയ വിവരം കുട്ടു പറയുന്നത്. ആകെ പുകഞ്ഞുകൊണ്ടാണ് അയല് വീട്ടില് ചെന്നു ബെല്ലടിച്ചത്. പൊള്ളി വികൃതമായ മുഖമുള്ള പുതിയ വേലക്കാരി മാത്രമെ അവിടെയുണ്ടായിരുന്നുള്ളു. ആദ്യത്തെ കൂടിക്കാഴ്ചയുടെ ഷോക്കില് പുതുതുതരാമെന്നു പറഞ്ഞിട്ടും പാതിതീര്‍ന്ന സിലിണ്ടര് വാശിപിടിച്ച് അഴിച്ചെടുത്ത് കൊണ്ടുപോരുമ്പോള് മനസ്സു വല്ലാതിരുന്നു.\nപിന്നെ കുറച്ചുകാലം അവരെ കഴിയുന്നതും കാണാതിരിക്കാന് ഞാന് ശ്രമിച്ചുകൊണ്ടിരുന്നു.എപ്പോഴാണെന്നറിയില്ല എന്റെ അറപ്പ് സഹതാപമായി മാറിയതും ഇടക്കൊക്കെ ഒന്നു ചിരിക്കാന് തുടങ്ങിയതും. അപ്പോഴേക്കും ജാനകീമേനോനും ഒരു കഥാപാത്രമായി മാറിയിരുന്നു.\nപതുക്കെ അടുത്തുതുടങ്ങിയ ദിവസങ്ങളിലെപ്പോഴോ ആണ് അവര് സ്വന്തം കഥ പറഞ്ഞത്. സ്ത്രീയുടേതായി ബാഹ്യമായ ഒരു ശരീരം മാത്രമുള്ള പ്രസവിക്കാത്തതിനാല് ഭര്‍ത്താവ് തിരിഞ്ഞുനോക്കാത്ത അവളുടെ പേരും ജാന് കിയെന്നാണെന്ന അറിവ് എനിക്ക് അവരോടുള്ള സഹതാപം ഇരട്ടിപ്പിച്ചു. ഭര്‍ത്താവിന്റെയും വീട്ടുകാരുടേയും കുറ്റപ്പെടുത്തലുകളില് മനംനൊന്ത് ആത്മഹത്യക്ക് ശ്രമിച്ചതിന്റെ ഫലമാണത്രെ ഈ പൊള്ളലുകള്. ചെയ്തതുതെറ്റായിരുന്നെന്ന് അവര്‍ക്കിപ്പോള് തോന്നുന്നുണ്ട്. പക്ഷെ ഇനിയൊന്നു മാറ്റിയെഴുതാന് പറ്റാത്ത വിധം അവരുടെ ജീവിതം മാറിപ്പോയിരിക്കുന്നു.മദ്ധ്യപ്രദേശിലെ ഒരു ബ്രാഹ്മണകുടുംബത്തില് ജനിച്ച അവര് മറ്റുള്ളവരുടെ മുന്നില് കൈനീട്ടേണ്ടിവന്നതിനെക്കുറിച്ച് പറഞ്ഞ് ഒരുപാട് കരഞ്ഞു. വീടിനടുത്തുള്ള ഒരാശ്രമത്തില് ചേരാനാണ് മോഹം. അതിനുമുന്‍പ് സ്വന്തം ആവശ്യങ്ങള്‍ക്കായി കുറച്ചു പണം സ്വരൂപിച്ചുവെക്കാനാണ് വീട്ടുജോലിചെയ്യുന്നതത്രെ. ആശ്രമത്തിലായാലും പണവുമായിചെന്നില്ലെങ്കില് വേലക്കാരിയായിത്തന്നെ ജീവിക്കേണ്ടിവരും.കൂടാതെ ആശ്രമത്തില് ചേരാന് ഇനിയും ഭര്‍ത്താവ് സമ്മതം മൂളിയിട്ടില്ലത്രെ ! നിന്റെ കാര്യങ്ങള് ഒട്ടും ശ്രദ്ധിക്കാത്ത ഭര്‍ത്താവിന്റെ സമ്മതമെന്തിനാണ് നിനക്ക് എന്ന എന്റെ ചോദ്യത്തിന്നു\n"അദ്ദേഹം പറയുന്നതു അനുസരിക്കാതിരിക്കുന്നതെങ്ങിനെ... പാപം കിട്ടില്ലെ മേം സാബ്"\nഎന്ന മറുചോദ്യമാണ് ഉത്തരമായി കിട്ടിയത്. ഇത്രയൊക്കെ പ്രശ്നങ്ങളുണ്ടായിട്ടും അവര്‍ക്കെങ്ങിനെ അങ്ങിനെ ചിന്തിക്കാന് കഴിഞ്ഞു . നിങ്ങള്‍ക്കെന്തു തോന്നുന്നു? ചെറിയ അനിഷ്ടങ്ങളില്‍പോലും മുഖം വീര്‍പ്പിച്ച് മിണ്ടാതിരിക്കുന്ന എനിക്കു മനസ്സിലാവാത്ത കാര്യമാണിത്. ഒരു സ്ത്രീയായിരുന്നിട്ടുപോലും ചില സമയങ്ങളില് അവരുടെ ചിന്താഗതികളെ ഉള്‍ക്കൊള്ളാന് എനിക്കു കഴിയാറില്ല.\nPosted by പ്രയാണ് at 12/20/2010 08:14:00 PM\nഒരു സ്ത്രീയായിരുന്നിട്ടുപോലും ചില സമയങ്ങളില് അവരുടെ ചിന്താഗതികളെ ഉള്‍ക്കൊള്ളാന് എനിക്കു കഴിയാറില്ല.\n2010, ഡിസംബർ 20 12:32 PM\nനല്ലൊരു പോസ്റ്റ്.. ഇന്നത്തെ സ്ത്രീ ജനത ഇത്രമാത്രം വെച്ച് പൊറുപ്പിക്കില്ല... "പാപം കിട്ടില്ലെ മേം സാബ്" എന്തിനു??? മനുസ്മൃതിയില് പറഞ്ഞത് എത്ര ശരി! സ്ത്രീയ്ക്ക് തീരുമാനം പോലും എടുക്കാന് പറ്റാതെ പോകുന്നത് വളരെ ശോചനീയം..\n2010, ഡിസംബർ 20 12:53 PM\n2010, ഡിസംബർ 20 1:29 PM\nഎന്ത് സ്ത്രീയാ അവര് ...പാവം ....\n2010, ഡിസംബർ 20 1:30 PM\n2010, ഡിസംബർ 20 1:46 PM\nഎതിര്‍ക്കേണ്ട കാര്യങ്ങളെ എതിര്‍ക്കാനുള്ള ശക്തി സ്ത്രീക്കുണ്ടായെ പറ്റൂ.\nകഥയാണെങ്കിലും സ്ത്രീ അനുഭവിക്കുന്ന പ്രശ്നങ്ങളുടെ ഒരു പ്രതീകം തന്നെയാണ് ജാനകി.\nനല്ല അവതരണം പ്രയാണ്\n2010, ഡിസംബർ 20 2:03 PM\nചിലര്‍ക്ക് സ്നേഹം ഒരു ഉപാസനയാണ് ....അത് കൊണ്ടാണ് തിരിഞ്ഞു നോക്കാത്ത ഭര്‍ത്താവിന്റെ സമതത്തിനു കാത്തു നിക്കുന്നു ആ പാവം (ഈ പാവം സഹതാവമല്ല ,സ്നേഹത്തിന്റെ പ്രതീകമാണ് )\n2010, ഡിസംബർ 20 3:00 PM\nപാവം എന്നലാതെ എന്ത് പറയാന്\n2010, ഡിസംബർ 20 3:44 PM\nShijith Raghavan പറഞ്ഞു...\nഭര്‍ത്താവിന്റെ നല്ലതിന് വേണ്ടിയല്ലേ... പാപം കിട്ടില്ല.\n2010, ഡിസംബർ 20 8:13 PM\nസ്ത്രീകളും പുരുഷന്മാരുമെല്ലാം ഒരു പരിധി വരെ ചട്ടക്കൂടുകള്‍ക്കകത്ത് ബന്ധനസ്ഥരല്ലേ ചേച്ചി. ഇഷ്ടമില്ലാതിരുന്നിട്ടും പലപ്പോഴും ജീവിതത്തിന്റെ പച്ചപ്പിനു വേണ്ടി പരസ്പരം കോമ്പ്രമൈസ് ചെയ്യാറില്ലേ നമ്മളൊക്കെ.. അതു പോലെ തന്നെ ഇതും എന്ന് തോന്നി..\nഎഴുത്ത് മനോഹരം. ഒരു കഥയായി ഡവലപ്പ് ചെയ്യാമായിരുന്നു.\n2010, ഡിസംബർ 20 9:14 PM\nഇത്തരം സ്ത്രീകള് ഇന്നൊരു പുതുമയാവുന്നു...\n2010, ഡിസംബർ 21 2:55 AM\nഭർത്താവ് ഭരിക്കുന്നവനും ഭാര്യ ഭരിക്കപ്പെടുന്നവളുമാണല്ലോ, അതു കൊണ്ട് അനുസരിക്കണം അത്ര തന്നെ (എന്താ ഈ പ്രയാണിന് ഇതൊന്നും മനസ്സിലാകാത്തത്?) നല്ല എഴുത്താണ്, മനോരാജ് പറഞ്ഞ പോലെ കഥയാക്കാമായിരുന്നു!\n2010, ഡിസംബർ 21 5:32 AM\n2010, ഡിസംബർ 21 10:28 AM\nഅവളാണ് യഥാര്‍ത്ഥ സ്ത്രീ...\n2010, ഡിസംബർ 21 11:31 AM\n2010, ഡിസംബർ 21 4:09 PM\nRavikumar,the man to walk with, ശ്രീ ,faisu, ചെറുവാടി, ഒറ്റയാന് , ആദൃതന് ,Manoraj , സിദ്ധീക്ക,ശ്രീനാഥന്, Echmukutty ,ജിഷാദ് ,ഉമേഷ് ഇവിട് വന്നതിലും വായിച്ചതിലും അഭിപ്രായം പറഞ്ഞതിലും വളരെ സന്തോഷം. ഓരോരുത്തരുടെ അഭിപ്രായം വായിക്കുമ്പോഴും അങ്ങിനെശരിയാണ് ഇങ്ങിനെ ശരിയാണ് എന്നൊക്കെതോന്നിയെങ്കിലും ഇപ്പോള് ഞാന് ശരിക്കും കണ്‍ഫ്യൂസ്ഡ് ആണ്.\nMyDreams,ജിഷാദ് മനസ്സില് തോന്നുന്ന ദ്വേഷ്യം മറച്ച്പിടിച്ച് പുറ്ത്തുകാട്ടുന്ന പ്രകടനമാണോ യഥാര്‍ഥ സ്നേഹം?\nManoraj , ശ്രീനാഥന്, Echmukutty കഥയാക്കണമെന്നു വിചാരിച്ചാണ് തുടങ്ങിയത് .......പിന്നെ കഥക്കുള്ളിലെ കഥയും യാഥാര്‍ത്ഥ്യവുമെല്ലാംകൂടി കുഴഞ്ഞുമറിഞ്ഞപ്പോള് വേണ്ടെന്നു വെച്ചു.\n2010, ഡിസംബർ 21 4:49 PM\nsthreethwathinu abhimanam.... aashamsakal....\n2010, ഡിസംബർ 23 8:53 AM\n2010, ഡിസംബർ 25 8:08 PM\n2010, ഡിസംബർ 25 11:28 PM\nഇപ്പോള് പലതും തുറന്നു പറയും ബോഴാണ് നമ്മള്‍ക്ക് നമ്മളെ തന്നെ നഷ്ട്ടപെടുന്നു\n2010, ഡിസംബർ 27 1:33 PM\nരാവിലെ എട്ടുമണി മുതല്, രാത്രിയുടെ അന്ത്യയാമങ്ങള് വരെ ജോലി ചെയ്തു, കുടുംബം സംരക്ഷിച്ചിരുന്ന ഒരു യൌവന കാലം എനിക്കുണ്ടായിരുന്നു. അന്ന് എന്റെ അയല്‍പക്കത്ത് താമസിച്ചിരുന്ന ഒരു സ്ത്രീയുടെ കമന്റാണ് ഇവിടെ എഴുതുന്നത്. "ഇയാള് എന്തൊരു മനുഷ്യനാണ്? രാവിലെ പല്ല് തെയ്ക്കണമെങ്കില് ഭാര്യ വെള്ളം എടുത്തു കൊടുക്കണം, ബാത്ത് റൂമില് പോകണമെങ്കില് ഭാര്യ വെള്ളം എത്തിച്ചു കൊടുക്കണം, കുളിക്കാന് വെള്ളം കോരി ക്കൊടുക്കണം, ആ പാവത്തിനെ ഇട്ടു കഷ്ടപ്പെടുത്തുന്ന ദുഷ്ടന്". ഇനി മറുവശം പറയട്ടെ, അഹോരാത്രം കഷ്ടപ്പെടുന്ന ഭര്‍ത്താവിനെ, തന്നാല് ആവും വിധം സഹായിക്കാന് എന്തെല്ലാം ചെയ്യാം, എന്ന് സദാ ചിന്തിച്ചു പ്രവര്‍ത്തിക്കുന്ന എന്റെ സ്നേഹമയിയായ ഭാര്യ. ഭര്‍ത്താവിനെ ദൈവതുല്യം കാണുന്ന അവളാണ്, ഒരു യഥാര്‍ത്ഥ ഇന്ത്യന് ഭാര്യ. പുത്തനച്ചിമാര് എന്നോട് പൊറുക്കണം.\nഎഴുത്തു വളരെയധികം ഹൃദയസ്പര്ശിയായിരുന്നു. അതുകൊണ്ട് മാത്രമാണ് ഇങ്ങനെയൊരു കമന്റ് ഇട്ടത്.\n2010, ഡിസംബർ 27 5:28 PM\njayaraj, നിശാസുരഭി ആശംസകള്‍ക്കു നന്ദി...........\nMyDreams അതൊക്കെ വെറു തോന്നലാണ്......... ചെയ്യുന്നത് തെറ്റാണെന്നറിഞ്ഞാലല്ലെ തെറ്റു തിരുത്താന് പറ്റുകയുള്ളു. പരസ്പരം എന്തും തെറ്റായാലും ശരിയായാലും പറയാനുള്ള സ്വാതന്ത്ര്യം ഉണ്ടെങ്കില് മാത്രമെ ബന്ധങ്ങള്‍ക്കു അര്‍ത്ഥമുള്ളു.\nappachanozhakkal ഇതുപോലൊരു കമന്റ് ആരിലെങ്കിലും നിന്ന് പ്രതീക്ഷിച്ചു.......... പക്ഷെ എന്തൊ എല്ലാരും ഒന്നുകില് അവിടെ അല്ലെങ്കില് ഇവിടെ എന്ന മട്ടില് പറഞ്ഞുപോയി. സ്നേഹം കൊണ്ടും കൊടുത്തുമുള്ള ബന്ധങ്ങള്‍ക്കെ നിലനില്പ്പുള്ളു എന്നാണെന്റെ വിശ്വാസം.\n2010, ഡിസംബർ 27 6:19 PM\nജാന്‍കി ഇപ്പോള് ഞങ്ങള്‍ക്ക് പരിചയമുള്ള (മലയാളി) ഒരു വീട്ടിലാണ് അവരുടെ കുഞ്ഞിനെ നോക്കാന്. വളരെ സുഖമാണ് അവിടെയെന്നു പറഞ്ഞ് രണ്ടുദിവസം മുന്‍പ് വിളിച്ചിരുന്നു.\n2010, ഡിസംബർ 27 6:44 PM\nപതി ദേവോ ഭവ... വിശ്വാസത്തിനു അമിത അര്‍ഥം നല്‍കി തന് പാതിയെ അടിമയാക്കുന്ന തല തിരിഞ്ഞ വ്യവസ്ഥിതിയുടെ ഇരയാണവര്.\n2010, ഡിസംബർ 30 2:26 PM\nsariyaanu salam......thanks for coming\n2010, ഡിസംബർ 30 11:26 PM\nഒരു വര്‍ഷം കൂടി...........\nഒരു നിഴല് ..........


ക്ഷിപ്രം: ജനാധിപത്യത്തില് എത്രകഴഞ്ച് അഭിപ്രായ സ്വാതന്ത്ര്യമുണ്ട്?\nmalayal.amനുവേണ്ടി എഴുതിയതാണ് ഈ ലേഖനം. പൂര്‍ണ്ണരൂപം വേറൊരു പോസ്റ്റായി ഈ ബ്ലോഗില്‍ത്തന്നെ പബ്ലിഷ് ചെയ്തിട്ടുണ്ട്, ഇവിടെ വായിക്കാം. malayala.am ല് വായിക്കുന്നതിന് ഇവിടെ പോകുക.\nPosted by ചന്ത്രക്കാറന് at 11:42 AM


കോഴിക്കോട് വീട്ടമ്മയെയും മകളെയും കൊലപ്പെടുത്തി; യുവതിയെ കൊന്നത് ക്രൂരമായി പീഡിപ്പിച്ച ശേഷം; ക്രൂര കൊലയ്ക്ക് പിന്നിലെ കാരണം ഇങ്ങനെ – TruevisionNews\nകോഴിക്കോട്: കഴിഞ്ഞ ദിവസം മരിച്ചനിലയില് കണ്ടെത്തിയ കുന്നമംഗലത്തെ വീട്ടമ്മയുടെത് കൊലപാതകമാണെന്ന് സൂചന. ഇവരുടെ ഒന്നര വയസുകാരി മകളുടെ മൃതദേഹം സരോവരത്തിന് സമീപമുള്ള കനാലില് നിന്ന് കണ്ടെത്തി. വീട്ടമ്മയെയും മകളെയും കൊന്നത് ഒരാളാണ്. 38 കാരിയായ ഷാഹിദയാണ് കഴിഞ്ഞ ദിവസം വീട്ടില് കൊല്ലപ്പെട്ടത്. സംഭവത്തിന് ശേഷം കുഞ്ഞു മകളെയും ഭര്‍ത്താവ് ബഷീറിനെയും കാണാനില്ലായിരുന്നു. കുട്ടിയുടെ മൃതദേഹമാണ് ഇപ്പോള് കനാലില് നിന്നു കണ്ടെത്തിയത്.\nഷാഹിദയെയും മകളെയും ശ്വാസം മുട്ടിച്ച് കൊന്നതാണെന്ന് ബഷീര് മൊഴി നല്‍കിയെന്നാണ് പോലീസ് പറയുന്നത്. സംഭവത്തിന് കാരണം വ്യക്തമായിട്ടില്ല. പണം നല്‍കുന്നതിനെ ചൊല്ലിയുള്ള തര്‍ക്കമാണ് കൊലയിലേക്ക് നയിച്ചതെന്ന് കരുതുന്നു. കുന്നമംഗലം കളരിക്കണ്ടിയില് ദുരൂഹ സാഹചര്യത്തില് മരിച്ച നിലയില് കാണപ്പെട്ട ഷാഹിദയെ കൊന്നതാണെന്ന് നേരത്തെ സംശയമുണ്ടായിരുന്നു. കഴിഞ്ഞ തിങ്കളാഴ്ചയാണ് ഷാഹിദയെ മരിച്ച നിലയില് കണ്ടത്. ഈ സമയം ബഷീറിനെയും കുട്ടിയെയും കാണാതായിരുന്നു. ക്രൂരമായി പീഡിപ്പിച്ച ശേഷമാണ് ഷാഹിദയെ കൊന്നതെന്ന് കരുതുന്നു. യുവതിയുടെ കാലുകള് ഇസ്തിരിപ്പെട്ടി കൊണ്ട് പൊള്ളിച്ച നിലയിലായിരുന്നു. ഒന്നര വയസുള്ള മകളെ അന്ന് തന്നെ കണാതായി. തുടര്‍ന്ന് നടത്തിയ തിരച്ചിലിനൊടുവിലാണ് മൃതദേഹം കിട്ടിയിരിക്കുന്നത്.\nഷാഹിദ ക്രൂരമായി പീഡിപ്പിക്കപ്പെട്ടുവെന്ന് പോലീസ് ഇന്‍ക്വസ്റ്റില് തന്നെ ബോധ്യപ്പെട്ടിരുന്നു. ഇസ്തിരിപ്പെട്ടി ഉപയോഗിച്ച് രണ്ടു കാലുകളും പൊള്ളിച്ചിരുന്നു. ക്രൂരമായ മര്‍ദ്ദനമേറ്റ പാടുകളും ശരീരത്തിലുണ്ടായിരുന്നു. മുറിവുകള് പുതിയതാണെന്ന് പോലീസ് ഇന്‍ക്വസ്റ്റില് വ്യക്തമായി. മരണത്തിന് തൊട്ടുമുമ്പുണ്ടായ മുറിവാണിതെന്ന് പോലീസ് പറഞ്ഞു. പോസ്റ്റം മോര്‍ട്ടം റിപ്പോര്‍ട്ട് ലഭിച്ചാലേ കൂടുതല് കാര്യങ്ങള് വ്യക്തമാകൂ എന്നും പോലീസ് പറഞ്ഞു. ഷാഹിദയുടെ രണ്ടാം ഭര്‍ത്താവാണ് ബഷീര്. ഷാഹിദയുടെ ആദ്യ ഭര്‍ത്താവില് അവര്‍ക്ക് രണ്ടു മക്കളുണ്ട്. ഇവര് രണ്ടുപേരും ആദ്യ ഭര്‍ത്താവിന് ഒപ്പമാണ് താമസം. വിവാഹ മോചന സമയത്ത് ലഭിച്ച നഷ്ടപരിഹാര തുകയുമായി ബന്ധപ്പെട്ട തര്‍ക്കമാണ് ഇപ്പോഴത്തെ കൊലപാതകത്തിന് കാരണമെന്ന് പറയപ്പെടുന്നു. നഷ്ടപരിഹാരമായി കിട്ടിയ പണം ഉപയോഗിച്ച് ചെറിയ വീട് വച്ചായിരുന്നു ഷാഹിദയുടെ താമസം. ബാക്കി വന്ന കുറച്ച് സംഖ്യ ബാങ്കില് നിക്ഷേപിച്ചിട്ടുണ്ട്. ഈ സംഖ്യ കിട്ടണമെന്ന് ബഷീര് ഇടക്കിടെ ആവശ്യപ്പെടാറുണ്ടായിരുന്നു എന്നാണ് വിവരം. ഷാഹിദ മരിച്ച ദിവസം വീടിന്റെ വാതില് പുറത്തുനിന്ന് പൂട്ടിയ നിലയിലായിരുന്നു. വീട്ടില് എത്തിയ ബന്ധുവാണ് ഷാഹിദ മരിച്ച് കിടക്കുന്നത് ആദ്യം കണ്ടത്. വിളിച്ചിട്ട് ആരും വാതില് തുറക്കാത്തതിനെ തുടര്‍ന്ന് ജനലിലൂടെ നോക്കിയപ്പോഴാണ് മൃതദേഹം കിടക്കുന്നത് കണ്ടത്. പിന്നീട് ബഷീറിനെയും മകളെയും കണ്ടെത്താന് പോലീസ് വ്യാപക തിരച്ചില് നടത്തിയിരുന്നെങ്കിലും കണ്ടെത്തിയിരുന്നില്ല. കുട്ടിയുടെ മൃതദേഹം സരോവരത്തിന് അടുത്ത കനാലില് നിന്നാണ് ലഭിച്ചത്.\nhouse wife, kozhikode, latest news\nകോഴിക്കോട് സ്വദേശിയായ ജോലിക്കാരിയെ വീട്ടുടമസ്ഥ ഓട്ടോയില് കടത്താന് ശ്രമിച്ചു; സംഭവം ഇങ്ങനെ\nകോഴിക്കോട് അത്തോളിയില് ഭര്‍ത്താവ് ഭാര്യയെ വെട്ടിക്കൊന്നു


ബ്രസീലിലെ പ്രശസ്ത യുവ ഗായിക മരീലിയ മെന്തോന്‍സ വിമാനാപകടത്തില് മരിച്ചു | Pathanamthitta Media\nബ്രസീലിലെ പ്രശസ്ത യുവ ഗായിക മരീലിയ മെന്തോന്‍സ വിമാനാപകടത്തില് മരിച്ചു\nറിയോഡി ജനീറ : ബ്രസീലിലെ പ്രശസ്ത യുവ ഗായിക മരീലിയ മെന്തോന്‍സ (26) വിമാനാപകടത്തില് മരിച്ചു. ലാറ്റിന് ഗ്രാമി അവാര്‍ഡ് വിജയി കൂടിയാണ് മരീലിയ. വെള്ളിയാഴ്ചയായിരുന്നു അപകടമെന്ന് മരീലിയയുടെ മരണവാര്‍ത്ത സ്ഥിരീകരിച്ചു കൊണ്ട് അധികൃതര് വ്യക്തമാക്കി. അപകടത്തില് പെട്ട ചെറുവിമാനത്തില് ഒപ്പമുണ്ടായിരുന്ന മരീലിയയുടെ പ്രോഗാം പ്രൊഡ്യൂസര് കൂടിയായ അമ്മാവനും രണ്ട് പൈലറ്റുമാരും അപകടത്തില് മരിച്ചതായാണ് പ്രാഥമിക വിവരം.\n2019 ല് ലാറ്റിന് ഗ്രാമി അവാര്‍ഡ് നേടിയ മരീലിയ മെന്തോന്‍സയ്ക്ക് ബ്രസീലിലും മറ്റു രാജ്യങ്ങളിലും വന് ആരാധകവൃന്ദമുണ്ട്. മരീലിയയുടെ ഗാനങ്ങളെല്ലാം തന്നെ വന് ഹിറ്റുകളാണ്. മിനാസ് ഗെരെയ്സിലേക്കുള്ള യാത്രയില് ഏറെ ആവേശത്തിലായിരുന്ന മരീലിയ അപകടത്തിന് മണിക്കൂറുകള്‍ക്ക് മുമ്പ് വിമാനത്തില് നിന്നുള്ള വീഡിയോ ഇന്‍സ്റ്റഗ്രാമില് പങ്കു വെക്കുകയും ചെയ്തിരുന്നു.\nബ്രസീലിയന് നഗരമായ കാരതിങ്കയില് വെള്ളിയാഴ്ച നടക്കാനിരുന്ന സംഗീതപരിപാടിക്കായുള്ള യാത്രക്കിടെയാണ് അപകടമുണ്ടായത്. അപകടകാരണത്തെ കുറിച്ച് അന്വേഷണം ആരംഭിച്ചതായി അധികൃതര് അറിയിച്ചു. പ്രദേശത്ത് സ്ഥാപിച്ചിട്ടുള്ള പവര് ആന്റിനയുമായി വിമാനം കൂട്ടിയിടിച്ചിട്ടുണ്ടാവാമെന്ന് കരുതുന്നതായി പ്രാദേശിക പോലീസ് മേധാവി ഇവാന് ലോപസ് സൂചിപ്പിച്ചു. വെള്ളച്ചാട്ടത്തിന് സമീപത്തുള്ള പാറക്കെട്ടുകളിലാണ് വിമാനത്തിന്റെ തകര്‍ന്നുവീണ ഭാഗങ്ങള് കണ്ടെത്തിയത്.\nPrevious articleതെരഞ്ഞെടുപ്പ് പ്രചാരണത്തില് ജി. സുധാകരന് വീഴ്ച വരുത്തിയെന്ന് സിപിഎം ; നടപടിയുണ്ടായേക്കും\nNext articleപ്രായപൂര്‍ത്തിയാകാത്ത പതിനഞ്ച്കാരിയെ തട്ടിക്കൊണ്ടുപോയി ലൈംഗീകമായി പീഡിപ്പിച്ച യുവാവ് പിടിയില്


മുഹമ്മയില് 42 വര്‍ഷം എകെജി: സുശീല പാര്‍ട്ടിയോട് ആവശ്യപ്പെട്ട വിവാഹമെന്ന് ടി കെ പളനി\nSat Oct 20 2018 10:56:38 GMT+0530 (IST)\nNarada Desk| Updated On: 2018-01-09 03:30:21.0 | Location : കൊച്ചി\nവി ടി ബല്‍റാം എംഎല്‍എയുടെ വിവാദ പരാമര്‍ശത്തെ മുന്‍നിര്‍ത്തി എകെജി അന്ത്യവിശ്രമം കൊള്ളുന്ന മുഹമ്മയിലേയ്ക്ക് നാരദ. ടി കെ പളനി എകെജിക്കും സുശീല ഗോപാലനും ഏറെ സമീപത്തുണ്ടായിരുന്ന സഖാവാണ്. എകെജി മരിക്കുമ്പോള് മാരാരിക്കുളം ഏരിയ സെക്രട്ടറിയായിരുന്നയാള്. സുശീല ഗോപാലനെ മുഖ്യമന്ത്രിയാക്കാന് മാരാരിക്കുളത്ത് വി എസിനെ തോല്‍പ്പിച്ചു എന്ന ആരോപണം നേരിട്ട് പാര്‍ട്ടിയില് നടപടി നേരിട്ടയാള്- ടി കെ പളനിക്ക് സുശീലയേയും എകെജിയേയും കുറിച്ച് പറയാനുണ്ട്\nഎകെജി അന്ത്യവിശ്രമം കൊള്ളുന്നത് ആലപ്പുഴ ജില്ലയിലെ മുഹമ്മയിലാണ്. ഭാര്യ സുശീലാ ഗോപാലന്റെ വീട്ടില്. സുശീലയെ വിവാഹം കഴിച്ച ശേഷം 42 വര്‍ഷമാണ് അദ്ദേഹം മുഹമ്മയില് താമസിച്ചത്. അക്കാലത്ത് പ്രദേശത്തെ പാര്‍ട്ടി നേതാവായിരുന്നു ടി.കെ പളനി. എകെജി മരിക്കുമ്പോള് മാരാരിക്കുളം ഏരിയ സെക്രട്ടറിയായിരുന്നയാള്. വി.എസ് അച്യുതാനന്ദന് മാരാരിക്കുളത്ത് പരാജയപ്പെട്ടപ്പോള് തെരഞ്ഞെടുപ്പ് കമ്മറ്റിയെ നയിച്ചതും പളനിയാണ്. ആ പരാജയത്തിന്റെ പേരില് സിപിഎമ്മില് നിന്ന് നടപടി നേരിട്ടു. നാളുകള്‍ക്കു ശേഷം സിപിഎമ്മില് മടങ്ങിയെത്തി. മാസങ്ങള്‍ക്കു മുന്‍പ് അദ്ദേഹം സിപിഐയിലേയ്ക്ക് മടങ്ങി. എകെജിയോടും സുശീലയോടും അടുത്ത ബന്ധം പുലര്‍ത്തിയിരുന്ന നേതാവാണ് പളനി. പളനി വിശദമായി എകെജിയുടെ മുഹമ്മയിലെ കാലത്തെക്കുറിച്ച് സംസാരിക്കുന്നു.\nഎകെജിയുമായി ബന്ധപ്പെട്ട് വിടി ബല്‍റാം എംഎല്‍എ വിവാദപരമായ പരാമര്‍ശം നടത്തിയത് വലിയ രീതീയിലുള്ള ചര്‍ച്ചയ്്ക്ക് വഴിവെച്ചിരിക്കുകയാണ്. വിടി ബല്‍റാമിന്റെ ഈ പരാമര്‍ശത്തോട് എങ്ങനെയാണ് പ്രതികരിക്കുന്നത്?\nഎകെജി ആരാലും തന്നെ അവമതിക്കപ്പെടുന്ന ഓരാളല്ല. എല്ലാവരാലും ആദരിക്കപ്പെടുന്ന ഒരു മഹാവ്യക്തിയാണ്. എകെജി പാര്‍ലമെന്റില് ഉണ്ടായിരുന്നപ്പോള് അദ്ദേഹത്തിന്റെ പ്രസംഗം നടക്കുന്ന ദിവസം പണ്ഡിറ്റ് ജവഹര്‍ലാല് നെഹ്‌റു മറ്റെന്തൊക്കെ പരിപാടികള് അദ്ദേഹത്തിനുണ്ടായിരുന്നാലും, അവയൊക്കെയും മാറ്റിവെച്ച് ആ യോഗത്തില് പങ്കെടുക്കുമായിരുന്നു. ഇന്ത്യ നിറഞ്ഞു നിന്ന പോരാളിയാണ് അദ്ദേഹം. സമൂഹത്തിന് വേണ്ടി എത്രയോ ത്യാഗങ്ങളല്ലാതെ മറ്റെന്താണ് അദ്ദേഹത്തെക്കുറിച്ച് പറയാനുള്ളത്. അഞ്ചു പൈസയുടെ സമ്പാദ്യമോ, സ്വകാര്യ താല്‍പര്യങ്ങളോ വെച്ചു പുലര്‍ത്താത്ത വ്യക്തിയാണ് അദ്ദേഹം. അങ്ങനെയൊരു വ്യക്തിയെക്കുറിച്ച് ബല്‍റാമിനെ പോലുള്ള ഒരാള് എന്തെങ്കിലും മോശമായി പറഞ്ഞാല് അത് അപലപിക്കപ്പെടെണ്ടതാണ് എന്നുമാത്രമല്ല അങ്ങേയാറ്റം പ്രതിഷേധാര്‍ഹവുമാണ്.\nഎത് വയസിലാണ് എകെജിയെ കാണുന്നത്? സഖാവുമായുള്ള വ്യക്തി ബന്ധം എങ്ങനെയായരുന്നു?\n1965ലാണ് ഞാന് എകെജിയെ ആദ്യമായി കാണുന്നത്. പാര്‍ട്ടി നേതാവെന്ന നിലയിലുള്ള വ്യക്തി ബന്ധവും അടുപ്പവും അദ്ദേഹവുമായി ഉണ്ടായിരുന്നു. ഞാന് പാര്‍ട്ടിയുടെ ലോക്കല് കമ്മിറ്റി മെമ്പര് ആയി പ്രവര്‍ത്തിക്കുമ്പോള് മിക്കവാറും എകെജിക്ക് മറ്റ് പരിപാടികളൊന്നും ഇല്ലാത്ത ദിവസങ്ങളില് അദ്ദേഹവുമായി സംസാരിക്കുമായിരുന്നു. മുഹമ്മയില് പരിപാടിയുള്ളപ്പോള് അതില് സംസാരിക്കുമായിരുന്നു.\nഎകെജി മുഹമ്മയില് എത്രകാലം താമസിച്ചിരുന്നു?\n40-42 വര്‍ഷത്തോളം കാലം അദ്ദേഹം മുഹമ്മയില് താമസിച്ചിരുന്നു. ആ സമയത്ത് അദ്ദേഹം ആലപ്പുഴയില് സജീവമായി പ്രവര്‍ത്തിച്ചിരുന്നു. അദ്ദേഹം കണ്ണൂരില് നിന്നും ഇങ്ങോട്ട് വരികയും ഇവിടെ സജീവമായി പ്രവര്‍ത്തിക്കുകയും ചെയ്തു. പിന്നെ വിവാഹം കഴിഞ്ഞതിന് ശേഷം ഇവിടെ മുഹമ്മയില് തന്നെ സ്ഥിര താമസമാക്കി. ആ സമയത്ത് വീട് എന്ന നിലയില് സുശീല ഗോപാലന്റെ വീട്ടിലായിരുന്നു താമസിച്ചിരുന്നത്.\nഎകെ ഗോപാലൻ ഭാര്യ സുശീല ഗോപാലനൊപ്പം\nഅദ്ദേഹം ആലപ്പുഴയില് പാര്‍ട്ടിയില് വളരെ സജീവമായി നില്‍ക്കുകയും പിന്നീട് ഇടുക്കിയിലെ കര്‍ഷക സമരത്തിന്റെ പേരില് പാര്‍ട്ടിയില് നിന്ന് നടപടി നേരിടുകയും ചെയ്തിരുന്നല്ലോ?\nഅതിനെ നടപടി എന്ന് കാണാന് കഴിയില്ല. സാധാരണയായി കമ്മ്യൂണിസ്റ്റ് പാര്‍ട്ടിക്കകത്ത് പ്രവര്‍ത്തിക്കുന്നവര്‍ക്കിടയില് ആശയപരമായ ചില പ്രശ്‌നങ്ങള്‍ഉണ്ടാകും. അതില് ചിലരുടെ കാഴ്ച്ചപ്പാട് വ്യത്യസ്തമായിരിക്കും. അവര് അതില് ഉറച്ചു നില്‍ക്കുകയും ചെയ്‌തെന്നിരിക്കും. അങ്ങനെയുള്ള സന്ദര്‍ഭങ്ങളില് എല്ലാവരും കൂടിയിരുന്ന് നടക്കുന്ന സംവാദത്തിനൊടുവില് ഒരു തീരുമാനമെടുക്കും. ആ തീരുമാനത്തില് ഐക്യപ്പെട്ട് പ്രവര്‍ത്തിച്ച് പോരുകയാണ് സാധാരണ കീഴ്‌വഴക്കം. 1968ല് അത്തരത്തില് ആശയപരമായ ഒരു തര്‍ക്കം ഉണ്ടായിരുന്നു. പക്ഷേ അതില് വലിയ നടപടിയൊന്നും എടുത്തതായി എനിക്കറിയില്ല. ലഅദ്ദേഹം അവസാന കാലം വരെ മുഹമ്മയിലായിരുന്നു. അദ്ദേഹം വടക്കന് ജില്ലകളെ പ്രതിനിധീകരിച്ചാണ് പാര്‍ലമെന്റ് മത്സരത്തിലൊക്കെ നിന്നിട്ടുള്ളത്.\nപാവങ്ങളുടെ പടത്തലവല് എന്ന് അദ്ദേഹത്തെ വിശേഷിപ്പിച്ചിരുന്നു. നിരവധി പാവങ്ങള്‍ക്ക് സഹായംനല്‍കിയിട്ടുണ്ട് അദ്ദേഹം. എകെജിയെക്കുറിച്ച് ഇത്തരത്തില് രേഖപ്പെടാത്ത നിരവധി കാര്യങ്ങളുണ്ടാവില്ലേ?\nഅദ്ദേഹത്തെ പാവങ്ങളുടെ പടത്തലവന് എന്ന പേര് സമ്പാദിക്കുന്നത് കര്‍ഷക സമരവുമായി ബന്ധപ്പെട്ടാണ്. അതിനാണ് അദ്ദേഹത്തിന് നേരെ പാര്‍ട്ടി നടപടി എടുത്തത്. കര്‍ഷക സമരത്തില് അവിടെയുള്ള മലയോര കൃഷിക്കാര് വലിയ വെള്ളപ്പൊക്കം വന്ന് പട്ടിണിയിലായി. അങ്ങനെ അവര് ഒരു സമരത്തിലേര്‍പ്പെട്ടു. ഈ സമരത്തിന് പാര്‍ട്ടി എതിര്‍പ്പ് ലംഘിച്ച് നിരാഹാരം കിടന്നു. അതില് അദ്ദേഹം പറഞ്ഞ കാര്യം മനുഷ്യര്‍ക്ക് വേണ്ടിയാണ് നമ്മള് പ്രവര്‍ത്തിക്കുന്നത്. ആ മനുഷ്യരെ രക്ഷിക്കുന്നതിന് പകരം പാര്‍ട്ടി തീരുമാനം എന്ന് പറഞ്ഞ് അതിനെ കണ്ടില്ല എന്ന് നടിക്കുന്നത് ശരിയല്ല എന്നാണ്.\nആ സമരത്തിലൂടെ അദ്ദേഹത്തിന് അസുഖങ്ങള് പിടിപെട്ടു. അദ്ദേഹംം സ്വന്തം ജീവന് നോക്കാതെ ജനങ്ങല്‍ക്ക് വേണ്ടി സമരത്തിലേര്‍പ്പെട്ട മനുഷ്യനാണ്. അങ്ങനെയൊരു ത്യാഗിയാണ് എകെജി. ഗുരുവായൂര് സത്യാഗ്രഹം ഇത് നേരിട്ട് അറിഞ്ഞതല്ല. എകെജി എന്ന വ്യക്തിയെ പാവങ്ങളുടെ പടത്തലവന് എന്ന് വിളിക്കുന്നത് ഇതുകൊണ്ടൊക്കെ തന്നെയാണ്.\nപുതിയ തലമുറയില് പെട്ട വ്യക്തിയാണ് ബല്‍റാം. അവര് കുട്ടികളാണ്, അറിവില്ലായ്മകൊണ്ട് പറയുന്നതാണ്. എന്നാല് ചരിത്രത്തിന് മുന്നില് നാളെ മുട്ട് കുത്തേണ്ടിവരും. അവര് അതിന് സമാധാനം പറയേണ്ടിവരും എന്ന കാര്യത്തില് യാതൊരു സംശയവുമില്ല. ബല്‍റാമിനെപ്പോലെ രാഷ്ട്രീയത്തില് നില്‍ക്കണമെന്ന് ആഗ്രഹിക്കുന്ന ഒരു വ്യക്തി അത്തരം പരാമര്‍ശങ്ങള് നടത്തുന്നത് സത്യവുമല്ല. ഇന്ദിരാഗാന്ധിയെക്കാള് പ്രവര്‍ത്തനങ്ങല് നടത്തിയ വ്യക്തി കൂടിയാണ് എകെജി.\nഎകെജി ഒരു ബാലപീഡകനായിരുന്നു എന്ന രീതിയിലാണ് വിടി ബല്‍റാം പറഞ്ഞിരിക്കുന്നത്. അദ്ദേഹത്തിന്റ വ്യക്തി ജീവിതത്തിലേക്ക് കടന്നു കയറുന്ന രീതിയിലുള്ള ആരോപണമാണ് ഉയര്‍ത്തിയിരിക്കുന്നത്?\nബല്‍റാം അതിലെന്തിനാണ് ഇത്രയധികം വ്യാകുലപ്പെടുന്നത്. സുശീലയ്ക്ക് എകെജിയെ വിവാഹം ചെയ്യാന് ഇഷ്ടമായിരുന്നു. സുശീലയാണ് എകെജിയെ വിവാഹം കഴിക്കണമെന്ന ആഗ്രഹം പാര്‍ട്ടിയെ അറിയിച്ചത്. പാര്‍ട്ടി അതനുവദിച്ച് കല്യാണം നടത്തുകയായിരുന്നു. ഒന്നും കിട്ടാത്തതുകൊണ്ട് എന്തെങ്കിലും പറഞ്ഞ് ഒരു നേതാവിനെ ആക്രമിക്കുക എന്നതാണ് ഇവിടെ ബല്‍റാം ചെയ്തിരിക്കുന്നത്. ബല്‍റാം ഇപ്പോള് ചെയ്യേണ്ടത് അവരുടെ പാര്‍ട്ടിയെ തന്നെ ശരിയായ വിധത്തില് സംഘടിപ്പിക്കുക എന്നതാണ്. ഇന്ത്യന് രാഷ്ട്രീയത്തിന്റെ ഇപ്പോഴത്തെ അവസ്ഥ മനസ്സിലാക്കി കോണ്‍ഗ്രസിന്റെ നയവും നിലപാടുകളും മാറ്റി ജനങ്ങളെ സംഘടിപ്പിക്കുന്നതില് പങ്കെടുക്കുകയാണ് വേണ്ടത്.\nടി കെ പളനി\nകുട്ടികളുടെ എകെജി എന്ന രീതിയില് സ്‌നേഹമുള്ള വ്യക്തിയെന്ന നിലയില് എങ്ങനെയായിരുന്നു എകെജി?\nഎകെജി വലിയ ഒരു മനുഷ്യ സ്‌നേഹിയായിരുന്നു. കുട്ടികളെ നല്ല രീതിയില് വളര്‍ത്തിയെടുക്കുന്നതിനായി ശ്രമിച്ച വ്യക്തിയായിരുന്നു. കുട്ടികളുടെ കാര്യത്തില് പ്രത്യേകമായ കരുതല് നല്‍കിയിരുന്നു. യുവജനങ്ങളുടെ ഭാവിയെക്കുറിച്ച് വളരെ വലിയ കാഴ്ച്ചപ്പാടുണ്ടായിരുന്ന നേതാവാണ് . അതുകൊണ്ട് തന്നെ ബാലസംഘങ്ങള് ഉണ്ടാവുകയും അതില് നിന്ന് എസ്എഫ്‌ഐ ഉണ്ടാവുകയും പിന്നീട് ഡിവൈഎഫ്‌ഐ ഉണ്ടാുകയും ചെയ്തു. അങ്ങനെ യുവജനങ്ങള്‍ക്കുവേണ്ടി പ്രവര്‍ത്തിക്കുന്നതില് ക്രിയാതമകമായ നേതൃത്വം ഉണ്ടാക്കുന്നതില് വലിയൊരു പങ്ക് വഹിച്ച നേതാവായിരുന്നു എകെജി.\nബാലസംഘം പോലുള്ള പ്രസ്ഥാനങ്ങള് വളര്‍ന്നു വരുന്നതില് എകെജി വഹിച്ച നേതൃത്വപരമായ പങ്ക്?\nഅമ്പലങ്ങള്, പത്ര-മാധ്യമ സംഘങ്ങള് എന്നിവയുടെ നേതൃത്വത്തില് സംഘടിപ്പിക്കുന്ന ബാലജന സഖ്യവും മറ്റ് അനുബന്ധ പരിപാടികള് നടത്തിയിരുന്നു. ഇവയെല്ലാം വളര്‍ന്ന് വന്ന് ചേക്കേറിയിരുന്നത് കോണ്‍ഗ്രസിലായിരുന്നു. അതിന് ബദലായി കമ്മ്യൂണിസ്റ്റ് പാര്‍ട്ടി കൊണ്ടുവന്നതാണ് ബാലസംഘത്തിന് ജന്മം നല്‍കിയത്. ഇത് ദീര്‍ഘവീക്ഷണമില്ലാതെ ചെയ്ത കാര്യമൊന്നുമല്ല. ആളുകളെ കൈകൊട്ടി വിളിച്ചുകൂട്ടുന്ന പരിപാടിയല്ല അത്. കാര്യങ്ങള് പഠിച്ച് നടപ്പിലാക്കിയ പദ്ധതിയാണിത്. അതില് നേതൃത്വപരമായ പങ്ക് വഹിച്ച വ്യക്തിയാണ് എകെജി. അദ്ദേഹമടക്കമുള്ളവര് ഇരുന്ന് തീരുമാനിച്ച പ്രകാരമാണ് അത് നടപ്പിലായത്.\nഎകെജിയുടെ മൂല്യങ്ങള് പഠിക്കുന്നത് ഇന്ന് കുറവാണ്. അതിലൊന്നും ഇപ്പോള് ആരും മൂല്യം കല്‍പിക്കുന്നില്ല. ഇത്തരത്തിലുള്ള കടന്നാക്രമണങ്ങള് നടക്കുമ്പോള് മാത്രമാണ് നേതൃത്വം ഞെട്ടുന്നത്. ആ പാര്‍ട്ടി എന്നത് ആശയപരമായും പ്രത്യയശാസ്ത്ര പരമായും എന്തെല്ലാം പറഞ്ഞാലും ബലവത്തല്ല. അതിന് മുന്നേറാന് ബദ്ധപ്പാടുണ്ട്. ആശയ ദാര്‍ഢ്യമുള്ള പാര്‍ട്ടിക്ക് മാത്രമേ പ്രസ്ഥാനം കെട്ടിപ്പടുക്കാന് നേതൃത്വം കൊടുക്കാന്‍കഴിയുകയുള്ളൂ. ഇന്ന് അതില്ല എന്നതാണ് സത്യം.\nഎകെജിയുടെ അവസാന നിമിഷം എവിടെയായിരുന്നു?\nഅദ്ദേഹം തിരുവനന്തപുരത്തായിരുന്നു. എകെജി സ്റ്റേറ്റ് കമ്മിറ്റിയുടെ മേല്‍നോട്ടത്തില് ചികിത്സയിലായിരുന്നു.\nഅദ്ദേഹത്തിന്റെ പുസ്തകങ്ങള് രചിക്കുന്ന സമയത്ത് എവിടെയായിരുന്നു?\nകൂടുതലും കണ്ണൂരിവല് വെച്ചു തന്നെയാണ് പുസ്തകങ്ങള് ഒക്കെ എഴുതിയിട്ടുള്ളത്.\nഎകെജി പാര്‍ട്ടിയില് ഉള്ള ഇതേ കാലയളവില് തന്നെ അദ്ദേഹത്തിന്റെ ഭാര്യ സുശീലയും പാര്‍ട്ടിയില് സജീവമായിരുന്നല്ലോ?\nഅതെ. പാര്‍ട്ടി പ്രവര്‍ത്തനത്തില് സുശീല സഖാവ് സജീവമായിരുന്നത് ആവശ്യമായിരുന്നു എന്ന തന്നെയായിരുന്നു പാര്‍ട്ടിയുടെ വിലയിരുത്തല്. സുശീല സഖാവ് മാരാരിക്കുളത്ത് മത്സരിക്കുമ്പോള് എന്റെ നേതൃത്വപരമായ പങ്കുണ്ട്. അമ്പലപ്പുഴയില് നിന്ന് മത്സരിച്ച് മന്ത്രിയായിരുന്ന ഘട്ടത്തില് എനിക്ക് നിര്‍ണായകമായ പങ്കില്ല. എന്നാല് ഇതില് എന്നെയും ഉള്‍പ്പെടുത്തിക്കൊണ്ട് ഉണ്ടായിരുന്ന ആരോപണങ്ങള് വസ്തുതാ വിരുദ്ധമാണ്. ഞാന് പാര്‍ട്ടിയുടെ അച്ചടക്കത്തില് പൂര്‍ണമായും വിശ്വസിക്കുന്നതും അതില് നിലകൊള്ളുന്നതുമായ വ്യക്തിയാണ്. അപ്പോള് ഇവിടെ ഏരിയാ കമ്മിറ്റിയില് ഉണ്ടായിരുന്ന ഞാന് വേറെ മണ്ഡലത്തില് മത്സരിക്കുന്ന സുശീല സഖാവിനെ മന്ത്രിയാക്കണമെന്ന് ആഗ്രഹിച്ചെന്നുള്ള ആരോപണം വസ്തുതാ വിരുദ്ധമാണ്. അത് ദുരാഗ്രഹികള്‍ക്കല്ലാതെ വേറാര്‍ക്ക് തോന്നും. എനിക്ക് പാര്‍ട്ടി തീരുമാനമല്ലാതെ ഇന്നോളം വേറൊന്ന് നടപ്പാക്കിയിട്ടില്ല. സുശീല സഖാവ് മത്സരിക്കുന്ന സമയത്ത് എംപിയായിരുന്നു എകെജി. പാര്‍ട്ടി തീരുമാനിച്ചു, അത് നടപ്പിലാക്കി, അത്രമാത്രം.\nഎകെജി ജീവിച്ചിരിക്കെയാണ് സുശീല മത്സരിക്കുന്നതും എംപിയാകുന്നതും. ഭാര്യ മത്സരിക്കുന്നു എന്ന പ്രത്യേക താല്‍പ്പര്യം അദ്ദേഹം കാണിച്ചിരുന്നോ?\nഅതേ തെരഞ്ഞെടുപ്പില് എകെജിയും മത്സരിക്കുന്നുണ്ട്. പാര്‍ട്ടിയുടെ തീരുമാനമായിരുന്നു സുശീല മത്സരിക്കണമെന്നത്. ഡല്‍ഹിയിലേയ്ക്ക് പോകുമ്പോള് സുശീലയും അദ്ദേഹത്തിന് ഒപ്പമുണ്ടാകണമെന്ന് പാര്‍ട്ടി ആഗ്രഹിച്ചിരുന്നു. സുശീല മത്സരിച്ച സമയത്ത് തെരഞ്ഞെടുപ്പിന് നേതൃത്വം നല്‍കിയ ആളാണ് ഞാന്. ഭാര്യ മത്സരിക്കുന്നു എന്ന ഒരു പ്രത്യേകതയും അദ്ദേഹം കാണിച്ചിട്ടില്ല. സുശീല മത്സരിക്കുന്ന മണ്ഡലത്തില് പ്രസംഗിച്ചിരുന്നോ എന്നു പോലും ഓര്‍ക്കുന്നില്ല.\nപാവങ്ങളുടെ പടത്തലവന് എന്ന് ആരാണ് അദ്ദേഹത്തെ വിശേഷിപ്പിച്ചത്?\nഇടുക്കിയിലെ കര്‍ഷക സമരത്തില് സമര സേനാനികളായിട്ടുള്ള ആളുകളാണ് ഇങ്ങനെ ആദ്യമായി വിശേഷിപ്പിക്കുന്നത്. പിന്നീട് പത്രങ്ങളിലൂടെയാണ് ഇങ്ങനെയൊരു വിശേഷണം അറിയപ്പെടുന്നത്.\nസഖാവിന്റെ പാര്‍ട്ടി പ്രവര്‍ത്തനം വീണ്ടും സജീവമായത് അറിഞ്ഞു. ഇപ്പോള് എങ്ങനെ പോകുന്നു. സിപിഐലേക്ക് മടങ്ങി എന്ന് അറിയാന് സാധിച്ചല്ലോ?\nഅതെ. ഞാന് പ്രവര്‍ത്തനം തുടങ്ങിയ പാര്‍ട്ടിയാണ് സിപിഐ. 1953ല് ആണ് സിപിഐയില് ചേര്‍ന്നത്. പിന്നീട് പാര്‍ട്ടി ഭിന്നിക്കപ്പെട്ടപ്പോള് സിപിഎമ്മിന്റെ കൂടെ നിന്നു. ആദ്യം ഇടതുപക്ഷവും പിന്നീട് സിപിഐഎമ്മും ആയി. അതിന് ശേഷം സജീവമായി പ്രവര്‍ത്തിച്ചു. പാര്‍ട്ടി ഏര്‍പ്പെടുത്തിയല്ലോ. പ്രവര്‍ത്തനങ്ങളും നല്ല രീതിയില് നിര്‍വഹിക്കാന് കഴിഞ്ഞു എന്നാണ് എന്റെ വിശ്വാസം. ഇപ്പോള് പാര്‍ട്ടി സംഘടനാപരമായ പ്രത്യയ ശാസ്ത്രപരമായ കാഴ്ച്ചപ്പാട് കാത്തു സൂക്ഷിക്കുന്നതില് പാര്‍ട്ടി പ്രസംഗിക്കുന്നതല്ലാതെ പാര്‍ട്ടിക്ക് താല്‍പര്യമില്ല.\nസിപിഎമ്മില് നില്‍ക്കാന് തീരുമാനിച്ചതില് എകെജിയുടെ സ്വാധീനമുണ്ടോ?\nഎകെജിയുടെയും ഇഎംഎസിന്റെയുമൊക്കെ സ്വാധീനമുണ്ട്. അത് വ്യക്തിപരമായി സംസാരിച്ചതുകൊണ്ടല്ല. അവര് രണ്ടുപേരും കൂടി പങ്കെടുക്കുന്ന കോണ്‍ഫറന്‍സ് ആലപ്പുഴ നടന്നു. അതില് പങ്കെടുത്തപ്പോള് ഇവരുടെ പ്രസംഗങ്ങളും നിലപാടും എന്നെ വളരെയധികം സ്വാധീനിച്ചു. അതൊക്കെയാണ് സിപിഎമ്മില് നിലനില്‍ക്കാന് കാരണം.\nസിപിഐ ശക്തമായി നില്‍ക്കുന്ന ആലപ്പുഴയില് പാര്‍ട്ടിയില് വിഭജനം കഴിഞ്ഞ് സിപിഎം ശക്തി പ്രാപിക്കുമ്പോള് എകെജി താമസിക്കുന്നുണ്ട്. ആ കാലയളവ് വലിയൊരു നിര്‍ണായകമായ കാലഘട്ടമല്ലേ?\nപുതിയപ്രസ്ഥാനമുണ്ടാകുന്നു, അത് മുന്നോട്ട് വരുന്നു എന്നിങ്ങനെയുള്ള നീക്കങ്ങള് ഉണ്ടാകുന്നത് ആ സമയത്താണ്. ആ സമയത്ത് എകെജിയുടെയൊക്കെ പ്രവര്‍ത്തനം പ്രാധാന്യമുള്ളതായിരുന്നു. ഒരു സഹോദരപ്രസ്ഥാനം എന്ന സ്‌നേഹം നിലനിര്‍ത്തിക്കൊണ്ട് തന്നെയാണ് സിപിഐയില് നിന്ന് സിപിഎം വേര്‍പെടുന്നത്. ഒരിക്കലും സിപിഐക്കെതിരെ വിദ്വേഷകരമായ പ്രസ്താവനകള് നടത്തിയിട്ടില്ല.\nഒരു ഘട്ടത്തില് തെറ്റിദ്ധാരണകള് ഉണ്ടായെങ്കില് തിരുത്തപ്പെടും, കമ്മ്യൂണിസ്റ്റ് പ്രസ്ഥാനങ്ങള് വീണ്ടും ഒന്നാകും, അങ്ങനെ ഇന്ത്യന് തൊഴിലാളി വര്‍ഗത്തെ നയിക്കാനുള്ള ശക്തി പുനഃസംഭരിക്കും എന്നൊക്കെത്തന്നെയാണ് പാര്‍ട്ടി നേതാക്കള് അടക്കമുള്ളവരുടെ വിശ്വാസമെന്നാണ് മനസ്സിലാക്കിയിട്ടുള്ളത്.\nT K Palani


സകല കമ്പനികളെയും ഞെട്ടിച്ച് നൂബിയ; ഡിസൈൻ തന്നെ മതിയാകും ഇത് വാങ്ങാൻ | Nubia’s Gaming Smartphone - Malayalam Gizbot\nUpdated: Saturday, April 21, 2018, 15:28 [IST]\nഗെയിമിംഗ് ലാപ്ടോപ്പുകളെ പോലെ തന്നെ ഗെയിമിംഗ് ഫോണുകൾക്കും ഇപ്പോൾ ആരാധകർ ഏറി വരികയാണ്. നൂബിയ, ഷവോമി, റേസർ എന്നിവരെല്ലാം തന്നെ അവരുടെ മികവാർന്ന ഗെയിമിംഗ് ഫോണുകൾ അവതരിപ്പിക്കുകയുണ്ടായി. ഈ കൂട്ടത്തിൽ ഏറെ ശ്രദ്ധയാകർഷിക്കുന്ന ഒരു മോഡൽ ഈയടുത്ത് ഇറങ്ങുകയുണ്ടായി. നൂബിയയുടെ റെഡ് മാജിക്ക് എന്ന ഗെയിമിംഗ് ഫോൺ. അതിഗംഭീര സവിശേഷതകൾ എന്നാൽ താങ്ങാൻ പറ്റുന്ന വിലയിൽ തന്നെ അവതരിപ്പിച്ചു എന്നതാണ് ഇതിന്റെ ഏറ്റവും വലിയ പ്രത്യേകത. 399 ഡോളർ, അതായത് ഏകദേശം 26000 രൂപയോളമാണ് ഇതിന് വിലയിട്ടിരിക്കുന്നത്. ഫോണിന്റെ സവിശേഷതകൾ എന്തൊക്കെയാണെന്ന് നോക്കാം.\nഎവിടെ എന്റെ ഫോണ്?' ഒരു ദിവസമെങ്കിലും ഇങ്ങനെ ചോദിക്കാത്തവര് ആരെങ്കിലും ഉണ്ടോ? ഏറ്റവും എളുപ്പത്തില് നഷ്ടപ്പെടുന്ന ഒരു ഉപകരമാണ് മൊബൈല് ഫോണ്. വിലയേറിയ മൊബൈല് ഫോണുകള് കൈവശമുളള പലര്‍ക്കും പലകുറി മൊബൈല് നഷ്ടപ്പെട്ട അല്ലെങ്കില് മോഷ്ടിച്ച കഥകള് പറയാനുണ്ടാകും.\nNubia’s Gaming Smartphone Offers Monstrous Specs For Just $399.


ദോഹ: ഖത്തറില് അടുത്ത വെള്ളിയാഴ്ച്ച മുതല് ജുമുഅ നമസ്‌ക്കാരത്തിന്റെ രണ്ടാം ബാങ്കിന് 20 മിനിറ്റ് മുമ്പ് പള്ളികള് തുറക്കുമെന്ന് ഔഖാഫ് മന്ത്രാലയം അറിയിച്ചു. രണ്ടാം ബാങ്കിന് 10 മിനിറ്റ് മുമ്പ് മാത്രമേ പള്ളികള് തുറക്കൂ എന്ന് കഴിഞ്ഞ ആഴ്ച്ച ഔഖാഫ് അറിയിച്ചിരുന്നു.\nഇനി ഒരു അറിയിപ്പ് ഉണ്ടാകുന്നത് വരെ ഈ ഇളവു നിലനില്‍ക്കുമെന്ന് മന്ത്രാലയം അറിയിച്ചു. മന്ത്രാലയം ട്വിറ്ററിലാണ് ഇക്കാര്യം അറിയിച്ചത്. പൊതു ആരോഗ്യ സൂചനകളും മറ്റ് നടപടികളും കണക്കിലെടുത്താണ് ഇളവ് അനുവദിച്ചിരിക്കുന്നത്.\nജുമുഅ പ്രാര്‍ഥനയ്ക്ക് കൂടുതല് പള്ളികള് അനുവദിക്കാനും തീരുമാനമായി. പ്രത്യേകിച്ചും ആളുകള് കൂടുതലുള്ള ഭാഗങ്ങളിലാണ് കൂടുതല് പള്ളികള് അനുവദിക്കുക. വിശ്വാസികള് കൊവിഡ് മാനദണ്ഡങ്ങളും അധികൃതരുടെ നിര്‍ദേശങ്ങളും പൂര്‍ണമായും പാലിക്കണമെന്നും മന്ത്രാലയം അഭ്യര്‍ഥിച്ചു.\nMosques Qatar Doha


ഇന്ത്യക്കാരുടെ വിദേശയാത്രകള്‍ക്ക് പിന്നില് ! | Why Indians Are Crazy About Going Abroad - Malayalam BoldSky\n» ഇന്ത്യക്കാരുടെ വിദേശയാത്രകള്‍ക്ക് പിന്നില് !\nഇന്ത്യക്കാരുടെ വിദേശയാത്രകള്‍ക്ക് പിന്നില് !\nUpdated: Monday, September 15, 2014, 15:15 [IST]\nഎല്ലാ ഇന്ത്യാക്കാരുടെയും തന്നെ സ്വപ്നമാണ് വിദേശരാജ്യങ്ങളില് പോവുക എന്നത്. ചിലരാകട്ടെ ഇക്കാര്യത്തില് വളരെ താല്പര്യമുള്ളവരാണ്. പുതിയതെന്തോ അവരെ കാത്തിരിക്കുന്നു എന്ന തരത്തിലാണ് അവരുടെ പെരുമാറ്റം.\nഎന്തായിരിക്കും ഈ വിദേശ സഞ്ചാരത്തിനുള്ള താല്പര്യത്തിന് പിന്നിലെ കാരണം? ഇതിന്‍റെ കാരണം എന്നത് വ്യക്തികള് തോറും വ്യത്യസ്ഥമായിരിക്കും. അതിനാല് തന്നെ എല്ലാവര്‍ക്കും ഒരേ മനോഭാവമാണ് എന്ന് കണക്കാക്കുന്നതില് അര്‍ത്ഥമില്ല.\nഇന്നത്തെ സാഹചര്യത്തില് വിദേശ സന്ദര്‍ശനം ഒരു ആവശ്യം എന്നതിനേക്കാള് സ്വന്തം സ്ഥിതി പ്രകടമാക്കാനുള്ള ഉപാധി കൂടിയാണ്. ഇന്ത്യാക്കാരുടെ വിദേശ സന്ദര്‍ശനത്തിന് പിന്നിലെ ഏഴ് കാരണങ്ങളാണ് ഇവിടെ പറയുന്നത്.\nതാരതമ്യങ്ങള് പ്രഥമപരിഗണന നേടുന്ന ഒരു സാമൂഹ്യാവസ്ഥയാണ് ഇന്ത്യയിലുള്ളത്. യുക്തിസഹമല്ലാത്ത വിലയിരുത്തുലുകളാണ് അവിടെ നടക്കുന്നത്. വിദേശത്ത് പോകുന്നത് സമൂഹത്തില് ഉയര്‍ന്ന പരിഗണന നേടിക്കൊടുക്കാന് സഹായിക്കും എന്നത് വിദേശയാത്രക്ക് പിന്നിലെ ഒരു പ്രധാന കാരണം തന്നെയാണ്.\n2. കുടുംബത്തിന്‍റെ സന്തോഷം\nതങ്ങളുടെ കുടുംബത്തിന്‍റെ സന്തോഷത്തിനായി വിദേശത്ത് പോകുന്നവരുണ്ട്. ഇത് പഠനത്തിന് പോകുന്ന വിദ്യാര്‍ത്ഥികളുടെ കാര്യത്തില് മാത്രമല്ല ബാധകമായിട്ടുള്ളത്.\n3. ഔദ്യോഗിക നേട്ടങ്ങള്\nഔദ്യോഗികമായ നേടങ്ങള് കൈവരിക്കാന് ഇന്ത്യയിലെ നിലവിലുള്ള വിദ്യാഭ്യാസ സംവിധാനങ്ങള് മതിയായതല്ല എന്ന് ചിന്തിക്കുന്നവര്, പ്രധാനമായും വിദ്യാര്‍ത്ഥികള് തങ്ങളുടെ ഔദ്യോഗിക രംഗത്തെ മികവിനായി വിദേശത്ത് പോകുന്നത് സാധാരണമാണ്.\n4. കൂടുതല് വരുമാനം\nകൂടുതല് പണം സമ്പാദിക്കാനുള്ള ഒരു വഴിയാണ് വിദേശത്ത് പോകുന്നത്. ഇന്ത്യാക്കാര് വിദേശത്ത് പോകുന്നതിന് പിന്നിലെ ഏറ്റവും പ്രധാനപ്പെട്ട കാരണവും ഇതുതന്നെയാണ്.\nസ്വന്തം രാജ്യത്ത് ഏറെ വര്‍ഷങ്ങള് ചെലവഴിച്ചവര് ഒരു പുതിയ തുടക്കത്തിനായി വിദേശത്ത് പോകാറുണ്ട്. ഭൂതകാലം അത്രക്കൊന്നും നല്ലതായിരുന്നില്ലെങ്കില്, ഒരു പുതിയ തുടക്കമിടുന്നത് ആകര്‍ഷകം തന്നൊയായിരിക്കുമല്ലോ?\n6. പുതിയ സംസ്കാരങ്ങള്\nഅനേകമാളുകള് യാത്രകള് ഇഷ്ടപ്പെടുന്നവരാണ്. പുതിയ സ്ഥലങ്ങള് സന്ദര്‍ശിക്കാനുള്ള ആഗ്രഹം വിദേശയാത്രകള്‍ക്ക് പിന്നിലെ ഒരു കാരണമാണ്.\n7. പുതിയ സൗഹൃദങ്ങള്\nപുതിയ സൗഹൃദങ്ങള്‍ക്കായി വിദേശത്ത് പോകുന്നവരുണ്ട്. പ്രത്യേകിച്ച് വിദ്യാര്‍ഥികള്. പുതിയ ആളുകളെ കാണുകയും പുതിയ സൗഹൃദങ്ങള് ഉണ്ടാക്കുകയും ചെയ്യുന്നത് രസകരമായ കാര്യം തന്നെയാണല്ലോ.\nഇന്ത്യയില് വിശ്വാസമര്‍പ്പിക്കാന് 10 കാരണങ്ങള്\nWhy Indians Are Crazy About Going Abroad\nHere are7reasons why Indians like to go abroad. Read on...


ആർ.എച്ച്. ടാണി - വിക്കിപീഡിയ\n1880 നവംബർ 30(1880-11-30)\n1962 ജനുവരി 16(1962-01-16) (പ്രായം 81)\nപ്രമുഖനായ ബ്രിട്ടിഷ് സാമൂഹിക-സാമ്പത്തിക ചരിത്രകാരനാണ് ആർ.എച്ച്. ടാണി. കിഴക്കൻ ലണ്ടനിലെ ചേരിനിവാസികളുടെ ജീവിതത്തെ ക്കുറിച്ചു വിശദമായി പഠിച്ച ടാണി, തൊഴിലാളികളുടെയും സാധാരണക്കാരുടെയും ജീവിതദുരിതങ്ങളിൽ ഉത്ക്കണ്ഠാകുലനായിരുന്നു. സാമൂഹികനീതി എന്ന ആദർശത്തോടു പ്രതിബദ്ധത പുലർത്തിയ ടാണി, തൊഴിലാളികൾക്കു മെച്ചപ്പെട്ട വിദ്യാഭ്യാസാവസരങ്ങൾ നൽകണമെന്ന് ശക്തമായി വാദിച്ചിരുന്നു. ഇദ്ദേഹത്തിന്റെ പുരോഗമനാശയങ്ങൾ 20-ാം ശ. -ത്തിലെ ബ്രിട്ടിഷ് തൊഴിലാളി പ്രസ്ഥാനത്തെ ഗണ്യമായി സ്വാധീനിച്ചിട്ടുണ്ട്. സാമ്പത്തികചരിത്ര രചനാരംഗത്ത് പുതിയ പ്രമേയങ്ങളും അന്വേഷണവിഷയങ്ങളും ആവിഷ്ക്കരിച്ചു എന്നതാണ് ടാണിയുടെ മുഖ്യസംഭാവന. 1540-നും 1640-നും ഇടയ്ക്കുള്ള ബ്രിട്ടിഷ് ചരിത്രം അറിയപ്പെടുന്നതു തന്നെ 'ടാണിയുടെ ശതകം' എന്നാണ്. മതതത്ത്വങ്ങളും ധാർമിക ചിന്തയും സാമ്പത്തിക വളർച്ചയും തമ്മിലുള്ള പരസ്പരബന്ധങ്ങൾ ചർച്ചാവിഷയമാക്കിയ ടാണി, ആധുനിക സാമ്പത്തികചരിത്ര വിജ്ഞാനീയത്തിനു പുതിയ മാനങ്ങൾ നൽകിയവരിൽ പ്രധാനിയാണ്.\n1880 ന. 30-നു കൽക്കത്ത (കൊൽ ക്കൊത്ത)യിൽ ജനിച്ചു. കൊൽ ക്കൊത്തയിലെ പ്രസിഡൻസി കോളജ് പ്രിൻസിപ്പലായിരുന്ന പിതാവ് ഒരു സംസ്കൃതപണ്ഡിതനുമായിരുന്നു. ഓക്സ്ഫഡ് യൂണിവേഴ്സിറ്റിയിൽ വിദ്യാഭ്യാസം പൂർത്തിയാക്കിയ ടാണി, 1913-ൽ ലണ്ടൻ സ്കൂൾ ഒഫ് ഇക്കണോമിക്സിൽ രത്തൻ ടാറ്റാ ഫൗണ്ടേഷന്റെ ഡയറക്ടർ ആയി നിയമിതനായി. പിന്നീട് അവിടെ സാമ്പത്തികചരിത്രവിഭാഗം റീഡറായും പ്രൊഫസ്സറായും സേവനമനുഷ്ഠിച്ചിട്ടുണ്ട്.\nസാമ്പത്തികചരിത്രരചനാ ശാഖയ്ക്കു നൽകിയിട്ടുള്ള സംഭാവനകളുടെ പേരിലാണ് ടാണി അവിസ്മരണീയനായിത്തീർന്നത്. 1912-ൽ പ്രസിദ്ധീകരിച്ച ദി അഗ്രേറിയൻ പ്രോബ്ളം ഇൻ ദ് സിക്സ്റ്റീൻത് സെഞ്ചുറി എന്ന കൃതി ബ്രിട്ടിഷ് സാമ്പത്തികചരിത്ര രചനാരംഗത്തു പുതിയൊരു പ്രവണതയ്ക്കു തുടക്കം കുറിച്ചു. ഉത്പ്പന്ന വിലയിലെ മാറ്റങ്ങളുടെയും ജനസംഖ്യാ വിപ്ലവത്തിന്റെയും ഫലമായി സാമൂഹിക-സാമ്പത്തിക ബന്ധങ്ങളിലുണ്ടാകുന്ന ദൂരവ്യാപക പരിവർത്തനങ്ങളാണ് ഈ കൃതി ചർച്ച ചെയ്യുന്നത്. പരമ്പരാഗത ഭൂവുടമാ വർഗത്തിന്റെ ക്രൂരമായ ചൂഷണ സമ്പ്രദായങ്ങളെ ശക്തമായ ഭാഷയിൽ അപഗ്രഥിക്കുന്ന ഈ കൃതി, ഭൂമിക്കുമേലുള്ള പാരമ്പര്യാവകാശം നിരോധിക്കണമെന്നും സ്വതന്ത്ര്യ വിപണിയുടെ നിയമങ്ങൾ നടപ്പാക്കണമെന്നും വാദിക്കുന്നു.\n1926-ലാണ് ടാണിയുടെ മുഖ്യകൃതിയായ റിലീജിയൺ ആൻഡ് ദ് റൈസ് ഒഫ് ക്യാപിറ്റലിസം പ്രസിദ്ധീകരിച്ചത്. സാമ്പത്തിക ചരിത്ര രചനാശാഖയിലെ ഒരു ക്ലാസിക് ആയിട്ടാണ് ഈ കൃതി പരിഗണിക്കപ്പെടുന്നത്. വിഖ്യാത സാമൂഹിക ചിന്തകനായ മാക്സ് വെബറുടെ സിദ്ധാന്തങ്ങളുടെ അടിസ്ഥാനത്തിൽ ഇംഗ്ലണ്ടിന്റെ സാമ്പത്തിക ചരിത്രത്തെ ഈ കൃതി വിലയിരുത്തുന്നു. ആധുനിക വ്യവസായ വിപ്ലവത്തിൽ നിർണായക പങ്കുവഹിച്ചത് സമ്പാദ്യശീലം, കഠിനാധ്വാനസന്നദ്ധത, വ്യക്തിത്വവാദം തുടങ്ങിയ മൂല്യങ്ങളാണെന്ന് ടാണി സമർഥിക്കുന്നു. വ്യാവസായിക ഉത്പ്പാദനസമ്പ്രദായത്തിന്റെ വികാസത്തിൽ, കാര്യക്ഷമമായ തൊഴിൽശക്തി ചെലുത്തിയ സ്വാധീനതയെക്കുറിച്ചുള്ള നിഗമനങ്ങൾ അക്കാലത്ത് വളരെയേറെ വിവാദങ്ങൾക്കിടയാക്കിയിരുന്നു. പക്ഷേ, ടാണിയുടെ വിപ്ലവകരമായ ഇത്തരം സിദ്ധാന്തീകരണങ്ങൾ പില്ക്കാലത്ത് മതവും സാമ്പത്തിക ശാസ്ത്രവും തമ്മിലുള്ള ബന്ധത്തെക്കുറിച്ചുണ്ടായ പഠനങ്ങൾക്കു വളരെയേറെ പ്രേരകമായിത്തീർന്നു.\n17-ാം ശ. -ത്തിലെ ബ്രിട്ടിഷ് ആഭ്യന്തരയുദ്ധത്തെക്കുറിച്ചു മൗലികമായ പല നിരീക്ഷണങ്ങളും ടാണി ആവിഷ്ക്കരിച്ചു. വിലയിലുണ്ടായ വമ്പിച്ച മാറ്റങ്ങളും ഉപഭോഗശീലങ്ങളിലെ വ്യതിയാനങ്ങളും ഭൂവരുമാനം കൊണ്ടു ജീവിക്കുന്ന ജന്മിവർഗത്തിന്റെ അധികാരത്തെ സാരമായി ബാധിച്ചു. ഇത് പരമ്പരാഗത ജന്മിവർഗവും പുതിയ മധ്യവർഗ ജന്മി വിഭാഗവും തമ്മിലുള്ള സംഘർഷത്തിനിടയാക്കി. പരമ്പരാഗതമായ ഫ്യൂഡൽ ഭരണസമ്പ്രദായത്തിന്റെ തകർച്ചയ്ക്കും ആഭ്യന്തരയുദ്ധത്തിനും ഇടയാക്കിയത് ഈ പരിവർത്തനങ്ങളാണ്. ആഭ്യന്തരയുദ്ധത്തെത്തുടർന്ന് രാജവാഴ്ചയും പൗരോഹിത്യാധിപത്യവും തകരുകയും ജനാധിപത്യവിപ്ലവത്തിനു നാന്ദികുറിക്കുകയും ചെയ്തു. ബ്രിട്ടിഷ് ആഭ്യന്തരയുദ്ധത്തെ ടാണി വിലയിരുത്തുന്നത് ഫ്യൂഡൽ ശക്തികളും പുരോഗമന മുതലാളിത്ത ശക്തികളും തമ്മിലുള്ള സംഘർഷമായിട്ടാണ്.\nഇദ്ദേഹം 1962 ജനു. 16-ന് ലണ്ടനിൽ നിര്യാതനായി.\n1924-ൽ എയ്ലീൻ പവറുമൊത്ത് (Eileen Power) എഡിറ്റു ചെയ്ത റ്റ്യൂഡർ ഇക്കണോമിക് ഡോക്യുമെന്റ്സ് എന്ന കൃതി, 16-ാം ശ. -ത്തിലെ ബ്രിട്ടിഷ് സാമ്പത്തിക ചരിത്രത്തിന്റെ ഏറ്റവും നല്ല രേഖയായി പരിഗണിക്കപ്പെടുന്നു.\nദി അഗ്രേറിയൻ പ്രോബ്ളം ഇൻ ദ് സിക്സ്റ്റീൻത് സെഞ്ചുറി\nറിലീജിയൺ ആൻഡ് ദ് റൈസ് ഒഫ് ക്യാപിറ്റലിസം\nദി അസ്സസ്മെന്റ് ഒഫ് വേജസ് ഇൻ ഇംഗ്ലണ്ട്' (1913)\nദി അക്വിസിറ്റീവ് സൊസൈറ്റി (1920)\nലാൻഡ് ആൻഡ് ലേബർ ഇൻ ചൈന (1932) എന്നിവയാണ് ടാണിയുടെ ഇതര കൃതികൾ. ഒന്നാം ലോകയുദ്ധത്തിൽ പങ്കെടുക്കുകയും മാരകമായി മുറിവേൽക്കുകയും ചെയ്ത ടാണി, യുദ്ധാനുഭവങ്ങളെ ആസ്പദമാക്കി 1953-ൽ ദി അറ്റാക്ക് ആൻഡ് അതർ എസ്സേയ്സ് എന്നൊരു കൃതിയും രചിച്ചിട്ടുണ്ട്.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാണി, ആർ. എച്ച്. (1880 - 1962) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\nരചനകൾ ആർ.എച്ച്. ടാണി ലൈബ്രറികളിൽ (വേൾഡ്കാറ്റ് കാറ്റലോഗ്)\n"https://ml.wikipedia.org/w/index.php?title=ആർ.എച്ച്._ടാണി&oldid=1697030" എന്ന താളിൽനിന്നു ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:43, 24 മാർച്ച് 2013.


അബ്ദുവിന് പുതിയ ജീവിതം നൽകാനായി ഫേസ്ബുക്കിൽ വന്ന പോസ്റ്റ് വൈറലാകുന്നു – Dubai Vartha\nഅബ്ദുവിന് പുതിയ ജീവിതം നൽകാനായി ഫേസ്ബുക്കിൽ വന്ന പോസ്റ്റ് വൈറലാകുന്നു\nനിയമ കുരുക്കിൽ പെട്ട് ജയിലിൽ കഴിയുന്ന വ്യക്തിക്ക് സഹായിക്കണമെന്നും\nഎമിഗ്രേഷൻ ഏർപ്പെടുത്തിയ നിശ്ചിത തുക ഫൈനായി നൽകിയാൽ നാട്ടിൽ പോയി ഒന്ന് അമ്മയെ കണ്ടു തിരിച്ചു വരാൻ സാധിക്കും കൂടെ പിതാവിന്റെ കബറും സന്ദർശിക്കാൻ സാധിക്കും എന്ന് തുടങ്ങുന്ന ഫേസ്ബുക്ക് പോസ്റ്റാണ് വൈറലായിരിക്കുന്നത്\nനമ്മളിൽ ആർദ്രതയും കനിവും ബാക്കിയുള്ളവർക്ക് വേണ്ടി ഒരു ടാസ്ക് മുന്നിൽ വന്നു. ചുരുക്കി പറയാം.\n17 വർഷമായി നാട്ടിൽ പോകാനാകാതെ ചില നിയമക്കുരുക്കിൽ കുടുങ്ങി ലക്ഷങ്ങളുടെ കേസുമായി ദുബായിൽ കഴിയുന്ന ഒരാൾ. പെരിന്തൽമണ്ണ സ്വദേശിയായ ഇദ്ദേഹത്തെ തത്കാലം അബ്ദു എന്ന പേരിട്ടു വിളിക്കട്ടെ. ജയിൽ ശിക്ഷ കഴിഞ്ഞ അബ്ദുവിന് ഇമ്മിഗ്രേഷൻ ഡിപ്പാർട്മെന്റിന്റെ കനിവിൽ 31,300ദിർഹം മാത്രം പിഴ നൽകി പുറത്തുപോകാൻ അനുമതി കിട്ടി.\nതൊഴിൽ മേഖലയിൽ മിടുക്കനായ അദ്ദേഹത്തിന് ഒരു കമ്പനി ജോലി നൽകാൻ തയ്യാർ.\nപിഴയടയ്‌ക്കേണ്ട തുക സ്വരൂപിക്കാൻ ഗ്രോസറി ജീവനക്കാരായ ചില സുഹൃത്തുക്കൾ പലിശയ്ക്ക് പണം എടുക്കാൻ ഓട്ടത്തിലാണിന്ന്, ഈ വെള്ളിയാഴ്ച.\nജോലിയെടുത്ത് പണം തിരിച്ചു നൽകാൻ അബ്ദു തയ്യാറാണ്. മാധ്യമങ്ങളിലൂടെ മുഖം വെളിപ്പെടുത്തി അബ്ദുവിന്റെ അഭിമാനത്തെ മുറിപ്പെടുത്താൻ ഞാൻ തയ്യാറല്ല. ആവശ്യം ഈ പറഞ്ഞ തുക മാത്രമേയുള്ളു.\nമറു കൈ അറിയാതെ കടമായിട്ടെങ്കിലും കയ്യിൽ ഉള്ള കൊച്ചുകൊച്ചു കറൻസികൾ ഒരു താത്കാലിക ശമനത്തിന് നൽകിയാൽ ഇദ്ദേഹത്തിന് നാട്ടിൽ പോയി പിതാവിന്റെ ഖബർ എങ്കിലും കണ്ടു വരാം എന്ന ആഗ്രഹം. മാതാവിനെ കണ്ടിട്ടും കൊല്ലം 17 ആയി. ഉമ്മ രോഗിയായി. എന്നും അബ്ദു വരുന്നതും കാത്തിരിക്കുന്നു.\nഒരു 24 മണിക്കൂർ മാത്രം എമിഗ്രേഷൻ നിയമപ്രകാരം ബാക്കി ഉണ്ട്. എന്തെങ്കിലും ചെയ്യാൻ ആർക്കെങ്കിലും പറ്റുമെങ്കിൽ വിവരം അറിയിക്കുമല്ലോ. അബ്ദുവിന്റെ നമ്പർ തരാം. +971 58 273 7936\nഫ്ലാറ്റിൽ നിന്നും താഴേക്ക് വീണ്3വയസുകാരി മരിച്ചു